Madam Faathun Raajje Vadaigenfi - Vaguthu\nރައީސް އަބްދުﷲ ޔާމީންގެ އަނބިކަނބަލުން ފާތިމަތު އިބްރާހީމް ރާއްޖެއިން ބޭރަށް ކުރެއްވި ދަތުރުފުޅަށް ފަހު މިއަދު ހެނދުނު ރާއްޖެ ވަޑައިގެންފި އެވެ.\nމެޑަމް ފާތުން ރާއްޖެ ވަޑައިގަތުމުން ވެލާނާ އިންޓަނޭޝަނަލް އެއާޕޯޓުން މަރުހަބާ ދެންނެވީ ފިރިކަލުން ރައީސް އަބްދުﷲ ޔާމީނާއި ބައެެއް ވަޒީރުންނެވެ. މާލޭގެ ރަސްމީ ފާލަމުން އިސްވެ މަރުހަބާ ދެންނެވީ ޕީޕީއެމްގެ ދެ ނައިބު ރައީސުން ކަމަށްވާ ޓޫރިޒަމް މިނިސްޓަރު މޫސާ ޒަމީރާއި ފޮނަދޫ ދާއިރާގެ މެމްބަރު އަބްދުއްރަހީމް އަބްދުﷲ އެވެ. އަދި ރައީސް ޔާމީނަށާއި މެޑަމް ފާތުން އަށް ތާއީދުކުރާ ބައެއް މީހުން ވެސް ރަސްމީ ފާލަމުން އެކަމަނާ އަށް މަރުޙަބާ ދެންނެވިއެވެ.\nމެޑަަމް ފާތުން ރާއްޖެ އިން ބޭރަށް ވަޑައިގެންނެވީ މިމަހުގެ ކުރިކޮޅުއެވެ. ދެހަފްތާއެއްހާ ދުވަސް ފަހުން އެކަމަނާ މިއަދު ރާއްޖެ ވަޑައިގެންފައި މިވަނީ ދެން އެކަމަނާ ރާއްޖެ ވަޑައިނުގަންނަވާނެ ކަމަށާއި އެކަމަނާ ފިއްލެވީ ކަމަށް ބުނެ އިދިކޮޅު ފަރާތްތަކުން ފާޑުކިޔަމުން ދަނިކޮށެވެ. މެޑަމް ފާތުން މިއަދު ރާއްޖެ ވަޑައިގެންފައި ވާއިރު ރައީސް ޔާމީން ރާއްޖެ ދޫކުރައްވާ ފިއްލަވަން އުޅުއްވާ ކަމަށް އިދިކޮޅު ފަރާތްތަކުން މިހާރު ދަނީ ބުނަމުންނެވެ.\nއޮކްޓޯބަރ 18, 2018 08:54\nސާބަހޭ މަހާ ރެހެންދީ.\nއޮކްޓޯބަރ 18, 2018 08:55\nއިންތިޚާބުގައި ލިވޯޓް އަކީ އެއީ ސީދާ ރައްޔިތުން ލިވޯޓް އެއް ކަން އެއިއުލާން ކޮށްފަައިވާކަމަށް ތަމެން ހަމަ ކިޔާނަމެކެވެ. ހަގީތަތަކީ ވޯޓްލީ އެއްވެސް ރައްޔިތަކަށް ނުބުނެވޭނެ ތިމަންނާ ލީ ވޯޓްގެ ނަތީޖާ އިއުލާން ކޮށްފައިވަނީ ތިމަންނާ ވޯޓްލީ ގޮތަށޭ ކިތާބީ ހެއްކާއި އެކު. މިހާރު ރާއްޖޭގައި ލައިގެން މިއުޅޭ ރިޔާސީ އިންތިޚާބުގެ ވޯޓް އަކީ އެއީ ސީދާ ރައްޔިތުންލި ވޯޓް ކަން އިއުލާންކޮށްފައިވަނީ ބުނެވޭނެ ގާނޫނީ ހެއްކެއް ނެތެވެ. ކޮބާ އެކަކު ވެސް ދައްކަގަ ހެކި ތަމެން ލީ ވޯޓް އިއުލާން ކޮށްފައިވަނީ އެއީ ތަމެން ވޯޓްލިގޮތަށް ތޯ ނެތް ދެއްކެން އެހެން ކަމަށްވާނަމަ ތިޔާ ވޯޓް ގައި މަމެން ނުބުނާނަން ތިޔާއީ ރައްޔިތުން ލާފައިވާ ވޯޓެއް ކަމަށް ތިޔާއީ އިލެކްޝަންސް ކަމިޝަންގެ5މެމްބަރުން ބޭނުން ގޮތަށް އެމެން ލާފައިވާ ވޯޓް އެކެވެ. މިއިން އަންގާދެނީ ޕީޕީއެމްގެ ނިވަލުގައި ތިބެގެން އިލެކްޝަންސް ކަމިޝަންގެ މެމްބަރުކަން ހޯދައިގެން އެމެން އެވަނީ ގައުމަށް ގައްދާރުވެފައޭ މަމެން ބުނަން ނެތީމު ދޯ.\nޢެކަމަނާ ސައުދީ އަށް ވަޑައި ގަތީ ރައީސް ނަޝީދު އާއި ބައްދަލު ކޮއްލުމަށް އެއީ ޔާމީނު ހައްޔަރު ޖަލަށް ނުލާނެ ކަމުގެ ގެރެންޓީއެއް ނަސީދުގެ ފަރާތުން ހޯދުމަށް! ސައުދީން މިކަމުގެ މެދުވެރިއެއްގެ ރޯލް ކުޅުނީ !\nއޮކްޓޯބަރ 18, 2018 10:06\nނަޝީދު އެއީ ކާކު؟ ޔާމިން ހައްޔަރެއް ނުކުރެވޭނެ،\nއޮކްޓޯބަރ 18, 2018 10:49\nއައްޗީޑި.މުސްލިމުން ދަނީ ޢުމްރާއަށޭ ކަލޭމެން ނުދިޔަޔަސް. ރައީސް ޔާމީން ނޫޅުއްވައޭ ބިރުންނެއް ކަލޭމެންގެ ފިނޑިންހެން. ރޫޙާނީ ކަލާނގެ ބުންޏެއްނު ނުދައްކައޭ އެ ވާހަކައެއް. އެވެސް ގަބޫލުނުކުރަނީތަ އަނެއްކާ؟\nއޮކްޓޯބަރ 18, 2018 09:04\nތީ މުޅި ރާއްޖޭގެ ހަލާކު. އެއައީ ސައޫދީ އަރަބިއްޔާގަ ކަޅުފައިސާތައް ވަޅުލާފަ.\nއޮކްޓޯބަރ 18, 2018 10:51\nމާރިދައިތަ އެއްނު މި ރާއްޖޭގެ ހަލާކަކީ. ގައުމަށް ކަމެއް ކޮށްދިން މީހެއް ވެސް ނޫން\nއޮކްޓޯބަރ 18, 2018 09:05\nޢުމްރާއަކަށް ވަޑައިގަތުމުންވެސް ވަރަށް ހުތުރު މެސެޖްތައްކޮށްހެދި އިދިކޮޅުމީހުން. އަންހެނަކާއި ޖައްސާލާއިރު ތިމަންނާމީ ފިރިހެނެކޭ ބުނަން ލަދު ނުގަންނާތީ އަޖައިބަކީ.\nއޮކްޓޯބަރ 18, 2018 09:11\nތަމެން ދައްކަގަ އެއްވެސް ހެއްކެއް އަދި ގަރީނާ އެއް ތަމެންނަށް ލިބުނު 130 ހާސް ވޯޓް އެއީ ސައްހަ ވޯޓް ކަމަށް ތަމެން ދައްކަގަ ކިތާބީ ހެއްކާއި އެކު ކޮންމެ މީހަކު ލިވޯޓް އެއީ ސައްހަ ވޯޓް ކަމަށް ތަމެން ދައްކަގަ މަމެން ލީ ވޯޓް ގަނޑު ވަކިން މަމެންނަށް ނުދެއްކޭނެ ދޯ ދެން ތިޔާއީ ރައްޔިތުން ލި ވޯޓް އަކުން ހޮވިފައިވާ ރައީސް އެއް ކަމަށް ތަމެންނަށް ދެއްކޭނެ އެއްވެސް ގާނޫނީ ރީޒަން އެއް ނެތޭ ނެތޭ ނެތޭ ނެތޭ ނެތޭ ނެތޭ ނެތޭ ނެތޭ ނެތޭ ނެތޭ ނެތޭ ނެތޭ ނެތޭ ނެތޭ..\nއޮކްޓޯބަރ 18, 2018 09:28\nސާބަހޭ މަހާ ޖައްރާފް\nއޮކްޓޯބަރ 18, 2018 09:30\nއޮކްޓޯބަރ 18, 2018 10:17\nކޮބާ އިދިކޮޅޭމެން ހީވެއްޖެތަ ތަކުރާރުކޮށް ގޮވަމުން ދިޔައީ މެޑަމް ފިލިއްޔެ ޖަޕާނަށް ދިޔައީއެ އެނެއްތަނަކަށް ދިޔައީއެ ކަލޯމެން ހީނުޮށްބަލަ މެޑަށް ދިޔައީ މައިބަދައިގެ އޮޕަރޭސަނަކަށޭ ގައުމުން ފިއްލަވާނީ މައިބަދައިގެ އޮޕަރޭސަނަށާއި ހިތުގެ އޮޕަރޭސަން ތަކަށް ދާ މީހުން\nއޮކްޓޯބަރ 18, 2018 12:19\nދެން ކޮބާދަ ގެންދޮޔަ ފިށިތައް. ނުގެނައީ ކީވެތަ؟ގެންދިޔައީ ކޯަޗެއްތަ؟ ތިހާ ހުދުކާފުރިެއްޔާ ހާމަ ކުރަންވީނު.\nއޮކްޓޯބަރ 18, 2018 10:22\nއޮކްޓޯބަރ 18, 2018 10:25\nސާބަސް މެޑަމް ރިރާދަފުޅުން ކާމިޔާބު އޮތީ ވަރަށް ކައިރީގަ ރިޝްވަރުގެ ގެރިކަން މާގިނަދުވަހެއްނުވާނެ ﷲ ގެންދަވާ ޙައޤަށް ކާމިޔާބު މިންވަރު ކުރައްވާނެ.\nއޮކްޓޯބަރ 18, 2018 10:53\nފުރާގެން ދަމުން އެކޮޅަށް ގެންދިޔަ އެއްވެސް ފޮއްޓެއް މިކޮޅަށް ނައީކިއްވެބާ!!!\nއޮކްޓޯބަރ 18, 2018 11:33\nސާބަސް މެޑަމް ފާތުން އަށް\nއޮކްޓޯބަރ 18, 2018 11:51\nއާމިން. ޢިންޝާ ﷲ\nތާއިދެއްނެތޯ ރައީސް ޔާމީނަކަށް ހެހެ\nމަހަމަ ހާރާންވެއްޖެ !\nއޮކްޓޯބަރ 18, 2018 12:03\nވަރަށް އުފާވެއްޖެ ސާބަހޭ ދަރިފުޅާ ތިޔައީ މ ޤައުމުގެ ލޮބްވެތި މަންމަ


FA Cup: United Balikoh Chelsea Final Ah - Vaguthu\nމެންޗެސްޓަ ޔުނައިޓެޑް ބަލިކޮށް ޗެލްސީ އިން އިނގިރޭސި އެފްއޭ ކަޕްގެ ފައިނަލުގެ ދެވަނަ ޖާގަ ކަށަވަރުކޮށްފި އެވެ.\nރޭ ވެމްބްލީ ސްޓޭޑިއަމްގައި ކުޅުނު ސެމީ ފައިނަލުގެ ދެ ވަނަ މެޗުގައި ޔުނައިޓެޑްގެ މައްޗަށް ޗެލްސީން ކުރި ހޯދީ 3-1 އިންނެވެ. މިއީ އެފްއޭ ކަޕްގެ ފައިނަލުން ޗެލްސީ ފުރުސަތު ހޯދި 14 ވަނަ ފަހަރެވެ. މުބާރާތުގެ ފައިނަލުގައި ޗެލްސީ ނުކުންނާނީ ފުރަތަމަ ސެމީގައި މެންޗެސްޓަ ސިޓީ 2-0 އިން ބަލިކުރި އާސެނަލާ ދެކޮޅަށެވެ.\nމުޅިއެކު 13 ތައްޓާއެކު އާސެނަލް އަކީ އެފްއޭ ކަޕް ތާރީހުގައިވެސް އެންމެ ކާމިޔާބު ޓީމެވެ. މުބާރާތުގެ ފައިނަލް މެޗު އޮންނާނީ އަންނަ އޮގަސްޓް އެއް ވަނަ ދުވަހު އެވެ.\nރޭގެ މެޗަށް ޗެލްސީ އާއި ޔުނައިޓެޑުންވެސް ޓީމް ނެރުނީ ބަދަލުތަކާއެކުއެވެ. ޔުނައިޓެޑްގެ ޕައުލް ޕޮގްބާ އާއި މޭސަން ގްރީންވުޑް އަދި އެންތަނީ މާޝިއާލް ބެންޗުގައި އިންއިރު ޗެލްސީގެ ފުރަތަމަ އެގާރައިން ރޭ ކްރިސްޓިއަން ޕުލިސިކަށް ވެސް ފުރުސަތެއް ނުލިބުނެވެ. ޕުލިސިކަކީ ފަހަކަށް އައިސް ޗެލްސީ ކުޅުނު މެޗްތަކުގައި ތަފާތު މޮޅު ކުޅުމެއް ދައްކަމުން އަންނަ ކުޅުންތެރިޔެކެވެ.\nރޭގެ މެޗްގައި ފުރަތަމަ ގޯލް ޖަހައި ލީޑް ނެގީ ވެސް ޗެލްސީ އިންނެވެ. ޔުނައިޓެޑްގެ ގޯލްކީޕަރު ޑޭވިޑް ޑެހެއާ އަށް ހެދުނު ގޯހަކުން ޗެލްސީ އަށް މި ގޯލް ޖަހައިދިނީ ފުރަތަމަ ހާފުގެ އިތުރު ވަގުތުގައި ފްރާންސްގެ ފޯވަޑް އޮލިވިއޭ ޖިރޫޑް އެވެ. އަރިމަތިން ޑިފެންޑަރު ސެޒާ އަޒްޕިލިކުއެޓާ ނަގައިދިން ހުރަސް ޖިރޫޑް ފޮނުވާލުމުން އެ ބޯޅަ ގޯލަށް ވަނީ ޑެހެއާގެ ގައިގައި ޖެހިފަ އެވެ. ޗެލްސީން ލީޑު ފުޅާކުރީ ވެސް ޑެހެއާ އަށް ހެދުނު ގޯހަކުންނެވެ. ދެވަނަ ހާފު ފަށައިގެން ފުރަތަމަ މިނެޓުގައި އޭރިޔާ ބޭރުން އިނގިރޭސި ޒުވާން މިޑްފީލްޑަރު މޭސަން މައުންޓް ތިރިތިރިން ފޮނުވާލި ބޯޅަ ގޯލަށް ވަނީ ޑެހެއާގެ އަތުގައި ޖެހިފަ އެވެ.\nޗެލްސީގެ ތިން ވަނަ ގޯލަކީ ޔުނައިޓެޑްގެ ކެޕްޓަން ހެރީ މެގުއާ އަތުން ބައިކޮޅަށް ވަން ގޯލެކެވެ. އަރިމަތިން މާކަސް އަލޮންސޯ ނަގައިދިން ހުރަސް މެގުއާ ފައިގައި ޖެހިފައި ބައިކޮޅަށް ވަނީ ޗެލްސީގެ ޑިފެންޑަރު އެންޓޯނިއޯ ރުޑިގާ އަށް ހުރަސް އަޅަން އުޅުނު ވަގުތު އެވެ.\nމެޗުގެ ފަހުކޮޅު ޔުނައިޓެޑަށް ލިބުނު ޕެނަލްޓީއަކުން ފަރަގު ކުޑަކޮށްދިނީ ބްރޫނޯ ފެނާންޑޭސް އެވެ. މިރޭގެ މެޗަކީ ޔުނައިޓެޑަށް ބަދަލުވުމަށް ފަހު މޮޅު ކުޅުމެއް ދައްކަމުން އަންނަ ފެނާންޑޭސް އެޓީމުގެ ޖާޒީގައި ބަލިވި ފުރަތަމަ މެޗެވެ. ޔުނައިޓެޑުން ރޭގެ މެޗާ ކުރިމަތިލީ ރަނގަޅު ފޯމެއްގައި އޮވެއެވެ.\nމިއީ މިދިޔަ ޖެނުއަރީ މަހުގެ 23 ވަނަ ދުވަހު އަމިއްލަ ދަނޑުގައި 2-0 އިން ބާންލީ އަތުން ލީގުގައި ޔުނައިޓެޑް ބަލިވިފަހުން އެޓީމުން މެޗަކުން ބަލިވި ފުރަތަމަ ފަހަރެވެ. މި މުއްދަތުގެ ތެރޭ އެޓީމުން ވަނީ ހުރިހާ މުބާރާތެއްގައި ބަލިނުވެ 19 މެޗު ހަމަކޮށްފައެވެ.


ކޭސްތައް އިތުރުވުމާއެކު އިނގިރޭސިވިލާތަށް ތިންވަނަ ރާޅެއްގެ އިންޒާރު\nއިނގިރޭސިވިލާތުން ބުދަދުވަހު 7،540 މީހުންކޮވިޑަށް ޕޮޒިޓިވް ވެފައިވޭ\nމިއީ ފެބުރުއަރީ 29ގެ ފަހުން އެއްފަހަރާ އެންމެ ގިނަ މީހުން ކޮވިޑަށް ޕޮޒިޓިވްވީ ދުވަސް\nކޭސްތައް އިތުރުވީ ކޮވިޑްގެ ފިޔަވަޅުތަކަށް ލުޔެއް ދޭން ނިންމާފައި ވަނިކޮށް\n9 ޖޫން 2021 | ބުދަ 23:19\nކޮވިޑް ކޭސްތައް އިނގިރޭސިވިލާތުގައި އިތުރުވާން ފެށުން\nބުދަދުވަހު އިނގިރޭސިވިލާތުން 7،540 މީހުންކޮވިޑަށް ޕޮޒިޓިވް ވެއްޖެއެވެ.\nމިއީ ފެބުރުއަރީ މަހުގެ 29 ވަނަ ދުވަހުގެ ފަހުން އިނގިރޭސިވިލާތުން އެއްފަހަރާ އެންމެ ގިނަ މީހުން ކޮވިޑަށް ޕޮޒިޓިވްވީ ދުވަހެވެ. އެގައުމުގެ ސަރުކާރުން އާންމުކުރި ތަފާސްހިސާބުތަކަށް ބަލާއިރު ބުދަ ދުވަހު މިބަލީގައި6މީހަކު މަރުވެފައިވެއެވެ.\nކޭސްތައް އިތުރުވުމާއެކު އިނގިރޭސިވިލާތުގައި ކޮވިޑްގެ ތިންވަނަ ރާޅެއް އުފެދިދާނެ ކަމުގެ އިންޒާރު އެ ގައުމުގެ ކަމާބެހޭ ފަރާތްތަކުން ދީފައި ވެއެވެ.\nއިނގިރޭސި ވިލާތުގައި ކޮވިޑްގެ ކޭސްތައް އިތުރުވެފައި މިވަނީ، ޖޫންމަހުގެ 21ވަނަ ދުވަހު ކޮވިޑްގެ ފިޔަވަޅުތަކަށް ލުޔެއް ދޭން ނިންމާފައި ވަނިކޮށެވެ. އެހެން ނަމަވެސް ހަލުވި މިނުގައި އެގައުމުގައި ފެތުރެމުންދާ ޑެލްޓާ ވޭރިއެންޓްގެ ސަބަބުން ފިޔަވަޅުތަކަށް ލުއި ދިނުން ލަސްކުރަންޖެހޭ ފަދަ ހާލަތެއް މެދުވެރި ވެދާނެ ކަމަށް އޮފިޝަލުން ލަފާކުރެއެވެ. ނަމަވެސް މިކަމާމެދު ގޮތެއް ނިންމޭނީ ކޭސްތައް އިތުރުވާ މިންވަރު ހުރިގޮތް ރަނގަޅަށް ބެލުމަށްފަހު ކަމަށް އޮފިޝަލުން ބުނެއެވެ.\nއިނގިރޭސިވިލާތުގައި ބައްޔަށް ފަރުވާ ދިނުމަށް އެޑްމިޓްކުރަން ޖެހޭ މީހުންގެ އަދަދުވެސް ވަނީ އިތުރުވެފައެވެ. އެގޮތުން މާޗު މަހަށް ފަހު ފުރަތަމަ ފަހަރަށް ހޮސްޕިޓަލުގައި ކޮވިޑަށް ފަރުވާ ހޯދާ މީހުންގެ އަދަދު ވަނީ 1000ށް ވުރެ އިތުރުވެފައެވެ.\nބައްޔަށް ޕޮޒިޓިވްވާ މީހުންގެ އަދަދާއި، އެޑްމިޓްކުރަންޖެހޭ މީހުންގެ އަދަދު އިތުރުވެފައި ވީ ނަމަވެސް، މަރުވާ މީހުންގެ އަދަދު ނިސްބަތުން އިތުރުވެފައެއް ނުވެއެވެ. އެއީ ނގިރޭސިވިލާތުގައި ކުރިއަށް ގެންދާ ކޮވިޑް ވެކްސިން ޕްރޮގްރާމްގެ ސަބަބުން ބަލީގެ ނުރައްކާ ކުރިމަތިވާ މިންވަރު ދަށްފެވައިވާތީ ކަމަށް ތަޖުރިބާކާރުން ބުނެއެވެ.\nޔޫކްރޭން ބަލިކޮށް އޮސްޓްރިއާ ދެވަނަ ބުރަށް\nޔޫރޯ 2020 - ޔޫކްރޭނާއި އޮސްޓްރިއާގެ ކުރިމަތިލުން


Dr.Didi hiidhuma dhehvanee HPA ge hudha libigen - AO News\nޑރ.ޑީޑީ ހިދުމަތްދެއްވަނީ އެޗްޕީއޭގެ ހުއްދަ ލިބިގެން\nއައްޑޫ ސިޓީ ހުޅުދޫގައި ހިންގަމުން އަންނަ “ޑރ. ޑީޑީ ޑެންޓަލް އެންޑް މެޑިކަލް ސެންޓަރު ކްލިނިކްގައި”، ޑރ. އިބްރާހީމް ދީދީ(ޑީޑީ) ހިދުމަތް ދެއްވަމުން ގެންދަވަނީ ނަގަންޖެހޭ ހުއްދަތައް ނެންގެވުމަށްފަހު ކަމަށް ޑރ.އިބްރާހިމް ދީދީ ވިދާޅުވެއްޖެއެވެ.\nމާލޭގައި ދިރިއުޅުއްވަމުން ގެންދަވާ ޑރ.ޑީޑި އައްޑޫ ސިޓީއަށް ވަޑައިގެން ކަރަންޓީންވުމެއް ނެތި ކްލިނިކްގައި ހިދުމަތް ދެމުން ގެންދާތީ ގިނަ ބަޔަކު ކަންބޮޑުވުން ފާޅުކޮށް ވާހަކަދައްކާފައިވާއިރު ‘އޭއޯ ނިއުސް’އަށް މައުލޫމަތުދެއްވަމުން ޑރ.ޑީޑީ ވަނީ އެޗްޕީއޭއިން ދަތުރުކުރުމަށް ދީފައިވާ ހުއްދަ ހިއްސާކުރައްވާފައެވެ. މި ގޮތުން އެ ހުއްދައިގައިވާ ގޮތުން މި މަހުގެ 14 ވަނަ ދުވަހު ސިއްހީ ހިދުމަތް ދިނުމަށްޓަކައި އައްޑޫ ސިޓީއަށް ދަތުރުކުރުމަށް ޑރ،ޑީޑީއަށް ހުއްދަދެއްވާފައިވާއިރު މި މަހުގެ 17 ވަނަ ދުވަހު މާލެ ވަޑައިގަންނަ ގޮތަށްވަނީ ހަމަޖެހިފައެވެ. މީގެ އިތުރުން އެ ހުއްދައިގައިވާ ގޮތުން އެޗްޕީއޭއިން ކަނޑައަޅާފައިވާ އުސޫލުގެ 5ވަނަ މާއްދާއަށް ހާއްސަ އިސްކަމެއް ދިނުމަށް ވަނީ އިލްތިމާޒްކޮށްފައެވެ.\nއެޗްޕީއޭއިން މީގެ ކުރިން އާންމުކޮށްފައިވާއި އުސޫލުގައިވާގޮތުން ކޮވިޑް-19އިގެ ކޮމިޔުނިޓީ ސްޕްރެޑް އޮތް ރަށަކުން އެހެން ރަށަކަށް ގޮސް ކަރަންޓީންނުވެ، އެރަށުގައި ދެވޭ އާންމު ޚިދުމަތްތަކާއި ހިންގަމުންދާ ޕްރޮޖެކްޓްތަކުގެ މަސައްކަތްކުރެވޭނެއެވެ. އަދި މިފަދަ ފަރާތްތައް މަސައްކަތްކުރެވޭނީ ރައްކާތެރިކަމުގެ ފިޔަވަޅުތައް އަޅައިގެން5ދުވަހަށްވުރެ ގިނަ ނުވާ ގޮތަށެވެ. މިފަދަ މަސައްކަތްތައް ކުރުމަށް ރަށްރަށަށް ދަތުރުކުރަންޖެހޭ ފަރާތްތަކުން ދަތުރު ކުރުމުގެ ކުރިން ހުއްދަ ނަގަންވާނެއެވެ. އަދި ދަތުރުކުރާ ރަށެއްގެ\nކައުންސިލަށް އެކަމުގެ މަޢުލޫމާތު ދޭންވާނެއެވެ.\nއެޗްޕީއޭއިން ކަނޑައަޅާފައިވާ އުސޫލުގެ 5ވަނަ މާއްދާ\n.ރަށްރަށަށް ދަތުރުކުރާ ފަރާތްތަކުން ޢަމަލު ކުރަން ޖެހޭ ގޮތް\n ދަތުރުކުރުމުގެ ހުއްދަ އޮތްކަން ކަށަވަރު ކުރުން. އަދި ދަތުރުކުރުމަށް ލިބިފައިވާ ހުއްދަ ހިފައިގެން ދަތުރުކުރުން.\n ދަތުރުކުރާއިރު އަދި މަސައްކަތުގައި އުޅޭއިރު މާސްކު އެޅުން. މާސްކް އެޅުމުގައި އުސޫލާއެއްގޮތަށް ޢަމަލު\n ޞިއްޙީ ޚިދުމަތްދޭ ތަނެއްގެ މަސައްކަތްތަކާ ގުޅިގެން ދަތުރުކުރާނަމަ ރައްކާތެރިކަމުގެ ގޮތުން އެތަނެއްގައި\nކަނޑައަޅާފައިވާ އުސޫލުތަކާ އެއްގޮތަށް ޢަމަލު ކުރުން.\n ރަށަށް ދިޔުމަށްފަހު ސީދާ މަސައްކަތް ކުރާ ތަން ނުވަތަ ހުރުމަށް ހަމަޖެހިފައިވާތަން ފިޔަވާ އިތުރު އެހެން\nތަންތަނަށް، ޒަރޫރީ ހާލަތެއްގައި މެނުވީ ނުދިޔުން.\n ރަށުގެ އެހެން މީހުންނާ ބައްދަލުކޮށް ނުހެދުމާއި ރެސްޓޯރަންޓް ފަދަތަންތަނަށް ނުދިއުން.\n މަސައްކަތް ކުރާ ތަނުގައި އުޅޭ މުވައްޒަފުންނާ މަދުވެގެން3ފޫޓުގެ ގައިދުރުމިން ބެހެއްޓުން. އަދި\nރައްކާތެރިކަމުގެ ފިޔަވަޅުތައް އެޅުން.\n އާންމު ސާފުތާހިރުކަން ދެމެހެއްޓުމާއި އަތުގެ ސާފުތާހިރުކަން ދެމެހެއްޓުމަށް އިސްކަން ދިނުން.\n މަދުވެގެން 20 ސިކުންތު ވަންދެން ސައިބޯނި ލައިގެން ގިނަގިނައިން އަތްދޮވުން.  ކޯވިޑް-19ގެ އެއްވެސް ޢަލާމާތެއް )ހުންއައުން، ކަރުގާ ރިއްސުން، ކެއްސުން، ނޭވާލާން އުނދަގޫވުން، ގައިގައި\nރިއްސުން ފަދަ( ހުރިނަމަ އެރަށެއްގެ ޞިއްޙީ ޚިދުމަތްދޭ ތަނަކަށް ގުޅާ ދެވޭ އިރުޝާދާ އެއްގޮތަށް ޢަމަލު\n އެޗް.ޕީ.އޭ. އިންދޭ އާންމު އިރުޝާދުތަކާ އެއްގޮތަށް ޢަމަލުތައް ބެހެއްޓުން.\nޑރ. ޑީޑީ ޑެންޓަލް އެންޑް މެޑިކަލް ސެންޓަރު ކްލިނިކްޑރ.ޑީޑީ ކްލިނިކް\nކަރަންޓީންވުމެއް ނެތި ޑރ.ޑީޑީ، ކްލިނިކްގައި ފަރުވާދެއްވާތީ ރައްޔިތުން ކަންބޮޑުވުންފާޅުކޮށްފި\nއޮގަސްޓް 16, 2020


Deepika ah beyvafaatherivi kamah Ranbir iuthiraafu vi!\nރަންބީރު ކަޕޫރަކީ ބޮލީވުޑްގެ ބްރެޑް ޕިޓް އޭ މީހުން ކިޔަ އެވެ. އޭނާގެ ލޯބީގެ ހަޔާތުގެ ކުލަ ގަދަ ކަމުންނެވެ. ބޮލިވުޑްގެ އެންމެ ރީތި ބަތަލާއިންގެ ތެރެއިން ގިނަ ބަތަލާއިންނަކާ ރަންބީރު ވަނީ ލޯބިގެ ގޮތުން ގުޅިގެން ގިނަ ދުވަސް ތަކަކު އުޅެފަ އެވެ. ދީޕިކާ ޕަދުކޯން، ކެޓުރީނާ ކައިފް، ސޯނަމް ކަޕޫރު އަދި ނަރުގިސް ފަހުރީ އަކީ ރަންބީރުގެ ލޯބިވެރިންގެ ލިސްޓުގައި ހިމެނޭ ތަރިންނެވެ.\nހުރިހާ ރީތި ބަތަލާއިންނަށް "ލަނޑު ދެމުން" ދަނިކޮށް ރަންބީރުގެ ހިތް ވަގަށް ނެގީ އާލިއާ ބަޓް އެވެ. އާލިއާގެ ލޯބީގައި ރަންބީރު ޖެހުނީ ދެން ސަލާމަތް ނުވެވޭ ފަދަ ދަރަޖައަކަށެވެ. އަދި ފަސް އަހަރު ރައްޓެހިވެގެން އުޅުމަށްފަހު މިދިޔަ އެޕްރީލްމަހު ދެ މީހުން ވަނީ ކައިވެނިކޮށްފަ އެވެ. ރަންބީރުގެ ލޯބީގެ ވާހަކަތަކުގެ ތެރެއިން އެންމެ މަޝްހޫރުވި އެއް ވާހަކައަކީ ދީޕިކާ އަށް އޭނާ ބޭވަފާތެރިވީ ވާހަކަ އެވެ.\nމި ދެ އެކްޓަރުން ބައްދަލުވީ އެކުގައި ކުޅުނު "ބަޗްނާ އޭ ހަސީނޯ" ގެ ސެޓުންނެވެ. އިސާހިތަކު ދެ މީހުންގެ ގުޅުން ލޯތްބަށް ބަދަލުވި އެވެ. ނަމަވެސް އޭގެ ފަހުން ކުޅުނު "އަޖަބް ޕްރޭމް ކީ ޣަޒަބް ކަހާނީ" ގެ މަސައްކަތް ފެށިއިރު ރަންބީރުގެ ހިތް އޮތީ ކެޓުރީނާ ކައިފަށް ދީފަ އެވެ. އެ ދުވަސްވަރަކީ ރަންބީރު އާއި ކެޓުރީނާ ވެސް އެކުގައި ފިލްމެއް ކުޅެމުން ދިޔަ ދުވަސް ވަރެކެވެ.\nރަންބީރު، 2011 ގައި ސްޓާޑަސްޓް މަޖައްލާއަށް ދިން އިންޓަވިއު އެއްގައި ދީޕިކާ އާ ރައްޓެހިވެގެން އުޅެމުން އޭނާއަށް ބޭވަފާތެރިވީ ކަމަށް އެއްބަސްވެފައި ވެއެވެ.\n"އަހަންނަށް ބޭވަފާތެރި ވެވުނު. އެއީ އަހަރެން އެހާ ހަރުދަނާ މީހަކަށް ނުވާތީ އާއި ތަޖުރިބާ ނެތީމަ ކުރެވުނު ކަމެއް. ބައެއް ކަހަލަ ދަޅަތަކަށް ހެއްލެވުނީ. މިހާރު އެކަން ގަބޫލު ކުރެވޭ. އުމުރުން ދުވަސްވާ ވަރަކަށް ލޯބީގެ ގުޅުމުގެ އަގު ވަޒަންކުރަން ދަސްވާނީ. ވަކި މީހަކަށް ޚާއްސަވެފައި ނުހުރެވޭވަރުގައި މީހަކާ ރައްޓެހިވާނެ ކަމެއް ނެތްކަން މިހާރު ވިސްނޭ،" ރަންބީރު ބުނެފައި ވެއެވެ.\nރަންބީރު އޭނާއަށް ބޭވަފާތެރިވީ ގޮތުގެ ވާހަކަތައް 2010 ގައި ދީޕިކާ ވެސް ކިޔައިދީފައި ވެއެވެ. ދީޕިކާ ބުނި ގޮތުގައި އޭނާއަށް ލޯތްބަކީ ހަމައެކަނި ޖިސްމާނީ ގުޅުމެއް ނޫނެވެ. ލޯތްބަކީ ޖަޒުބާތު އެކުލެވޭ އެއްޗެކެވެ. އެއްވެސް މީހަކާ ލޯބީގެ ގޮތުން ގުޅިގެން އުޅެމުން ދުވަހަކުވެސް އެ މީހަކަށް މަކަރު ހަދައި ބޭވަފާތެރިވެފައި ނޯންނާނެ ކަމަށް ދީޕިކާ ބުންޏެވެ.\nއެގޮތަށް އެކަކު ކައިރިން އަނެކަކު ކައިރިން މަޖާ ކުރަމުން ދުވަން ބޭނުންނަމަ މީހަކާ ރައްޓެހިވި ނުވެ ސިންގަލްކޮށް ހުރުން މާ ރަނގަޅު ނޫންތޯ ދީޕިކާ ސުވާލު ކުރި އެވެ.\n"ނަމަވެސް އެންމެންގެ ވިސްނުން ހުންނަނީ މިގޮތަކަށް ނޫން. މާޒީގައި އަހަންނަށް ލޯބިވެރިޔާގެ ފަރާތުން ބޭވަފާތެރިކަމާއި ހިތްދަތިކަން ތަޖުރިބާކުރަން ޖެހުނީ އެހެންވެ. ފުރަތަމަ ފަހަރު އޭނަ އަހަންނަށް ބޭވަފާތެރިވިކަން އެނގުމުން އަހަރެން ހިތަށް އެރި އަހަރެމެންގެ ގުޅުމަކީ މައްސަލަ ހުރީ. ނުވަތަ އަހަރެންގެ އޭ މައްސަލަ އުޅެނީ. ނަމަވެސް މީހަކު އާދައަކަށް ހަދައިގެން އަބަދު އަބަދު އެހެން މީހުންނާ ގުޅުންތައް ބާއްވައި ބޭވަފާތެރިވަމުންދާނަމަ އެނގޭނެ އެއީ އޭނާގެ މައްސަލައެއްކަން. އޭނާގެ އާދަކަން. އެ އާދަ ބަދަލު ނުކުރެވޭނެކަން،" ވާވް މަޖައްލާއަށް 2010ގައި ދީޕިކާ ދީފައިވާ އިންޓަވިއު އެއްގައި ބުނެފައި ވެއެވެ.\nދީޕިކާ ބުނެފައިވާ ގޮތުގައި ރަންބީރު އާއި ކެޓުރީނާ އެކުގައި ތިއްބާ އޭނާ އެއްފަހަރު ރެޑްހޭންޑްކޮށް ހިފި އެވެ. ރަންބީރާ ރުޅިވާން އޭނާ ނިންމީ އެ ހާދިސާ އަށް ފަހުގައި ކަމަށް ވެސް ދީޕިކާ ބުންޏެވެ.\nރަންބީރު ބޭވަފާތެރި ވުމުން ލިބުނު ހިތާމައާއި ހިތްދަތިކަމުގައި ދީޕިކާ ޑިޕްރެޝަންގެ ޝިކާރައަކަށް ވެގެން ގިނަ ދުވަސްތަކަކު އެ ބަލީގައި އުޅެފައި ވެއެވެ. ފިރިމީހާ ރަންވީރު ސިންގް އޭނާގެ ހަޔާތަށް އައީ ދީޕިކާގެ ނަފްސާނީ މައްސަލަތައް އެންމެ ބޮޑުވި ދުވަސްވަރު އެވެ.\nޑިޕްރެޝަނުން ސަލާމަތްވެ އަލުން އުފާވެރި ދިރިއުޅުމެއް އުޅެން ދީޕިކާ އަށް ދަސްކޮށްދިނީ ރަންވީރު ކަމަށް އޭނާ ބުނެފައި ވެއެވެ.\nކެޓުރީނާ އާ ހެދި ދީޕިކާ އަށް ލަނޑު ދިފައި ވެސް ރަންބީރަށް ކެޓުރީނާ އާއެކު ވެސް މުޅި އުމަރަކަށް ނޫޅެވުނެވެ. ހަތް އަހަރަށް ފަހު އޭނާ އާއި ކެޓުރީނާ ވަކިވީ ވެސް ހަމަ އަންހެންކުއްޖެއްގެ މައްސަލައިގަ އެވެ. ނަމަވެސް އާލިއާ އާ ބައްދަލުވުމަށްފަހު އޭނާ މުޅިން ބަދަލުވެ އިސްލާހުވެފައިވާ ކަމަށް ރަންބީރު ވަނީ ބުނެފަ އެވެ.\nދިޕިކާ ޕަދުކޯން ވަރި ކައިވެނި ރަންބީރު ކަޕޫރު + ކެޓްރީނާ ކައިފް އާލިއާ ބަޓް


ދިރިއުޅުމުގެ ހުރިހާ ކަމެއްގައިވެސް އިސްރާފު ކުޑަކުރުމަށް ރައީސުލްޖުމްހޫރިއްޔާގެ ނައިބު އިލްތިމާސް ކުރައްވައިފި - The President's Office\nދިރިއުޅުމުގެ ހުރިހާ ކަމެއްގައިވެސް އިސްރާފު ކުޑަކުރުމަށް ރައީސުލްޖުމްހޫރިއްޔާގެ ނައިބު އިލްތިމާސް ކުރައްވައިފި\n30 ސެޕްޓެންބަރު 2021، ރިފަރެންސް: 2021-406\nދިރިއުޅުމުގެ ހުރިހާކަމެއްގައިވެސް އިސްރާފު ކުޑަކުރުމަށް ރައީސުލްޖުމްހޫރިއްޔާގެ ނައިބު ފައިޞަލް ނަސީމު އިލްތިމާސްކުރައްވައިފިއެވެ. ރައީސުލްޖުމްހޫރިއްޔާގެ ނައިބު މިކަމަށް އިލްތިމާސްކުރެއްވީ މިރޭ މާލޭ ވޯޓަރ އެންޑް ސްވަރޭޖް ކޮމްޕެނީ (އެމް.ޑަބްލިއު.އެސް.ސީ) އިން ބޭއްވި "އެކުވެރި އެމް.ޑަބްލިއު.އެސް.ސީ" ނެޓްވާރކިން ޑިނަރ ޙަފްލާ ޝަރަފުވެރިކޮށްދެއްވައި ވާހަކަފުޅު ދައްކަވަމުންނެވެ.\nރައީސުލްޖުމްހޫރިއްޔާގެ ނައިބުގެ ވާހަކަފުޅުގައި ރާއްޖެފަދަ ކުޑަޖަޒީރާ ޤައުމެއްގައި ދިރިއުޅޭއިރު މޫސުމަށް އަންނަ ބަދަލުތަކަށް ވިސްނުންހިންގައި އެބަދަލުތަކާއެކު ދިރިއުޅުމުގެ ވައްޓަފާޅިއަށް ވެސް ބަދަލުތަކެއް ގެންނަންޖެހޭކަން ފާހަގަކުރެއްވިއެވެ. އެގޮތުން ޚާއްޞަކޮށް ފެންއިސްރާފުނުކުރުމާއި އަދި ދިރިއުޅުމުގެ ހުރިހާ ކަމެއްގައިވެސް އިސްރާފުތައް ކުޑަކުރަންޖެހޭކަން އެމަނިކުފާނު ފާހަގަކުރެއްވިއެވެ.\nމީގެ އިތުރުން ރައީސުލްޖުމްހޫރިއްޔާގެ ނައިބު ވަނީ އެމް.ޑަބްލިއު.އެސް.ސީ.އާ އަދި ސަރުކާރު ހިއްޞާވާ އެހެން ކުންފުނިތަކުންވެސް އެކުންފުނިތަކުން ކުރަންޖެހޭ މަސައްކަތްތަކުގެ އިތުރުން ރައްޔިތުންނަށް ބޭނުންވާ އެކިކަންކަމާއި މީހުން ބިނާކުރުމާއި އަދި ރައްޔިތުންނަށް ބޭނުންވާ ވަޞީލަތްތައް ޤާއިމުކުރުންފަދަ ވަރަށް ގިނަ މަސައްކަތްތަކެއް ކުރަމުންގެންދާކަން ފާހަގަކުރައްވައި ކުންފުނިތަކުގެ ވެރިންނަށް ޝުކުރު އަދާކުރައްވާފައެވެ. މީގެ ތެރޭގައި ވަރަށް ކުދިކުދި ކަންކަމުން ފެށިގެން ބޮޑެތި މަސައްކަތްތައް ކުރިޔަށްގެންދަވާކަން ފާހަގަކުރައްވައި އެމަނިކުފާނު ވަނީ ކިތަންމެ ކުޑަ މަސައްކަތެއް ކަމުގައިވިޔަސް އެއީ ރައްޔިތުންގެ ފަސޭހައަށް ކުރެވޭ ކަންތައްތައް ކަމުގައިވާތީ އެފަދަ ކަންކަމުގައިވެސް ކުންފުނިތަކުން ގުޅިގެން މަސައްކަތްކުރަމުން ގެންދެވުމަށް އެދިވަޑައިގަންނަވާފައެވެ.\nއެމް.ޑަބްލިއު.އެސް.ސީ. އާއެކު އެހެންކުންފުނިތަކުން ބާއްވަމުންގެންދާ ގާތްގުޅުން ދަމަހައްޓައި ކުންފުނިތަކުގެ ވެރިންގެ މެދުގައި ގުޅުންބަދަހިކުރުމުގެ ގޮތުން އެ ކުންފުނިން މިރޭ ބޭއްވި މި ޙަފްލާގައި ސަރުކާރާއި ސަރުކާރު ޙިއްޞާވާ އެކި ކުންފުނިތަކުގެ އިސްވެރިން ބައިވެރިވެވަޑައިގެންނެވިއެވެ.


ޢާދުބާގައިގެ މީހުންގެ ނިމުން - Shuba's Hijama & Herbal Medicine Clinic\nމާނައީ :” ތިމަން ﷲ ގެ އަމުރުފުޅު އައި ހިނދު ހޫދު ޢަލައިހިއްސަލާމް އާއި، އެނާގެ އަރިހުގައި، އީމާންވެގެންތިބި މީހުން ، ތިމަން ﷲ ގެ ރަޙްމަތާއި، އެކު ސަލާމަތް ކުރަށްވައި، އަދި ގަދަފަދަ ވެގެންވާ، ޢަޛާބުން ތިމަން ﷲ އެބައިމީހުން ސަލާމަތްކުރެއްވީމެވެ. އެއީ ( އެބަހީ : ކާފިރުވީ މީހުން ނަކީ ) ޢާދު ބާގައިގެ މީހުންނެވެ، އަދި އެބައި މީހުން އެބައި މީހުންގެ ވެރި ﷲ ގެ އާޔަތްތަކަށް އިންކާރުކޮށް ދެކޮޅުހެދިއެވެ. އަދި އެކަލާންގެ ފޮނުއްވި ރަސޫލުންނަށް އުރެދުނެވެ. އަދި އަނިޔާވެރި ( ބާރު ގަދަ ) ކޮންމެ ޖައްބާރެއްގެ އަމުރަށް ތަބަޢަ ވިއެވެ. މިދުނިޔޭގައިވެސް، އަދި ޤިޔާމަތް ދުވަހުންވެސް، އެބައިމީހުންނަށް ލަޢުނަތް ލެއްވުނެވެ. ދަންނާށެވެ! ހަމަކަށަވަރުން ޢާދުބާގައިގެ މީހުން އެބައިމީހުންގެ ވެރިރަސްކަލާންގެ ކިބައަށް ކާފިރުވިއެވެ. ދަންނާށެވެ ! ޢާދު ބާގައިގެ މީހުންނަށް ހަލާކާއި ނެތިދިއުން ހުއްޓެވެ. އެއީ ހޫދުގެ ފާނުގެ ޤައުމުގެ މީހުންނެވެ.”\nމިލިޔުމަކީ ނޫރުލް އިސްލާމް ވެބްސައިޓްގަ ޑރ. މުޙައްމަދު ޝަހީމް އަލީ ސައީދު ލިޔުއްވާފައިވާ އަރޓިކަލް އެކެވެ.


Jumhooree Maidhaanuge Fenvaaru Maraamaathkoh Alun Hulhuvan Thayyaaru Vejje - Vaguthu\nޖުމްހޫރީ މައިދާނުގެ ފެންއަރުވާ ވަޑާން\nޖުމްހޫރީ މައިދާނުގައި ހުރި ފެންއަރުވާ ވަޑާން މަރާމާތުކޮށް މި މަހު އަލުން ހުޅުވަން ތައްޔާރުވަމުން އަންނަ ކަމަށް މާލޭ ސިޓީ ކައުންސިލުން ވިދާޅުވެއްޖެއެވެ.\nސިޓީ ކައުންސިލުން މިރޭ ވިދާޅުވީ ޖުމްހޫރީ މައިދާނުގެ ފެންއަރުވާ ވަޑާމުގެ މަރާމާތުގެ މަސައްކަތް ކުރުމަށް ފަހު، މިރޭ ޓެސްޓުކޮށްފައިވާ ކަމަށެވެ. އިތުރަށް ކުރަން ހުރި މަސައްކަތްތައް ނިންމައި، މި މަހު 20 ގައި އަލުން ފެންއަރުވާ ވަޑާން ހުޅުވޭތޯ މަސައްކަތް ކުރަމުން އަންނަ ކަމަށް ސިޓީ ކައުންސިލުން ވިދާޅުވިއެވެ.\nމަރާމާތަށްފަހު ޖުމްހޫރީ މައިދާނުގެ ފެންވާރު އަލުން ހުޅުވާލުމަށް މާލެ ސިޓީ ކައުންސިލުން ތައްޔާރުވަނީ pic.twitter.com/BNiww3KxZI\n— Male' City Council (@MaleCitymv) January 10, 2022\nޖުމްހޫރީ މައިދާނުގެ ފެންއަރުވާ ވަޑާމަކީ ކުރީގެ ރައީސް އަބްދުﷲ ޔާމީންގެ ވެރިކަމުގައި ރާއްޖޭގެ މިނިވަންކަމަށް 50 އަހަރު ފުރުން ފާހަގަ ކުރަން ބިނާ ކުރި ތަނެކެވެ. ނަމަވެސް ވެރިކަން ބަދަލުވި ފަހުން މާލޭ ސިޓީ ކައުންސިލުން އެތަން ނުބެލެހެއްޓުމުގެ ސަބަބުން އެތަނުގެ ބައެއް ތަކެތި ހުރީ ހަލާކު ވެފައެވެ.\nމިޔުޒިކާ އެއް ހަމަޔަކަށް ފެން އަރުވާ އެ ފެންއަރުވާ ވަޑާން ބަލައިލުމަށް ކުރިން ގިނަ ބަޔަކު ޒިޔާރަތް ކުރިއެވެ. އޭރު ކުޑަކުދިންގެ މެދުގައި ވެސް އެއީ ވަރަށް މަގުބޫލު ތަނަކަށް ވިއެވެ.\nމިހާރު މާލޭ ސިޓީ ކައުންސިލުން އަންނަނީ އަނެއްކާވެސް ޖުމްހޫރީ މައިދާން ރީތި ކުރުމަށް ގިނަ މަސައްކަތްތަކެއް ކުރަމުންނެވެ. މިހާރު ޖުމްހޫރީ މައިދާނުގައި ވަނީ އަލުން ވިނަ ވެސް އިންދާފައެވެ.\nޖެނުއަރީ 10, 2022 22:01\nކުދިންތައް ސުއިމިންގ ސޫޓް ލައްވައިގެން އެދިމާލަށް އަވަހަށް ދުވަންފަށާ… ހީވަނީ ޕޫލެއް ހެން .. ލަދުން ބޯ ހަލާކު\nޖެނުއަރީ 10, 2022 22:53\n"ނަމަވެސް ވެރިކަން ބަދަލުވި ފަހުން މާލޭ ސިޓީ ކައުންސިލުން އެތަން ނުބެލެހެއްޓުމުގެ ސަބަބުން އެތަނުގެ ބައެއް ތަކެތި ހުރީ ހަލާކު ވެފައެވެ."\nއެކަމަކު ދޯ... މީދެން ބޮޑުވަރު އޮޅުވާލަންވެސް.\nޔާމީނު ވެރިކަމުގައި ތިތަން ހަލާކުވެފައިވަނީ.\nޖެނުއަރީ 11, 2022 09:07\nމުއިއްޒު ހެދިތަނެއް ވެއްޖެއްޔާ ހަމަ މުއިއްޒުވަނީވިއްޔަދޯ. ކީއްކުރާނީ ނޫމަޑިއާ ފެހިމަޑުއާ ހަދައިގެން ކަމަކީ ރައްޔިތުންގެ ފައިސާ ބަނޑުއެޅުން\nޖެނުއަރީ 11, 2022 09:35\nތިއައީ ރައީސް ނަޝީދު އަޅުއްވަން ނިންމި ކުރެހި ތަނެއް.\nޖެނުއަރީ 11, 2022 10:38\nމިސަރުކާރުން ގިނަ ތަންތަން އަޅާ ނުލާ ދޫކޮށްލީ ރަސްފަންނު ރަސްރަނި ބަގިޗާ ސުނާމީ ބިނާ\nމިހާރު ވެސް އެތަންތަން މަރާމާތު ކުރަން ފައިސާ އެއް ނުދޭ އެންމެ ކުޑަމިނުން މިސްކިތް މަރާމާތު ކުރަން ވެސް ފައިސާ ނުދޭ ރަށް ރަށުގެ މިސްކިތްތައް ބަލަހައްޓަން ދެނީވެސް މަދު ފައިސާ ކޮޅެއް ކޮންމެ ރައްޔިތަކު ކައުންސިލް ބަޖެޓް ބަލައިލަ ބަލަ ވަގުފު ފަންޑުން ވެސް ފައިސާ ނުދީގެން އެއުޅެނީ އަޅެފަހެ މީ މުސްލިމުންތަ އެހެން ވެ ލާދީނީ ކިޔަނީ


2021 REWIND: SAFF aaeku ''gaumee vaguthukolheh'' dhinee system overhaul ge message eh! - One Online\n14 އޮކްޓޯބަރު 2021، މާލެ، އުރީދޫ ސާފް ޗެމްޕިއަންޝިޕް 2021ގައި ރާއްޖެ އާއި އިންޑިއާ ބައްދަލުކުރި މެޗަށްފަހު އަސްއަދު އަލީ (އަޑޭ)އަ: އެ މެޗު 3-1 އިން ކާމިޔާބު ކުރީ އިންޑިއާއިން --- ވަން ފޮޓޯ/ ޔޫސުފް ސޮފްވާން\n2021 އަކީ ކުޅިވަރަށް ކޮންމެވެސް ވަރެއްގެ ނޭވައެއް ލެވުނު އަހަރެކެވެ. 2020 ގެ ފުރަބަންދުން ނެއްޓި ކުޅިވަރު އަލުން ފެށުނު ނަމަވެސް އަދިވެސް އޮތީ ދަށް ރޫހެއްގައެވެ. ކޮވިޑް 19ގެ ތެރެއިން އެކަހެރިވި ކުޅިވަރަށް ދިރުން އަންނަ ނަމަވެސް އަދިވެސް ފެންނަނީ އެ މަޑު ކަމެވެ. އަހަރުގެ ފަހުކޮޅުގައި އެކިއެކި ކުޅިވަރުތަކުގެ ގައުމީ މުބާރާތްތައް ފެނުނު ނަމަވެސް އަހަރުގެ ކުރީކޮޅު ދިޔައީ "ތޮޅިއަށެވެ."\nއެހެންނަމަވެސް އުފާކުރަންވީ މި ފެށޭ އަހަރަށް ކުޅިވަރު ފައްކާ ކުރެވެން ފެށި އަހަރަކަށް ނިމުނު އަހަރު ވީތީއެވެ. އުފާވެރި، ކާމިޔާބީތައް ގުނާލަން މަދު އަހަރަކަށް 2021 ވި ނަމަވެސް ހިތްހަމަ ޖެހުމާއި ތާރީހީ ވަގުތުތައްވެސް އެބަ ހުއްޓެވެ. ހަމަ އެބީދައިން "ގައުމީ ލޭ" ކަމަށްވާ ފުޓުބޯޅައަށް މާޔޫސީ އަހަރަކަށް 2021 ވި ކަމަށް ބުނެވިދާނެއެވެ. ކޮންމެއަކަސް ހުރަސްތައް ގިނަ، އުނދަގޫވެސް އޮތް އަހަރެކެވެ. ހާލަތު އެންމެ ރަނގަޅުކޮށް ނުފެނުނީ އެ އުނދަގޫތަކާ ހެދި ކަމަށް ވެދާނެއެވެ.\nގައުމީ ކުޅިވަރު ފުޓުބޯޅައިގެ މާޔޫސީ އަހަރެއް\nހަމައެކަނި ސާފް ޗެމްޕިއަންޝިޕެއް ނޫނެވެ. ލަންކާގައި އޮތް ފޯ ނޭޝަންސް ކަޕެއްވެސް ނޫނެވެ. ޖުމްލަކޮށް ފުޓުބޯޅައިން އެންމެ އެދެވޭ، އުފާވާ މަންޒަރެއް ނުފެނުނެވެ. ހަނދާން އާކޮށްލަން ފަށާނީ އަހަރުގެ ކުރީކޮޅުންނެވެ. ޖެނުއަރީ މަހު ލީގު ކުޅެކުޅެ އޮތް ނަމަވެސް ކޮވިޑް 19 ގެ ނުރައްކާތެރި ރާޅަކާއެކު ފުޓުބޯޅަވެސް ހުއްޓާލަން ޖެހުނެވެ. އެ ދިޔަ ގޮތަށްގޮސް "ކްލަބު ފުޓުބޯޅައިގެ" ބްރޭކް ދިގުލައި، ކަންބޮޑުވާ ހިސާބަށް ދިޔައެވެ.\nއެޗްޕީއޭ އާއި ފުޓުބޯޅައިގެ ފަރާތްތައް ދެބަސްވުމަކަށް ދާންވެސް ޖެހުނުކަން އަހަރުގެ ކުރީކޮޅުން ފާހަގަކުރެވުނެވެ. ކްލަބުތަކުގެ ފަރިތަކުރުންތަކަށް ހުއްދަ ނުދީ ދިގުލައިގެން ދިޔުމުން ކްލަބުތައް ރައީސް އިބްރާހީމް މުހައްމަދު ސޯލިހާ ހަމައަށްވެސް ދާން ޖެހުނެވެ. އޭގެ ތެރެއިން ގައުމީ ފަރިތަކުރުންތަކަށް ހުއްދަ ނުލިބި ގައުމީ ޓީމުން ހޮޓެލް ޖެންގެ ބޯލްރޫމްގައި އޭޝިއަން ކަޕް އަދި ވޯލްޑް ކޮލިފިކޭޝަނަކަށް ތައްޔާރު ވި ތައްޔާރުވުންވެސް ފާހަގަ ކޮށްލެވުނެވެ.\nކްލަބު ފުޓުބޯޅަ ބޮޑު ބްރޭކަކަށްފަހު ފެށި ނަމަވެސް އޭރުވެސް ކޮވިޑް ގޯސްކޮށް އޮތުމުން ލީގު އޮތް ހިސާބުން ކުރުކޮށްލައި، އެފްއޭ ކަޕާއި ޕްރެޒިޑެންޓްސް ކަޕްވެސް ވަނީ ކެންސަލް ކޮށްފައެވެ. އޭގެ އިތުރުން ތިންވަނަ ޑިވިޝަންވެސް ވަރަށް ބޮޑަށް ފަސްކޮށް، އެ ކްލަބުތަކަށްވެސް ވަނީ އުނދަގޫތައް ކުރިމަތިވެފައެވެ. ލީގުގެ ދެ ބުރަށްފަހު ޗެމްޕިއަންކަން މާޒިޔާ ސްޕޯޓްސް އެންޑް ރެކްރިއޭޝަނުން ހޯދިއިރު، ދެން ނަޒަރު ހުއްޓުނީ އޭއެފްސީ ކަޕްގެ މެޗުތަކަކަށެވެ.\nބެންގަލޫރު އެފްސީގެ "އޭއެފްސީ ކަޕް ހައިޖާން"\nއިންޑިއާގެ ބެންގަލޫރު އެފްސީ މާލޭގައި ކުރި ތަމްރީނުތަކުގެ ތެރެއިން --- ފޮޓޯ/ ބެންގަލޫރު އެފްސީ\n2021 ގެ މޭމަހުގައި ކުޅިވަރުގެ ފޯކަސް ހުއްޓުނީ އޭއެފްސީ ކަޕްގެ މެޗުތަކެއްގެ ވާހަކައަށެވެ. އެކަމަށް މުޅި ރާއްޖޭގެ ސަމާލުކަން ހުއްޓުނީ އޭރު ރާއްޖޭގައި ކޮވިޑް އޮތް ހާލަތުގައި ފުޓުބޯޅަ ކުޅެން ޖެހުމުންނެވެ. އެކަންވީވެސް ބޮޑު "ހައިޖާން"އަކަށެވެ. ރާއްޖޭގައި ކޮވިޑުގެ ހާލަތު ވަރަށް ބޮޑަށް ގޯސްވެ، ސަރުކާރުން އާ ފިޔަވަޅުތަކެއް އިއުލާންކޮށްފައިވަނިކޮށް، ބޭރުގެ ޓީމުތަކުން ރާއްޖެ އައިސް އޭއެފްސީ ކަޕް ކުޅެން ޖެހުމުން އެތައް ބަޔަކު ނުރުހުންވެސް ވިއެވެ.\nއޭއެފްސީ ކަޕުގެ މެޗުތައް ސެންޓްރަލައިޒްކޮށް ކުޅެން އޭއެފްސީން ނިންމާފައި އޮތް އިރު، ގްރޫޕް ޑީގެ މެޗުތައް ހޯސްޓްކުރަން ލިބިފައި އޮތީ ރާއްޖެއަށެވެ. އެ ގްރޫޕުގައި އިންޑިއާގެ އޭޓީކޭ މޯހަން ބަގާން އާއި ބަންގްލަދޭޝްގެ ބަސުންދުރަ ކިންގްސް އަދި ރާއްޖޭގެ މާޒިޔާ ވާދަކުރަން އޮތްއިރު، ގްރޫޕުގެ ފައިނަލް ޖާގަ ޔަގީން ކުރަން ކްލަބު އީގަލްސް އާއި އިންޑިއާގެ ބެންގަލޫރު އެފްސީ ކުޅޭ މެޗުވެސް ކުޅެން އޮތީ ރާއްޖޭގައެވެ.\nއެޗްޕީއޭގެ ހާއްސަ ހުއްދައަކާއެކު ސިއްހީ ސަލާމަތަށް ފުރިހަމައަށް ބަލައިގެން ބެންގަލޫރު އެފްސީ ރާއްޖެ އައިސް މެޗަށް ތައްޔާރުވި ނަމަވެސް އެ ކްލަބުން ޕްރޮޓޮކޯލްއާ ހިލާފުވެ ބޮޑު މައްސަލަގަނޑެއް އުފެދުނެވެ. ކޮވިޑް ގައިންޑްލައިނާ ބެންގަލޫރު އެފްސީ ހިލާފުވުމުން މިނިސްޓަރު އަހުމަދު މަހުލޫފް ވަނީ ވަގުތުން އެ ކްލަބު ރާއްޖެއިން ފުރުވާލައިފައެވެ.\nމިނިސްޓަރު މަހުލޫފް އެފަހަރު ވިދާޅުވީ އޭއެފްސީ ކަޕް ކޮލިފިކޭޝަން މެޗަށް އެޗްޕީއޭ އާއި އޭއެފްސީން ހަރުކަށި ސިއްހީ ގައިޑްލައިންތަކެއް ތައްޔާރުކޮށްފައި ވަނިކޮށް، އެ އުސޫލުތަކާ ބެންގަލޫރު އެފްސީ ހިލާފުވި ކަމަށާއި "މިހާރުން މިހާރަށް ރާއްޖެ ދޫކޮށް އެޓީމުން ދާން ޖެހޭ" ކަމަށެވެ.\nމަހުލޫފް ރުޅީގައި ފާހަގަކުރެއްވީ ކޮވިޑް 19ގެ ބޮޑު ނުރައްކަލެއްގައި ރާއްޖެ އޮތުމުން އާންމުންގެ ބޮޑެތި ކަންބޮޑުވުންތަކެއް ހުރި ދަނޑިވަޅުގައިވެސް މެޗު ކުޅުމަށް ބޮޑު ކޮމިޓްމަންޓެއް ސަރުކާރުންވެސް ދިން ކަމަށާއި ބެންގަލޫރު އެފްސީ ޓީމުން ފެނިގެން ދިޔައީ ގަބޫލު ކުރެވޭނެ މަންޒަރެއް ނޫން ކަމަށެވެ.\nކޮންމެއަކަސް އެކަންވެސް ފަސްކުރެވި، އަލުން ބިޑްކޮށް ބޭއްވީވެސް ރާއްޖޭގައެވެ. ހާލަތު ރަނގަޅުވެސް މެޗުތައް ރާއްޖޭގައި ކުޅުނު އިރު، މާޒިޔާއަށް ނިންމާލަން ޖެހުނީ އެންމެ އެދެވޭ ނަތީޖާތަކަކާ އެކުގައެއް ނޫނެވެ.\nއަމިއްލަ ގައުމަށް ސާފް ޗެމްޕިއަންޝިޕް، "ތިންވަނަ ފަހަރަކަށް ނުވި"، ގައުމީ ރޫހު ދިރުނު\n14 އޮކްޓޯބަރު 2021، މާލެ، އުރީދޫ ސާފް ޗެމްޕިއަންޝިޕް 2021ގައި ރާއްޖެ އާއި އިންޑިއާ ބައްދަލުކުރި މެޗުގައި ރާއްޖެއިން ޖެހި ހަމައެކަނި ގޯލު ކާމިޔާބު ކުރުމަށްފަހު އަލީ އަޝްފާގު (ދަގަނޑޭ) އުފާ ފާޅުކުރަނީ --- ވަން ފޮޓޯ/ ޔޫސުފް ސޮފްވާން\n2021 ގައި ދިވެހި ކުޅިވަރުގެ އެންމެ ބޮޑު އުސް އައްޔަކީ ރާއްޖޭގައި ބޭއްވުނު ސާފް ޗެމްޕިއަންޝިޕެވެ. ކޮވިޑް 19ގެ ހާލަތާއެކު މުބާރާތް ރާއްޖެ އައީ ކުއްލިއަކަށެވެ. ރަސްމީކޮށް "މަގޭ މަހަލް ދީބު،"ގެ ގައުމީ ކެމްޕޭން ރައީސް ސޯލިހު އިއުލާން ކުރެއްވީ މުބާރާތަށް މަހަކަށް ވެފައި ވަނިކޮށެވެ. އޮކްޓޯބަރަށް ރާއްޖެ އެކުގައި ތައްޔާރުވީ ސާފް ޗެމްޕިއަންޝިޕަށެވެ. ގައުމީ ޖޯޝު މަޑުމަޑުން އާވަމުން ދިޔައީ ކޮވިޑް 19 ގެ ހާލަތަށް، ވެކްސިނާއެކު އައި ލުޔާވެސް އެކުގައެވެ.\nސަޕޯޓަރުންނާއެކު މުބާރާތް ފެށީ "ގައުމީ ޖޯޝާއި" ފޯރީގައެވެ. ފުރަތަމަ މެޗުގައި ނޭޕާލް އަތުން ހިތްދަތި ބައްޔެއްވި ނަމަވެސް ސަޕޯޓަރުންގެ ރޫހު ފަނޑުވުމެއް ނެތެވެ. މުޅި މާލެ ރަތްކުލައިން ޖަރީވެ، ޓިކެޓް ކިޔޫތައްވެސް ދިޔައީ ފޯރިގަދަ ކޮށެވެ. ޓިކެޓް ނުލިބި "އެފްއޭއެމްއަށް ހަޅޭފަޅޭ" ޖަހާ ހިސާބަށްވެސް ދިޔައެވެ. އަހަރުގެ އެންމެ ގައުމީ ވަގުތު ކޮޅަކީ ރާއްޖެއިން ސާފް ޗެމްޕިއަންޝިޕްގައި ޖެހި ގޯލުތަކުގެ ވަގުތުތައް ކަމަށް ކަނޑައެޅިދާނެއެވެ. ހަމްޒާ މުހައްމަދު ބަންގުލަދޭޝް ކޮޅަށް ޖެހި ހިތްގައިމު ގޯލުން މުޅި ގައުމީ ދަނޑު ގުގުމާލި އިރު، އަލީ އަޝްފާގު ލަންކާ ކޮޅަށް ބޮލުން ޖެހި ގޯލައިން ގައުމީ ޖޯޝު އުތުރު އެރިއެވެ.\nއެ އުފަލާއި ޖޯޝު ފަނޑުކޮށްލީ އިންޑިއާ އަތުން ބަލިވެ ކެޓުމުންނެވެ. މާޔޫސްކަމުން ފެނުނީ ފުޓުބޯޅައަށް މަސައްކަތް ކުރަން ޖެހިފައި އޮތް މިންވަރެވެ. ކޯޗު އަލީ ސުޒޭނާއެކު ސާފް ނުނެގުންވީ މާޔޫސް ކަމަކަށެވެ. އެހެން ނަމަވެސް އެއީ ގައުމީ ރޫހުގެ މުބާރާތެކެވެ.\nފުޓުބޯޅައިގެ ހިތްދަތިކަން އެ ނިމުނީކީ ނޫނެވެ. ނޮވެންބަރު މަހު ސްރީ ލަންކާގައި ބޭއްވީ މަހިންދަ ރާޖަޕަކްސާ ފޯ ނޭޝަންސް ކަޕަށް ގޮސް ގައުމީ ޓީމުން ހޭވީ "ހަޑި" އެކޭ ބުނެވިދާނެއެވެ. އެއީ ފަހުގެ ތާރީހުގައި ފެނުނު ފުޓުބޯޅައިގެ އެންމެ ދަށް ވަގުތުތަކެވެ. މާޔޫސްކަމުން ފެނުނީ "އޯވާހޯލް ކުރަން ޖެހިފައިވާ" ސިސްޓަމެކެވެ.\nލަންކާ ކައިރީ 4-0 ގެ ލީޑެއްގައި އޮވެފައި 25 މިނެޓު ތެރޭ ލަންކާއިން ޖެހި ހަތަރު ގޯލާއެކު މެޗު އެއްވަރު ވެގެން ނިމުނު ނިމުމާ، 29 އަހަރަށްފަހު ބަންގުލަދޭޝް އަތުން ބަލިވި ބަލިވުން ފެނުނީ ފޯ ނޭޝަންސް ކަޕްގައެވެ. އެ މުބާރާތުގައި މޮޅެއް ނުލިބި ގައުމީ ޓީމުން ނިންމާލި އިރު، އެންމެ ހަޑިވީ އަސްހަދު އަލީ ހޯދި ރަތް ކާޑެވެ. އަލަށް ގައުމީ ޓީމާ ހަވާލުވި ކޯޗު ފްރެންޗެސްކޯ މޮރިއޭރޯ ބުނީ ވަގުތު ދިނުމަށެވެ.\nނަބާހާގެ ވިދުން ގަދަ، ވޮލީގެ ފެށުމެއް\nނަބާހާ 2019 ވަނަ އަހަރު އައިއޯއައިޖީގައި --- ފޮޓޯ/ އެމްއޯސީ\n2021 ގެ ފަހުކޮޅުގައި އެކިއެކި ކުޅިވަރުތައް އަލުން ފެށި ގައުމީ މުބާރާތްތައް ފެނުނެވެ. އެގޮތުން ބެޑްމިންޓަން، ކެރަމްގެ އިތުރުން އެތުލެޓިކްސްއާއި ގައުމީ ބިލިއާޑް މުބާރާތްތައް ފާހަގަވިއެވެ. ބެޑްމިންޓަން އަންހެން ގައުމީ މުބާރާތުގެ ފައިނަލްތަކުގައި އެންމެ ތާރީހީ ކާމިޔާބީއެއް ހޯދީ ފާތިމަތު ނަބާހާ އެވެ. މިއަހަރުގެ ފައިނަލްތައްވެސް ސައްތައިން ސައްތަ ރެކޯޑަކާއެކު ނަބާހާ ނިންމާލާފައިވާ އިރު، އެއީ އޭނާ 2019 ވަނަ އަހަރުގެ ގައުމީ ބެޑްމިންޓަން މުބާރާތުގެ ފުރަތަމަ ޑިވިޝަނުގައި ވެސް ހޯދި ކާމިޔާބީއެކެވެ. އެ އަހަރުވެސް ނަބާހާ ވަނީ އަންހެން ސިންގަލްސް، އަންހެން ޑަބަލްސް އަދި މިކްސް ޑަބަލްސް ޗެމްޕިއަންކަން ހޯދައިފައެވެ.\nނަބާހާއަކީ ރާއްޖޭގެ ބެޑްމިންޓަން ތާރީހު ދުށް އެންމެ ކާމިޔާބު އެއް އެތުލީޓެވެ. 2021 ވަނަ އަހަރު ޓޯކިއޯގައި ބޭއްވި އޮލިމްޕިކްސްގައި ނަބާހާ ވާދަކޮށްފައިވާ އިރު، އެއީ ދިވެހި އަންހެން އެތުލީޓަކު އޮލިމްޕިކްސްގެ ބެޑްމިންޓަގައި ވާދަކުރި ފުރަތަމަ ފަހަރެވެ. އޮލިމްޕިކްސްގައި ދިވެހި ދިދަ އުފުލާލީވެސް ނަބާހާއި މުބާލްއެވެ. ހާއްސަ ޝަރަފެކެވެ. އަހުމަދު ތޯއިފް މުހައްމަދަކީ މިހާރު ބެޑްމިންޓަންގެ ގައުމީ އާ ފިރިހެން ޗެމްޕިއަނެވެ. ގައުމީ ތަށި ތޯއިފް ހޯދީ ސިންގަލްސް ފައިނަލްގައި ނިބާލް އަހުމަދު ބަލިކޮށްގެންނެވެ.\n2021 ގައި ގައުމީ އެތުލެޓިކްސް މުބާރާތްވެސް ފާހަގަވިއެވެ. މިފަހަރުގެ އެތުލެޓިކްސް މީޓްގައި ފިރިހެން އެންމެ މޮޅު އެތުލީޓުގެ މަގާމު ރާއްޖޭގެ އެންމެ ބާރު ދުވުންތެރިޔާ ހަސަން ސާއިދު ދިފާއުކުރި އިރު، އަންހެން އެންމެ މޮޅު އެތުލީޓުގެ މަގާމު އައިޝަތު ހިމްނާ ހަސަން ވަނީ ދިފާއުކޮށްފިއެވެ. ހިމްނާ އާއި ސާއިދަށްވެސް ނިމުނީ ރަން އަހަރެކެވެ.\nކްރިކެޓުން ޓީ20 ވޯލްޑް ކަޕް ކޮލިފިކޭޝަންގައި ކުޅުނު ނަމަވެސް އެންމެ އެދެވޭ ނަތީޖާއެއް ނެރެވިފައެއް ނުވެއެވެ. ބަހްރައިންގައި އޮތް އޭޝިއަން ޔޫތު ޕެރަ ގޭމްސް އިވެންޓްގައި ހައްވާ އީޝަލް ރިޔާޒު ރާއްޖެ ތަމްސީލުކުރުން ބޮޑު ފަހުރަކަށްވި އިރު، ޕެރަ އޮލިމްޕިކްސްގައި ފުރަތަމަ ފަހަރަށް ރާއްޖެ ތަމްސީލުކުރި އަހަރަކަށް 2021 ވިއެވެ. ޖަޕާންގައި އޮތް ޕެރަލިމްޕިކްސް ގޭމްސްގައި ވާދަކުރުމުގެ ފުރުސަތު ދިނީ ރާއްޖޭގެ ޕެރަލިމްޕިކް އެތުލީޓުން ކަމަށްވާ، މުހައްމަދު މާޒިން އާއި ފާތިމަތު އިބްރާހިމަށެވެ.\nހަމްނާ އަހުމަދުގެ އިތުރުން މުހައްމަދު އާން ހުސައިން ފެތުމުގެ ގައުމީ ވަނަތަކުން ފާހަގަވެގެން ދިޔަ އިރު، ޓީޓީ ތަރި ދީމާގެ ވިދުން ފަނޑުނުވެ ދެމިގެން ދިޔައެވެ. 2021 ގައި އިންޓަނޭޝަނަލް ޓީޓީ ފެޑަރޭޝަންގެ އަންހެން ޔޫތު ރޭންކިންގެ ގަދަ 10 ގެ ތެރޭގައި ދީމާ ރޭންކް ކުރެވުނު އިރު، އޭނާ ވަނީ ޓީޓީގެ ޖޫނިއީ ވޯލްޑް ޗެމްޕިއަންޝިޕްގައި ވާދަކޮށް ރާއްޖެ ފަހުރުވެރި ކޮށްދީފައެވެ.\nވޮލީގެ އާ ޕްލޭނެއްގެ މިސްރާބު 2021 ގައި އިއުލާން ކުރެވުނެވެ. އެސޯސިއޭޝަންގެ ރައީސް ކަމާ މުހައްމަދު ރަނޭޝް ހަވާލުވެ، ބީޗް ވޮލީ ފެޑަރޭޝަންގެ ރައީސް ބްރެޒިލްގެ އަރީ ގްރާސާ ރާއްޖެ ގެނެސްފައިވެއެވެ. އަންނަ އަހަރު ވޯލްޑް ބީޗު ވޮލީބޯޅަ ޓުއާގެ ބުރެއް ރާއްޖޭގައި ބާއްވަން ނިންމާފައިވާ އިރު، 2023 ވަނަ އަހަރު ލޮސް އޭންޖަލަސް ގައި އޮންނަ އޮލިމްޕިކްސްއަށް ބީޗް ވޮލީ ޓީމެއް ތައްޔާރުކުރަންވެސް ނިންމިއެވެ.\nވޮލީ އަންހެން އަދި ފިރިހެން ޓީމު ބަންގުލަދޭޝްގައި އޮތް ސެންޓްރަލް ޒޯންއަށް ދިޔަ ނަމަވެސް ކާމިޔާބީއެއް ނުހޯދުނެވެ. އުންމީދަކަށްވީ ޒުވާން ކުޅުންތެރިންތަކެއް ފެނުމެވެ. އެހެން ނަމަވެސް އަންނަ އަހަރަށް ވޮލީން ވަނީ ގައުމީ ފެންވަރުގެ ބޮޑު މަޝްރޫއެއް އިއުލާން ކޮށްފައެވެ. އަތޮޅު ތެރޭގެ ބޮޑު މުބާރާތެއްވެސް ހިމަނައިގެންނެވެ. ގައުމީ ބީޗް ވޮލީބޯޅަ މުބާރާތުގެ އަންހެން ޗެމްޕިއަންކަން އައިމިނަތު އަރީޝާ (އަރީ) އާއި އައިޝަތު އިމްތިނާން (ނާން)ގެ ޕެއާއިން ހޯދިއިރު، ފިރިހެން ފައިނަލް ކާމިޔާބުކޮށް، ފިރިހެން ޗެމްޕިއަންކަން ހޯދީ އަހުމަދު މުހައްމަދު (ކޯކޭ) އާއި މުހައްމަދު އަލީ (ޑެންޒޯ)ގެ ޕެއާ އިންނެވެ.\nބިލިއާޑްގެ އާ ފެސިލިޓީއަކާއެކު އެ ކުޅިވަރަށް 2021 ވީ ފަހި އަހަރަކަށެވެ. ބޮޑު ތާރީހީ މުބާރާތެއްވެސް ފެނިގެން ދިޔަ އިރު، ކްލަބު ޗެމްޕިއަންކަން ނެގީ އީގަލްސްއިންނެވެ. ގައުމީ ބިލިއާޑް މުބާރާތުގެ އަންހެން ޑިވިޝަންގެ ޗެމްޕިއަންކަން ދީނާ އަހުމަދު ހޯދި އިރު، ގައުމީ ބިލިއާޑް މުބާރާތުގެ ފިރިހެން ފުރަތަމަ ޑިވިޝަންގެ ޗެމްޕިއަންކަން ހޯދީ ހުސައިން ފަޔާޒެވެ.\nކުޅިވަރުގެ ޝަހުސިއްޔަތުތަކެއްގެ ވަކިވުމުގެ ހިތާމަ\nމާދިހު ކްރިކެޓް ފީލްޑްގައި --- ފޮޓޯ/ ކްރިކެޓް ބޯޑް އޮފް މޯލްޑިވްސް\nކުރިން ގައުމީ ބާސްކެޓް ޓީމަށް ކުޅެފައިވާ ލެޖެންޑަރީ ކުޅުންތެރިޔާ އަހުމަދު ފަޔާޒު (ދިގު ފަޔާ) ކުއްލި ގޮތަކަށް ނިޔާވި ހަބަރާއި، ރާއްޖޭގެ ކުޅިވަރަށް އެތައް ހިދުމަތެއް ކޮށްދެމުން އައި މާދިހު އިސްމާއިލް ކުއްލި ގޮތަކަށް ނިޔާވުމުގެ ހަބަރާއެކު ކުޅިވަރު އާއިލާ ހިތްދަތި ކޮށްލީ އަހަރުގެ މެދުތެރެއިންނެވެ.\nމޯލްޑިވްސް އެއާޕޯޓްސް ކޮމްޕެނީ ލިމިޓެޑް (އެމްއޭސީއެލް)ގައި މަސައްކަތް ކުރަމުންދިޔަ ފަޔާ ސެޕްޓެމްބަރު މަހު ނިޔާވެފައިވަނީ ހއ. ހޯރަފުށީ އެއާޕޯޓުގައި އިންސްޕެކްޝަން މަސައްކަތެއް ކުރަން އެ ރަށަށް ގޮސް ހުއްޓައެވެ. ކުޅިވަރުގައި، ހާއްސަކޮށް ބާސްކެޓުގައި ކާމިޔާބު ތަރިއެއްގެ ގޮތުގައި ފަޔާ ފާހަގަ ކޮށްލެވިފައިވާ އިރު، އޭނާގެ ކުއްލި މަރާއެކު ކުޅިވަރު އާއިލައަށް ފަނޑުކަން ލިބުނެވެ. އޭގެ ކުރިން ޖޫން މަހު މާދިހު ވަކިވެ ދިޔުންވެސް ވީ ބޮޑު ހިތްދަތި ކަމަކަށެވެ.\nމާދިހަކީ ނަމޫނާ ކުޅިވަރު ޝަހުސިއްޔަތެކެވެ. ކުޅިވަރު ކުރިއެރުވުމަށް އެތަކެއް މަސައްކަތްތަކެއް މިފަހުންވެސް މާދިހު ކުރައްވާފައިވާ އިރު، އޭނާ 2012 ވަނަ އަހަރުން ފެށިގެން ހުރީ ގިޔާސުއްދީންގެ ސްޕޯޓްސް ކޯޑިނޭޓަރުގެ މަގާމުގައެވެ. މާދިހަކީ ކުޅިވަރު އާއިލާގެ ގާތް އެކުވެރިއެކެވެ. މާދިހުގެ ވަކިވުމާއެކު ކުޅިވަރު އާއިލާގެ އެކިއެކި ބޭފުޅުން ލިޔުއްވާފައިވާ ތައުޒިޔާގެ މެސެޖުތަކުން އެކަން ސާފުވެސް ވިއެވެ.\nއެ ހަނދާންތަކުގައި ތިއްބައި އަހަރު ނިމިގެން ދިޔައީ ގައުމީ ކުޅިވަރުގެ އިއްޒަތްތެރިއެއް ކަމަށްވާ ނިޝާން އިއްޒުއްދީންގެ އިއްޒަތުގެ ވެރިޔާ އުމަރު ޒާހިރުގެ ވަކިވެވަޑައިގަތުމުންނެވެ. އުމަރު ޒާހިރަކީ ކުޅިވަރު ރޫހާއި ޖޯޝާއި ފޯރި އެންމެ ގަދަވި ރަންޒަމާނުގެ ހިންގުންތެރި ވަޒީރެވެ. އެމަނިކުފާނަކީ މުހައްމަދު އަމީނު އިސްވެ ހުންނަވައިގެން ފުޓްބޯޅައިގެ ހުނަރުތަކާއި ރެފްރީކަމުގެ ހުނަރުތަކާއި ބާސްކެޓްބޯޅައިގެ ހުނަރުތައް ދަސްކޮށްދޭން ބޭއްވި ކްލާހުގައި ބައިވެރިވެވަޑައިގެން ތަމްރީނުވެވަޑައިގެންނެވި ކުރީގެ ކުޅުންތެރިއެކެވެ.\nއުމަރު ޒާހިރު ޒުވާން ދުވަސްވަރު ކުޅުއްވީ މާފަންނު ފިޔާތޮށި ކްލަބަށެވެ. ފަހުން ސްޕޯޓްސް މިނިސްޓަރަކަށް ހުންނަވައިގެން ކުޅިވަރަށް ހިދުމަތްކުރެއްވި އެވެ. އެގޮތުން ގަލޮޅު ދަނޑު ތަރައްގީކުރެއްވުމުގައި އުމަރު ޒާހިރުގެ ހިއްސާ ބޮޑެވެ. ރާއްޖޭން ފުރަތަމަ ފަހަރަށް ސާފް ޗެމްޕިއަންޝިޕުގެ ފައިނަލަށް، 1997 ވަނަ އަހަރު ދަތުރުކުރީ އެމަނިކުފާނުގެ މިނިސްޓަރުކަމުގައެވެ.\nގުޅޭ ޓެގު ސާފް ޗެމްޕިއަންޝިޕް ދިވެހި ޕްރިމިއާ ލީގު އެފްއޭއެމް އަލީ އަޝްފާގު ފުޓްބޯޅަ މޯލްޑިވްސް ޕޫލް ބިލިއާޑް އެސޯސިއޭޝަން މޯލްޑިވްސް އޮލިމްޕިކް ކޮމިޓީ ހަސަން ސާއިދު އޭއެފްސީ ކަޕް ފާތިމަތު ދީމާ އަލީ ޓޭބަލް ޓެނިސް


BREAKING: Asset Recovery Commission Ge Report Libijje, Fiyavalhuthah Alhan Fashaifin - Raees - Vaguthu\nއެސެޓް ރިކަވަރީ ކޮމިޝަންގެ ރިޕޯޓް ލިބިއްޖެ، ފިޔަވަޅުތައް އަޅަން ފަށައިފިން - ރައީސް\nކޮރަޕްޝަންގެ މައްސަލަތައް ބެލުމަށް އުފައްދާފައިވާ ޕްރެޒިޑެންޝަލް ކޮމިޝަން އޮން ކޮރަޕްޝަން އެންޑް އެސެޓް ރިކަވަރީގެ ރިޕޯޓް ލިބިއްޖެ ކަމަށާއި، ރިޕޯޓާއި ގުޅިގެން ކުރަން ޖެހޭ ކަންކަން ކުރަމުން އަންނަ ކަމަށް ރައީސުލްޖުމްހޫރިއްޔާ އިބްރާހިމް މުހައްމަދު ސާލިހު ވިދާޅުވެއްޖެއެވެ.\nމި ކޮމިޝަނަކީ ރައީސް އިބްރާހީމް މުހައްމަދު ސޯލިހު ރާއްޖޭގެ ވެރިކަމާއި ހަވާލުވެވަޑައިގަތުމަށްފަހު އެންމެ ފުރަތަމަވެސް އުފެއްދެވި ރިޔާސީ ކޮމިޝަންތަކުގެ ތެރެއިން އެއް ކޮމިޝަނެވެ.\nއެ ކޮމިޝަން އުފެއްދީ ކުރީގެ ސަރުކާރުން ހިންގާފައިވާ ހިޔާނާތުގެ މައްސަލަތައް ބެލުމަށެވެ.\nރައީސުލްޖުމްހޫރިއްޔާ އިބްރާހިމް މުހައްމަދު ސާލިހު މިއަދު ވިދާޅުވީ، ކޮރަޕްޝަނާއި ވައްކަމުގެ ބޮޑެތި މައްސަލަތައް ބެލުމަށް ގާއިމް ކުރި ރިޔާސީ ކޮމިޝަނުން ތައްޔާރު ކުރި ރިޕޯޓް އެމަނިކުފާނާއި ހަވާލުކޮށްފައިވާ ކަމަށެވެ.\nކޮރަޕްޝަނާއި ވައްކަމުގެ ބޮޑެތި މައްސަލަތައް ބެލުމަށް ޤާއިމުކުރި ރިޔާސީ ކޮމިޝަނުން ތައްޔާރުކުރި ރިޕޯޓު އެކޮމިޝަނުން ވަނީ އަޅުގަނޑަށް ހުށަހަޅާފަ. ރިޕޯޓާ ގުޅިގެން ކުރަންޖެހޭ ކަންކަން އަޅުގަނޑު ކުރަން ފަށައިފިން.\n— Ibrahim Mohamed Solih (@ibusolih) July 23, 2020\n"ރިޕޯޓާއި ގުޅިގެން ކުރަން ޖެހޭ ކަންކަން އަޅުގަނޑު ކުރަން ފަށައިފިން". ރައީސް ސާލިހު ވިދާޅުވިއެެވެ.\nއެ ކޮމިޝަނުން މިއަދު ނޫސްވެރިންގެ ބައްދަލުވުމެއްވެސް ބޭއްވުމަށް ދަނީ ތައްޔާރުވަމުންނެވެ. އެ ނޫސްވެރިންގެ ބައްދަލުވުން އޮންނާނީ މިއަދު ހަވީރު 16:00 އަށެވެ.\nއެ މައްސަލަތަކުގެ ތެރޭގައި އެ ކޮމިޝަނުގެ އަމިއްލަ އިސްނެގުމުގެ މަތިން ބަލާ މައްސަލަތަކާއި އާއްމުން ހުށަހަޅާ މައްސަލަތައް ވެސް ހިމެނޭނެއެވެ.\nޝިޕިން އެޖެންސީގެ ގަވާއިދު އުވާލީ އޭޖީގެ ގާނޫނީ ލަފާގެ މަތިން: ނަހުލާ\nޖުލައި 23, 2020 15:12\nމިސަރުކާރުން ކުރި ވައްކަންތައްވެސް ތިޔަ ކޮމިޝަނުން ބަލަން ފެނޭ\nކަލޭ ބޭނުން މީހަކަށް ދައުވާކުރާތަން ބަލަން ރައްޔިތުން ނުތިބޭނެ..މާ އަވަހަށް ސައިޒު ތިއޮޅެނީ...\nޖުލައި 23, 2020 15:13\nތިޔަ މައްސަލަތަކުގެތެރޭ ދަވްލަތަށް ގެއްލުންވާގޮތަށް ކުރެވުނު އެގްރީމެންޓެްގެ ދަށުން ވައިގެ ބަނދަރު ޖިއެމްއާރަށް ދިން މައްސަލަވެސް ބަލަންޖެހޭނެ. އެމްސިއޭއެލްގެ އެމްޑީ އެ އެގްރީމެންޓްގާ ސޮއިކުރަން ހެޔޮ ނުވާނެކަމަށް ވިދާޅުވުމުން އޭނާ މަގާމުންވަކިކޮށް އެހެން ބޯޑެއް އެކުލަވާލާ ސޮއި ކުރުވި މައްސަލަ އާއި އޭރު ރައްޔިތުންގެ މަޖިލީހުން ގާނޫނުއަސަސީގެ 250 ވަނަ މާއްދާގަ ބުނާ ބައިތައް މާލިއްޔަތުގެ ގާނޫނުގާ ހިމެނާމަޖިލީހުން ފާސްކޮށް ތަސްދީގު ކުރަން ފޮނުވާފަ އޮއްވާ އެ ގާނޫނު ތަސްދިގު ނުކޮށް ދަވްލަތުގެ އެސެޓެއް ބޭރުބަޔަކަށް ނުއަގުގަ ވިއްކާލި މައްސަލަ ތަހުގީގު ކުރެވެން ވާނެ. މި އެގްރީމަންޓްގެ ސަބަބުން ދަވްލަތަށް ލިބުނު ގެއްލުމުގެ ޒިންމާ ނަގަންޖެހޭފަރާތަކަ ދެކޮޅަށް ދައުވާކުރެވެން ވާނެ.\nޖުލައި 23, 2020 15:18\nކިހާ ވަރަކުން ދާނެ ބާ\nޖުލައި 23, 2020 16:07\nޖަމަލު ފޮޑިއަށް ވާނީ...\nކީއްވެތޯ....އެފް ޕީ އައި ޑީ މައްސަލަ ބަލަން ނުކެރުނީ\nޢއަދީ. ޢަންނި އަދި މައުމޫން އިރުގެ މައްސަލަ ތައް ބަލަން ނުކެރުނީ....\nޖީ އެމް އާރު ކަރަޕްޝަން\nސާހިދު މެން ބެދޭނެތީ ދަޯ\nޖުލައި 23, 2020 16:09\nއއހެންމީހުންނޭކޭ އެއްގޮތައް މަނިކުފާނުވެސް ކުރަނީ ވައްކަން ކުރަނީ ފުރައްސާރަ\nޖުލައި 23, 2020 16:44\nޖުލައި 23, 2020 17:00\nޔާމީނު އަދީބު ގެ މައްސަލަ ބެލިއިރު ކޮބާ އަލީއާޒިމް ގެ 1 މިލިއަން ޑޮލަރު މަނިކުފާނު ހޯދި ފައިސާ ހުސް ވަގުން ......\nޖުލައި 23, 2020 18:32\nހުސްފޭކު ވާހަކަ. ތިޔަރިޕޯޓް ބަލާފައި ކީރިތި ކުރައްވާފައި ނިދާލާ ރައީސް މީހާ.\nތިޔަ ރިޕޯޓް އޮންނާނީ ސިޔާސީ ގޮތުން ދަމާލެވޭ ރަބަރު ގަނޑެއްގޮތަށް، ސަރުކާރުން ބޭނުންވާގޮތަކަށް ކަމެއްކުރަންވީމައި ނުވަތަ ސަރުކާރަށް ގޯހެއް ހެދޭވަގުތުގައި، ނުވަތަ ސަރުކާރުގެ އިސްވެރިޔަކަށް ކުށެއް ކުރެވޭ ވަގުތުގައި ތިޔަރިޕޯޓު ނަގައި މީޑީއާއަށް ތިލަކޮށްލައި ރައްޔިތުންގެ ފޯކަސް އެދިމާލަަކަށް އެނބުރޭ ވަގުތުބަލައި ފޮށިބަނދެލާނީ.\nވަގުންގެ ފޮށި ބާރަށް ބަންނާނެކަމަށް އިހުގެ މުސްކުޅިވެރިންވެސް ބުނެ އުޅެއެއްނު.\nޖުލައި 23, 2020 20:06\nރައީސް އައް ލިބުވަރު ވިދާޅުވެވި ދާނެތޯ؟\nޖުލައި 23, 2020 21:14\nފިޔަވަޅޭތޯ ، ކާރުކޮޅުގައިނއުޅުއްވާއިރުވެސް\nޖުލައި 23, 2020 22:12\nބޭކާރުއަނގަތަޅާ ސަރުކަރެއް ފަތައްބުރަކުރަން


2 million dollarun Trump joorimanaa koffi - vNews.mv\nއެމެރިކާގެ ރައީސް ޑޮނަލްޑް ޓްރަމްޕް ދެމިލިއަން ޑޮލަރުން ޖޫރިމަނާކޮށްފި\nސައިފް އަޒްހަރު 08 November 2019, 21:09\nއެމެރިކާގެ ކޯޓެއްގެ ފަނޑިޔާރަކު، އެމެރިކާގެ ރައީސް ޑޮނަލްޑް ޓްރަމްޕް2މިލިއަން އެމެރިކާ ޑޮލަރުން ޖޫރިމަނާކޮށްފިއެވެ.\nއަދި ކޯޓުގެ ފަނޑިޔާރުވަނީ އެ ފައިސާ ދެއްކުމަށް ރައީސް ޓްރަމްޕަށް އަމުރު ކުރައްވާފައެވެ.\nނިއުޔޯކް ސްޓޭޓްގެ ފަނޑިޔާރު ސަލިއާން ސްކާޕުލާ، ރައީސް ޓްރަމްޕް ދެމިލިއަން ޑޮލަރުން ޖޫރިމަނާ މިކުރެއްވީ، ޓްރަމްޕްގެ އަމިއްލަފުޅު ހިލޭއެހީދޭ ޖަމްއިއްޔާ ކަމަށްވާ ޓްރަމްޕް ފައުންޑޭޝަން، އެކި ކަންކަމުގައި ނަހަމަގޮތުގައި ބޭނުން ކުރެއްވި ކަމަށް އިޢުތިރާފްވެވަޑައި ގަތުމާ ގުޅިގެންނެވެ.\nޓްރަމްޕް ފައުންޑޭޝަން ނަހަމަގޮތުގައި ޓްރަމްޕް ބޭނުންކުރެއްވި މައްސަލަ ކޯޓަށް ހުށަހަޅާފައިވަނީ ނިއުޔޯކް ސްޓޭޓްގެ އެޓަރނީ ޖެނެރަލްގެ އޮފީހުން މިދިޔަ އަހަރުއެވެ.\nދައުވާގައި ތުހުމަތުކޮށްފައިވާ ގިނަ ކަންތައްތަކަށް ޓްރަމްޕްވަނީ އިޢުތިރާފްވެވަޑައިގެންފައެވެ.\nޓްރަމްޕް ފައުންޑޭޝަން ނަހަމަގޮތުގައި ބޭނުން ކުރެއްވުމުގެ އެއްކަމެއްގެ ގޮތުގައި ހިމެނެނީ 2016 ވަނަ އަހަރު އަޔޯވާ ކެމްޕެއިންއާ ދިމާކޮށް، ޓްރަމްޕް ފައުންޑޭޝަނާ ގުޅިގެން ފަންޑްރެއިޒިންގ އިވެންޓެއް ބޭއްވުމުގެ ހުއްދަ، ރިޔާސީ ކެމްޕެއިން ޓީމަށް ދެއްވި މައްސަލައެވެ. އެއީ، ވެޓެރަންސްއަށް ފަންޑްރެއިޒް ކުރުމުގެ ނަމުގައި ހިންގި ހަރަކާތެއް ނަމަވެސް، އެކަމަކީ، ޓްރަމްޕް ސިޔާސީ މަގްސަދެއްގައި ކުރެއްވި ކަމެއް ކަމަށް ފަނޑިޔާރުވަނީ ވިދާޅުވެފައެވެ.\nމީގެއިތުރުން، ޓްރަމްޕްގެ ބޮޑު ޕޯސްޓަރެއް ހެދުމަށް ފައުންޑޭޝަން ފައިސާއިން 10 ހާސް ޑޮލަރު ދައްކަން އެންގެވި މައްސަލަވެސް ހިމެނެއެވެ.\nމި ހުރިހާ ކަމަކާއެކުވެސް ޓްރަމްޕް އިއްޔެ ނެރުއްވި ބަޔާނެއްގައި ވިދާޅުވެފައިވަނީ، ޓްރަމްޕް ފައުންޑޭޝަންގެ ބޭނުން ނަހަމަގޮތުގައި ބޭނުން ކުރެއްވުމަކީ ގޯހެއްނޫން ކަމަށާއި، އެކަމާ ދެރަފުޅުވެސް ނުވާ ކަމަށެވެ.\nޓްރަމްޕް ފައުންޑޭޝަންގެ މައްސަލަތައް ބަލާތީ، ޓްރަމްޕްގެ ތުހުމަތުތައް އަމާޒުކުރެއްވީ، ނިއުޔޯކް ސްޓޭޓްގައި ހިމެނިވަޑައިގަންނަވާ ޑިމޮކްރަޓިކް އެޓަނީންނަށެވެ. ޓްރަމްޕް ވިދާޅުވީ، އެމީހުން ކްލިންޓަން ފައުންޑޭޝަންގެ މައްސަލަތައް ތަހްގީގު ކުރަންވަގުތު ހޭދަ ކުރެއްވިއްޔާ މާ ރަނގަޅުވާނޭ ކަމަށެވެ.\n"މިކަމުގައި އަޅުގަނޑަށް ފުރައްސާރަ ކުރާތާ ހަތަރު އަހަރުވެއްޖެ"\nޚަބަރު ލިބޭގޮތުގައި، ނިއުޔޯކް ސްޓޭޓްގެ އެޓަރނީ ޖެނެރަލްގެ އޮފީހާއި، ޓްރަމްޕްގެ ގާނޫނީ ވަކީލުންނާ ދެމެދު ވެވުނު އެއްބަސްވުމުގެ ދަށުން، ޓްރަމްޕް ފައުންޑޭޝަން އުވާލެވޭނެއެވެ. އަދި އެ ފައުންޑޭޝަންގައި މިހާރު ހުރި 1.7 މިލިއަން ޑޮލަރު ހިލޭއެހީދޭ އެހެން ޖަމާއަތްތަކަށް ދެވޭނެއެވެ. އެގޮތުން، 8 ޖަމާއަތަކަށް އެ ފައިސާ ބަހާލަން ވަނީ ނިންމާފައެވެ.\nދެފަރާތުން ވެފައިވާ އެއްބަސްވުމުގެ މައުލޫމާތު އިއްޔެ މީޑިއާއަށް އާންމު ކޮށްފައިވާއިރު، އޭގައި ކަނޑައަޅާފައިވަނީ، މިމައްސަލާގައި ރައީސް ޓްރަމްޕާ މެދު އަޅާނެ ފިޔަވަޅަކާމެދު ގޮތެއް ނިންމުން ފަނޑިޔާރަށް ދޫކޮށްލުމަށެވެ.\nޓްރަމްޕް ފައުންޑޭޝަންގެ ބޭނުން ނަހަމަގޮތުގައި ބޭނުން ކުރެއްވި މައްސަލާގައި، ޓްރަމްޕް ޖޫރިމަނާ ކުރުމާއި، ފައުންޑޭޝަން އުވާލައި ފަންޑު ބަހާލަން ނިންމުމާ ގުޅިގެން ނިއުޔޯކް ސްޓޭޓްގެ ޑިމޮކްރޭޓް އެޓަރނީ ޖެނެރަލް ލެޓިޝިއާ ޖޭމްސް ވަނީ އެކަމަށް މަރްހަބާ ވިދާޅުވެފައެވެ.\nއެނާ ވިދާޅުވީ، މިއީ ހިލޭއެހީދޭ ޖަމާއަތްތަކުގެ މުދާ ރައްކާތެރިކުރުމަށާއި، އަމިއްލަފުޅު ބޭނުންތަކަށް އެފަދަ ޖަމާއަތްތައް ބޭނުންކުރާ ފަރާތްތައް ޒިންމާ ކުރުވުމަށް ކުރެވޭ މަސައްކަތަށް ލިބުނު ބޮޑު ކާމިޔާބީއެއް ކަމަށެވެ.\n"އެއްވެސް މީހަކީ ގާނޫނަށްވުރެ މަތީގައި ހުންނަ މީހެއްނޫން. ވިޔަފާރިވެރިއެއްވެސް އަދި މަގާމަކަށް ވާދަކުރައްވާ ކެންޑިޑޭޓެއް ނަމަވެސް، އަދި އެމެރިކާގެ ރައީސަކީވެސް ގާނޫނަށްވުރެ މަތީގައި ހުންނަވާ ބޭފުޅެއްނޫން"\nނިއުޔޯކް ސްޓޭޓްގެ އެޓަރނީ ޖެނެރަލް ޖޭމްސް


India 93 Goal, Raajje Ah 93 Goal އިންޑިޔާ 93 ގޯލް, ދިވެހިރާއްޖެ 93 ގޯލް – Huvadhoo News India 93 Goal, Raajje Ah 93 Goal Huvadhoo News\nއިންޑިޔާ 93 ގޯލް, ދިވެހިރާއްޖެ 93 ގޯލް\nފޮޓޯ: އަދަދު އޮންލައިން\n1993 ވަނަ އަހަރުން ފެށިގެން ބާއްވަމުން އަންނަ ސަރަހައްދީ އެންމެ ބޮޑު ފުޓްބޯޅަ މުބާރާތުގެ ތާރީޚްގައި އެންމެ ކާމިޔާބު ދެގައުމަކީ އިންޑިޔާ އަދި ދިވެހިރާއްޖެއެވެ.\nމިހާތަނަށް ސާފްޗެމްޕިއަންޝިޕް ފުޓްބޯލަ މުބާރާތް 12 ފަހަރަށް ބޭއްވުނު އިރު އޭގެތެރެއިން 07 މުބާރާތްް އިންޑިޔާ އިން ކާމިޔާބު ކޮށްފައިވާއިރު 11 ފަހަރަށް މުބާރާތުގެ ފައިނަލްގައި ވާދަކޮށްފައި ވެއެވެ.\nސަރަހައްދީ އެންމެ ބޮޑު ފުޓްބޯޅަ މުބާރާތުގައި ދިވެހިރާއްޖެއިން އެންމެ ފުރަތަމަ ވާދަކޮށްފައިވަނީ 1997 އަހަރު ނޭޕާލުގައި ބޭއްވު 03 ސާފް ޗެމްޕިއަންޝިޕް ފުޓްބޯޅަ މުބާރާތުގައެވެ. ދިވެހިރާއްޖެ އިން މި މުބާރާތުގައި 10 ފަހަރު ވާދަކޮށް، އޭގެތެރެއިން 02 މުބާރާތްް ދިވެހިޓީމް ކާމިޔާބު ކޮއްފައިވާއިރު 05 ފަހަރަށް މުބާރާތުގެ ފައިނަލްގައި ވާދަކޮއްފައި ވެއެވެ.\nސާފްޗެމްޕިއަންޝިޕް ފުޓްބޯޅަ މުބާރާތުގައި އިންޑިޔާ އާއި ދިވެހިރާއްޖެ 13 ފަހަރަށް ވާދަކޮށްފައި ވާއިރު އޭގެ ތެރެއިން 09 މެޗް އިންޑިޔާ ކާމިޔާބުކޮއަފައިވެއެވެ. ދިވެހިރާއްޖެ 03 މެޗުން މޮޅުވިއިރު 1997 ވަނަ އަހަރު ނޭޕާލް ބޭއްވުނު ސަފްޗެމްޕިއަންޝިޕް ފުޓްބޯޅަ މުބާރާތުގެ ގުރޫޕް ސްޓޭޖުގައި މި ދެޓީމް ވާދަކުރި މެޗް ނިމި ފައިވަނީ 2-2 ދެޓީމް އެއްވަރުވެގެންނެވެ.\nމިމުބާރާތުގައި އިންޑިޔާ އިން 55 މެޗް ކުޅެފައިވާއިރު 35 މެޗުން މޮޅުވެ 12 މެޗުން އެއްވަރުވިއިރު، ސަރަހައްދީ އެންމެ ބޮޑު ފުޓްބޯޅަ މުބާރާތުގައި ބަލިވެފައި ވަނީ 08 މެޗުންނެވެ. އެގޮތުން ސަރަހައްދީ އެންމެ ބޮޑު ފުޓްބޯޅަ މުބާރާތުގައި އިންޑިޔާއިން 93 ގޯލް ކާމިޔާބު ކޮއްފައިވާއިރު މި ސަރަހައްދުގެ އެހެން ގައުމުތަކަށް އިންޑިޔާގެ ގޯލައް ވައްދާލެވިފައި ވަނީ 35 ގޯލެވެ.\nދިވެހިރާއްޖެ ސާފްޗެމްޕިއަންޝިޕުގައި 46 މެޗް ކުޅެފައިވާއިރު 24 މެޗުން މޮޅުވެ 11 މެޗުން އެއްވަރުވިއިރު، ސަރަހައްދީ އެންމެ ބޮޑު ފުޓްބޯޅަ މުބާރާތުގައި ބަލިވެފައި ވަނީ 11 މެޗުންނެވެ. އެގޮތުން ދިވެހިރާއްޖެ ސާފްޗެމްޕިައންޝިޕްގައި 93 ގޯލް ކާމިޔާބު ކޮއްފައިވާއިރު ސަރަހައްދީ އެހެން ގައުމުތަކަށް ދިވެހިރާއްޖޭގެ ގޯލަށް ވައްދާލެވިފައި ވަނީ 45 ގޯލެވެ.\nސާފްޗެމްޕިއަންޝިޕް ފުޓްބޯޅަ މުބާރާތުގައި އިންޑިޔާ ޓީމަށް އެންމެ ގިނަ ގޯލް ކާމިޔާބު ކޮށްދީފައިވަނީ ސުނިލް ޗެތުރީ، 15 ގޯލެވެ. އަދި ރާއްޖެގެ ފޯވާޑު އަލީ އަޝްފާގު އަކީ މި މުބާރާތުގެ ތާރީޚްގައި އެންމެ ގިނަ ގޯލްޖެހި ކުޅުންތެރިޔާ އެވެ.\nއަޝްފާގު ވަނީ މި އަހަރުގެ މުބާރާތުގައި ކަމިޔާބު ކުރި 02 ގޯލާއިއެކު ސާފްޗެމްޕިއަންޝިޕް ފުޓްބޯޅަ މުބާރާތުގައި ދިވެހި ޤައުމީ ޓީމަށް 22 ގޯލް ކާމިޔާބު ކޮއްދީފައެވެ.


Veterans Cup: New balikoh group ge 1 vana Valencia ah | Mihaaru\nވެޓެރަންސް ކަޕްގައި މިއަދު ނިއުގެ ކުޅުންތެރިއަކު ކައިރިން ވެލެންސިއާގެ އިސްމާއިލް މުހައްމަދު (އިއްސޭ) (ކ) ބޯޅަ ހިފައިގެންދާން މަސައްކަތް ކުރަނީ.-- ފޮޓޯ: ނިޝާން އަލީ/މިހާރު\nވެޓްރަންސް ކަޕް: ނިއު ބަލިކޮށް ގްރޫޕުގެ އެއް ވަނަ ވެލެންސިއާ އަށް\n16 ޖޫން 2016 - 22:04\nވެޓެރަންސް ކަޕްގައި މިއަދު ކުޅުނު މެޗުން ނިއު ރޭޑިއަންޓް 3-1 އިން ބަލިކޮށް ކްލަބް ވެލެންސިއާ ގްރޫޕް އެއް ވަނައިގެ ގޮތުގައި ދެ ވަނަ ބުރަށް ގޮސްފި އެވެ.\nވެލެންސިއާ އަށް ގްރޫޕްގެ އެއް ވަނަ ލިބުނީ ކުޅުނު ތިން މެޗުން ވެސް މޮޅުވެގެންނެވެ. މިއަދުގެ މެޗަށް ނުކުތްއިރު ވެސް އެ ޓީމަށް ވަނީ ދެ ވަނަ ބުރުގެ ޖާގައެއް ކަށަވަރުވެފަ އެވެ.\nޓާފް އެއް ނަންބަރު ދަނޑުގައި މިއަދު ހަވީރު ކުޅުނު މި މެޗުގައި ވެލެންސިއާގެ ތިން ލަނޑުގެ ތެރެއިން ދެ ލަނޑު ކާމިޔާބުކުރީ މެޗުގެ މޮޅު ކުޅުންތެރިއާގެ މަގާމު ހޯދި ނިހާން ނަސީރު އެވެ. އޭނާ އަކީ ކުރިން ނިއު އަށް ގިނަ ދުވަސްތަކެއް ވަންދެއް ކުޅުނު ފޯވާޑެކެވެ. ވެލެންސިއާގެ އަނެއް ލަނޑު ޖެހީ އިސްމާއިލް މުހައްމަދު (އިއްސޭ) އެވެ. ނިއުގެ ހަމައެކަނި ލަނޑު ކާމިޔާބުުކުރީ މުހައްމަދު ޒެނިތެވެ.\nމެޗުގެ 15 ވަނަ މިނިޓްގައި ނިހާން ވެލެންސިއާ އަށް ލީޑު ނަގައިދިނީ އޭރިއާ ތެރެއިން ލިބުނު ބޯޅައެއް ގޯލުގެ މަތީ ކަނަށް އަމާޒުކޮށްލައިގެންނެވެ. މި ހާފްގައި ނަތީޖާ ހަމަހަމަކުރަން ނިއުގެ އަލީ ޝަމީމް (ކޮޔަރު އައްޔަ) އަށް ރަނުގެ ފުރުސަތެއް ލިބުނު ނަމަވެސް އޭނާ އަށް ބޭނުމެއް ނުކުރެވުނެވެ.\nދެ ވަނަ ހާފް ފެށިގެން ހަތަރު ވަނަ މިނިޓްގައި ވެލެންސިއާގެ ދެ ވަނަ ލަނޑު އިއްސޭ ކާމިޔާބުކުރީ ނިއުގެ ކީޕަރު އިއްސާގު އީސާ ކައިރިން ނައްޓާލުމަށް ފަހު އެވެ. އޭގެ އަށް މިނިޓް ފަހުން ނިހާން ވަނީ ވެލެންސިއާގެ ތިން ވަނަ ލަނޑު ކާމިޔާބުކޮށްފަ އެވެ.\nމުހައްމަދު ނިޒާމް ދިން ބޯޅަ އަކުން ޒެނިތު ނިއުގެ ލަނޑު ކާމިޔާބުކުރީ މެޗު ނިމެން ފަސް މިނިޓަށް ވެފައި ހުއްޓަ އެވެ.\nމުބާރާތުގައި މާދަމާ ހަވީރު ކުޅޭނީ ވިކްޓަރީ އާއި ބީޖީ ސްޕޯޓްސް އެވެ. މެޗު ފަށާނީ ހަވީރު 16:30 ގަ އެވެ.\nއިތުރު ލިޔުންތައް ނިއުރޭޑިއަންޓް ސ.ކ ކްލަބް ވެލެންސިއާ ވެޓަރަންސް ކަޕް\nވެެލެންސިއާ އިން ވެޓެރަންސް ކަޕް ކާމިޔާބުކޮށްފި\nވެލެންސިއާ ކަޓުވާލުމަށް ފަހު ނިއު ފައިނަލަށް


MDNge Dhifaaugai EH Jissun Gulhun Hingan Baaru Alhaa Jamiyyaaeh...\nއެމްޑީއެންގެ ދިފާއުގައި އެއް ޖިންސުން ގުޅުން ހިންގަން ބާރު އަޅާ ޖަމިއްޔާއެއް ތެދުވެއްޖެ\n5 ދުވަސް, 12 ގަޑި, 27 މިނެޓް, 46 ސިކުންތު ކުރިން 1260މަރިޔަމް އިސްއާދާ\nލާދީނީ ޖަމިއްޔާ މޯލްޑިވިއަން ޑިމަކްރަސީ ނެޓްވޯކް (އެމްޑީއެން) އުވާލަން ނިންމުމަކީ ރާއްޖޭގައި އިންސާނީ ހައްގުތަކަށް އޮތް މަގު ހަނިކުރުން ކަމަށް އިންސާނީ ހައްގުތަކަށް ވަކާލާތުކުރާ ކަމަށް ބުނާ އެއް ޖިއްސުން ގުޅުން ހިންގުމަށް ބާރު އަޅާ ބައިނަލްއަގުވާމީ ޖަމިއްޔާ އެއް ކަމަށްވާ އެމްނެސްޓީ އިންޓަރނޭޝަނަލް އިން ބުނެފިއެވެ.\nއެމްޑީއެން އުވާލުމަށް ދިވެހި ސަރުކާރުން ނިންމި ނިންމުމާއި ގުޅިގެން އެޖަމިއްޔާއިން ވަނީ އެކަމާއި ނުރުހުން ފާޅުކޮށް އިއްޔެ ލިއުމެއް އާންމުކޮށްފައެވެ. އެމްނެސްޓީގެ ލިއުމުގައި ބުނެފައި ވަނީ ދިވެހި ސަރުކާރުން އެމްޑީއެން އުވާލަން ނިންމާފައި ވާކަމަށާއި އަދި އެކަމުން ދޭހަވަނީ މީގެ ކުރީގެ ސަރުކާރުގެ އާދަކާދަތައް މިސަރުކާރުގައިވެސް ހުރިކަން ކަމަށެވެ.\nކުރީ ސަރުކާރުގެ އާދަކާދަތައް މި ސަރުކާރުގައި ހުރި ކަމަށް އެމނެސްޓީއިން ބުނެފައިވާއިރު، ކުރީ ސަރުކާރުގައި ފާޅުގައި ދީނަށް ގޮން ޖަހާ ދީނަށް ފުރައްސާރަކޮށް އުޅުނު ބަޔަކަށް ވިއްޔާ އެ ސަރުކާރުގައި ވަނީ އަދަބު ދީފައެވެ. އަދި މި ފަސްގަނޑުގައި އިސްލާޟުދީން ނޫން އެހެން ދީނަކަށް ޖާގަ ނުދެއްވާނެ ކަމަށް އޭރުގެ ރައީސް އބްދުﷲ ޔާމީން އަބްދުލް ޤައްޔޫމުވަނީ ވިދާޅުވެފައެވެ.\nއެމްޑީއެން އުވާލުމަށް ސަރުކާރުން ނިންމާފައި ވަނީ އެއްމަސް ދުވަހުގެ އެޖަމިއްޔާ ސަސްޕެންޑް ކޮށްފައި އޮތުމަށް ފަހުގައި ކަމަށާއި، އެޖަމިއްޔާ ސަސްޕެންޑް ކުރުމަށް ފަހު ރާއްޖޭގެ މަސްރަހު ހޫނުވެފައި ވާކަމަށާއި، އަދި އެކަމުގެ ސަބަބުން އެމްޑީއެންގެ ބައެއް މެންބަރުންނަށާއި އެޖަމިއްޔާގެ ފައުންޑަރ ޝަހިންދާ އިސްމާއިލްއަށް އެތައް ބަޔަކު ދަނީ ދީނީ ގޮތުން ފުރައްސާރަކުރުންތައް ކުރިމަތި ކުރަމުން ކަމަށްވެސް އެލިއުމުގައި ވަނީ ބުނެފައެވެ.\nއެމްނެސްޓީގެ ބަޔާނުގައި ޝަހިންދާއަށް ދީނީ ގޮތުން ފުރައްސާރަކުރަމުން ބަޔަކު ދާ ކަމަށް ބުނެފައިވާއިރު، ޝަހިންދާ ވަނީ މި ބިންމައްޗަށް ބާވާ ލެއްވުނު އެންމެ މާތް ދީނަށާ މި އުއްމަތުގެ މާތް ނަބިއްޔާ މުހައްމަދުއް ރަސޫލުﷲ ސަލައްﷲ އަލައިހި ވައްސަލަމްއަށް ހަޖޫ ޖަހާ ފުރައްސާރަކޮށް އަދި ޚީރިތި ގުރުއާނަކީ ފްލޯކެއް ކަމަށް ބުނެފައެވެ.\nރާއްޖެއަށް އަލަށް އައި ވެރިކަމުގެ އަމާޒަކަށް ވާންވާނީ މީގެ ކުރީގައި އެގައުމުގައި ވެރިކަން ކުރި މީހުންގެ ނުލަފާ ގޮތްތައް ބަދަލު ކުރުންކަމަށާ އެހެން ނަމަވެސް އެމްޑީއެން އުވާލުމަށް ސަރުކާރުން ނިންމި ނިންމުމުން ދޭހަވެގެން ދަނީ އިންސާނީ ހައްގުތަކަށް ވަކާލާތުކުރާ މީހުންނަށް އެގައުމުގައި އޮތް މަގު ހަނިކުރުން ކަމަށް އެޖަމިއްޔާއިން ކަނޑައަޅައިފައި ހުންނަ ސައުތު އޭޝިއާގެ ރިސާޗް ޑިރެކްޓަރ ދިނުޝިކާ ދިސަންޔާކޭ ވަނީ އެ ބަޔާނުގައި ބުނެފައެވެ.\nއެލިއުމުގައި އިތުރަށް ބުނެފައި ވަނީ އެމްޑީއެން އުވާލުމަށް ނިންމާފައި ވަނީ އެޖަމިއްޔާ އިން 2015 ވަނަ އަހަރު އާންމުކޮށްފައިވާ "ޕްރިލިމިނަރީ އެސެސްމެންޓް އޮން ރެޑިކަލައިޒޭޝަން އިން މޯލްޑިވްސް" ގެ ނަމުގައި ރިޕޯޓެއް ނެރެ ރަސޫލާ (ސ.އ.ވ) "ފަލީހަތް" ކޮށްފައި ވާތީ ކަމަށެވެ.\nއެމްޑީއެން އިން އަޑު އުފުލާފައި ވަނީ ރައީސް އަބްދުﷲ ޔާމީނުގެ ސަރުކާރުގެ އަނިޔާވެރިކަމާއި ދެކޮޅަށް ކަމަށާއި އަދި އެޖަމިއްޔާއިން ރައީސް އިބްރާހިމް މުހައްމަދު ސޯލިހަށް ތާއިދުކޮށްފައިވާ ކަަމަށް އެމްނެސްޓީގެ ރިޕޯޓުގައި ވަނީ ބުނެފައެވެ.\nއެމްޑީއެންގެ ރިޕޯޓު ކުށްވެރިކޮށް ރާއްޖޭގެ ގިނަ ބަޔަކު ވަކާލާތުކުރަން ފެށި ހިސާބުން ފެށިގެން ބޭރުގެ އެތައް ޖަމިއްޔާއަކުން ވަނީ އެމްޑީއެން އަކީ އިންސާނީ ހައްގުތަކަށް ވަކާލާތުކުރާ "މައުސޫމް" ޖަމިއްޔާއެއް ކަން ހާމަކޮށްދޭން އެކި ލިއުންތައް ނެރެފައެވެ.\nއެކޮންމެ ޖަމިއްޔާ އަކުންވެސް ވަނީ އެމްޑީއެންގެ ކޮޅަށް ޖެހިފައެވެ. އެ ރިޕޯޓުތަކުގައި ބުނެފައި ވަނީ އެމްޑީއެން އަށް ފިޔަވަޅެއް އެޅުމަކީ އިންސާނީ ހައްގުތަކަށް ދެވޭ އިހާނަތިކަމެއް ކަމަށެވެ.\nއެމްނެސްޓީއިން އެމްޑީއެނުގެ ދިފާއުގައި ތެދުވިއިރު އެ ޖަމިއްޔާއަކީ އެއް ޖިއްސުން ގުޅުން ހިންގުމަށް ބާރު އަޅާ އަދި އެކަމަށް ވަކާލާތު ކުރާ ބައިނަލްއަގްވާމީ ޖަމިއްޔާއެކެވެ. އެމްޑީއެނުގެ ދިފާއުގައި މުޅިންވެސް ތެދުފައިވަނީ އެފަދަ ލާދީނީ ކަންކަން ކަމަށް ހިތްވަރު ދޭ ޖަމިއްޔާތަކެވެ.\nއެމްނެސްޓީ އެމްޑީއެން ރިޕޯޓު އެމްޑިއެން\n6 ގަޑި ކުރިން 141 0


Terrosism ah haradhukuraa gaumu thakuge list inn Pakistan...\nޓެރަރިޒަމަށް ހަރަދުކުރާ ގައުމުތަކުގެ ލިސްޓުން ޕާކިސްތާނު ސަލާމަތްވި ނަމަވެސް ބިރުބޮޑު!\nއެ ގައުމުތަކުގެ ލިސްޓުން ސަލާމަތްވި ނަމަވެސް ޕާކިސްތާނަށް ބިރުބޮޑު\nއެކްޝަން ޕްލޭންގެ 27 ކަންތަކުގެ ތެރެއިން މިހާތަނަށް ޕާކިސްތާނުން ކުރީ ފަސް ކަންތައް\nކ. މާލެ | 21 އޮކްޓޯބަރ 2019 | ހޯމަ 09:10 | 3,845\nޕާކިސްތާންގެ ބޮޑު ވަޒީރު - ގޫގުލް\nޓެރަރިޒަމާއި މަނީ ލޯންޑަރިންއަށް ފައިނޭންސް ކުރާ ގައުމުތަކުގެ ލިސްޓުން ޕާކިސްތާނު އުނިކޮށްފިއެވެ.\nއެ ގައުމުތަކުގެ ލިސްޓުން ޕާކިސްތާނު އުނިވި ނަމަވެސް ޕާކިސްތާނުން ނިންމަން ޖެހޭ އެކްޝަން ޕްލޭންތައް ފުރިހަމަ ނުކޮށްހުރި ކަމަށް ފައިނޭންޝަލް އެކްޝަން ޓާސްކް ފޯސް (އެފްއޭޓީއެފް)ގެ ރައީސް ޝިއާންގްމިން ލިއު ވަނީ ބައެއް މީޑިއާތަކަށް ވިދާޅުވެފައެވެ.\nޕާކިސްތާނުން ފުރިހަމަ ކުރަންޖެހޭ އެކްޝަން ޕްލޭންގެ 27 ކަންތަކުގެ ތެރެއިން މިހާތަނަށް ފުރިހަމަކޮށްފައިވަނީ ފަސް ކަންތައްތަކަން ހާމަކޮށް ލިއު ވިދާޅުވީ، އެކަށީގެންވާ ވަރަށް މަސައްކަތް ނުކުރާނަމަ ޕާކިސްތާނާއި ދޭތެރޭ އަވަސް ފިޔަވަޅުތަކެއް އަޅަން ޖެހޭ ކަމަށެވެ.\nއެފްއޭޓީއެފް އިން ވަނީ އަންނަ ފެބްރުއަރީ މަހުގެ ކުރިން އެކްޝަން ޕްލޭންތައް ފުރިހަމަ ކުރުމަށް ޕާކިސްތާނަށް އަންގާފައެވެ. އަދި އެކަންތައްތައް ފުރިހަމަ ނުވެއްޖެނަމަ އަނެއްކާވެސް ބްލެކްލިސްޓަށް ޕާކިސްތާނު ވެއްޓިގެންދާނެ ކަމަށް އަންގާފައިވެއެވެ.\nއެނބުރި އެ ގައުމުތަކުގެ ބްލެކް ލިސްޓަށް ޕާކިސްތާން ވެއްޓިއްޖެ ނަމަ މެއި މަހު ދޭން ނިންމި ހަ ބިލިއަން ރުފިޔާގެ އެހީގެ ޕެކޭޖް ނުދިނުމަށް އިންޓަނޭޝަނަލް މަނިޓަރީ ފަންޑް (އައިއެމްއެފް) އިން ވަނީ ނިންމާފައެވެ.


Fuaaf - 14 | Vaahaka ފުއާފް – 14 – Vaahaka\n2k40\tFebruary 28, 2021\nމަ އަދިވެސް މިހިތަށް އަރަނީ އަސްރާ އެކަހަލަ ބޮޑު ކަމެއް ކުރީ ކީއްވެހޭ؟ އަސްރާ ހިތާވީ ކާކާހޭ؟ އޭނަ ކީ... " ލަތީފާގެ ވާހަކަތައް އަލައިނާއަށް އިވުނީ އެހާ ހަމަޔަށެވެ. އެހިސާބުން އޭނަ ހުރިތަނަށް ހޭނެތުނީއެވެ.\nގޭޓުން ނިކުތް ފައިޒަން ދުވެފައި އައި ގޮތަށް އަލައިނާގެ އަތްދަނޑި މައްޗަށް އުފުލާލަމުން އެމަރަޑްގެޔާ ދިމާއަށް ހިނގައިގަތެވެ.\n" މިފަހަރު ކިހިނެތްބާ އެވީ؟ " އަޙްމަދު ސޯފާގައި އިށީނދެލަމުން އަހާލިއެވެ. އޭރު ގާތުގައި އިބްރާހީމް ވެސް ރަގްމަތީގައި އިށީނދެގެން އިނެވެ. އެދެމިހުންގެ މޫނުމަތިން ވެސް ފެންނަމުން ދިޔައީ ހާސްކަމެވެ.\n" ލީންގެ ފައިގައި ތަންގަނޑެއް ދުޅަވެފަ ވެސް އެބައިން.. " ކަންބޮޑުވެފައި އަލައިނާގެ ކޮޓަރިން ނުކުތް އަފްޝާ ބުނެލިއެވެ. އޭނަގެ ފަސްފަހަތުން ނުކުތް ތީބާގެ މޫނުމަތި ވެސް ވަނީ މިލާފައެވެ.\n" ހޮސްޕިޓަލަށް ގެންދަންވީނުން؟؟ " ތީބާ އައިސް އަޙްމަދުގެ ގާތުގައި ސޯފާ ކައިރީގައި މަޑުކޮއްލިއެވެ.\n" މަށަށް ފެންނަނީ މާލެ ގެންދަން.. އިބްރާހިމް.. އަހަރެންނަކަށް ނުފެނޭ ލީން އިތުރަށް މިތަނުގައި ބަހައްޓާކަށް.. ލީން އެއީ ހަމަ އަހަރެންނަށް ދަރިޔެއްފަދަ ކުއްޖެއް.. އަހަރެން ބޭނުމެއް ނޫން ލީންއަށް ދެން އިތުރަށް އަނިޔާ ވާކަށް. އެއްކޮށް ޓުރައުމާ ނުފިލިޔަސް އެއުޅޭހެން އުޅެންޏާ އަހަރެން ހިތްހަމަޖެހެޔޭ " އަފްޝާއަށް ރޮވެން ފެށުނީ އެހިސާބުންނެވެ. ވަގުތުން އިބްރާހީމް އޭނަގެ ގައިގައި ހިފަހައްޓާލާ ގާތްކޮއްލި އިރު އިބްރާހީމްގެ ދެލޮލުން ވެސް ކަރުނައިގެ އަސަރު ފާޅުވޭވޭ ހުއްޓެވެ.\n" މިއީ އަހަރެންގެ ސަބަބުން ދިމާވި ކަންތައް. ދޮންބެމެން ދާން ވާއިރަށް ބިސްކަޓް ޕުޑިން ހަދަން ވެގެން އެއްޗެހި ގަންނަން ލީން ބޭރަށް ފިހާރަޔަށް ފޮނުވީމައި މިހެން މިވީ.. " ތީބާއަށް އޭނަގެ އަމިއްލަ ނަފްސު ކުށްވެރިކޮށް ރޯން ފެށުނެވެ.\n" ނޫން ތީބާ.. މިއީ ތީބާގެ ކުށެއް ނޫން... " އަޙްމަދު ތީބާ ގެނެސް އޭނަގެ ގާތުގައި ބައިންދަމުން މޭގައި ޖައްސާލިއެވެ.\n" އައްސަލާމް ޢަލައިކުމް.. " ބޭރުން ސަލާން ގޮވާ އަޑު އިވިގެން އެންމެންގެ ސަމާލުކަން އެދިމާއަށް ހުއްޓުނެވެ.\n" ވަޢަލައިކުމުއްސަލާމް.. " އަޙްމަދު ތީބާ ުުުުުުުުުުުުުުުުުުުުުުުުުުުުުުުުުުުުުުުުުުުުުުުުުު ދުރުކޮއްލާފައި ގޮސް ގޭދޮރު ހުޅުވާލިއެވެ.\n" އަހަން.. އަކްރަމްބޭ؟ ހާދަ ނުވަގުތެއްތަ؟ ކޮންދަތުރެއް؟ " އަޙްމަދު އޭނަގެ ފެންކަޅިވެފައިވާ ދެލޮލުން ކަރުނަތައް ހިންދާލަމުން އަކްރަމް ވަންނަން ތަންދެއްކިއެވެ.\n" އާން... މިއައީ ފައިޒަންގެ ޙަބަރެއް ނުވާތި ގިނަ ދުވަސް ވެގެން ކޮބާތޯ ބަލާލަން.. " އަކްރަމް އެތެރެއަށް ވަނެވެ.\n" ފައިޒަން ކޮޓަރިއަށް ދިޔައިރު ހުރީ ތަޅުލާފަ. ގޮވާ ގޮވާ ވެސް ނުހުޅުވީމައި މިހިތަނީ ސުކޫލަށޭ ދާނީ.. އެހެންވެ އަޙްމަދުމެން ކޮބާތޯ ބަލާލަން މިއައީ.. އަހަން... ނުބައި ވަގުތެއްގަތަ މިއާދެވުނީ؟ " އަކްރަމް އެންމެންނަށް ބަލާލަމުން ސުވާލުކުރިއެވެ.\n" ނޫނޭ... އެބަ އަންނަން " ތީބާއާއި އަފްޝާ އެތެރެއަށް ހިނގައިގަތުމުން އިބްރާހީމް ވެސް ދެލޯ ފުހެލާފައި އޭނަގެ ކޮޓަރިއަށް ދިޔައެވެ.\n" ޙަބަރެއް ނުވާތީއޭ؟ އޭނަ އަބަދުހެން މިތާނގަ އުޅެނީ.. ތިރަށު ހިޔާގޭ އަޒްކާ މާލޭން އަންނަ އިރަށް އިންނަންވެގެން ސުކޫލު ޓީޗަރު ވަޒީފާއިން ޗުއްޓީ ނެގިތާ މިހާރު މަހެއް މިވަނީ.. ސަޕްރައިޒް ދޭން ވެގެން ރަށަށް ދާނީ އަޒްކާ ގޮވައިގެން ކިޔާފަ ނުގޮސް އެހުރީ.. " އަޙްމަދު ހައިރާންވެފައި ސުވާލުކޮއްލިއެވެ.\n" އެކަމަކު ބޭބެއަށް ގުޅާވެސް ނުލަޔޭ.. ބޭބެ ގުޅީމަ ފޯނެއްވެސް ނުނަގާ.. އޮންނަނީ އޮފް ކޮއްލާފަ.. " އަކްރަމް ސޯފާގައި އިށީނެވެ.\n" އެހެންތަ؟ ފޯނު ހަލާކުވީ ކަންނޭނގެ.. މިހާރު އަބަދުހެން ގޭގައި އުޅޭތި މަށެއް ވެސް ގުޅައެއް ނުލަން އެފޯނަކަށް.. އެކަމަކު އަހަރެން ފޯނުން ވެސް ބޭބެއަށް ގުޅާލެވޭނެ ކަންނޭނގެ. ކީއްވެބާ ނުގުޅަ އެހުރީ؟ ބޭބެއާ ދެމިހުން މައްސަލައެއް ޖެހުނީތަ؟ " އަޙްމަދު ކާކޮޓަރިއަށްވަދެ އަކްރަމްއަށް ޖޫސްތައްޓަކާއި ކުޅިރޮށިކޮޅެއް ތައްޓަކަށް އަޅައިގެން އައިސް ސޯފާ ކައިރީގައި ހުރި ކޮފީ ޓޭބަލް މަތީގައި ބަހައްޓާލިއެވެ.\n" ނޫން... މައްސަލައެއް ނުޖެހޭ.. އިހަކަށް ދުވަހު އަހަރެމެން ރަށު ފައިޒަންގެ ދެތިން އެކުވެރި ކުއްޖަކު މިރަށަށް އޭނަ ހޯދަން އައިސް ނުފެނިގެން އެންމެ ފަހުން ނުފެނި ދާން ޖެހުނީ ކަމަށް ބުނީ ވެސް.. " އަކްރާމް ޖޫސް ފޮދުން އެތިފޮދެއް ބޯލިއެވެ.\n" އެކަމަކު ކުރިން ދުވަހު ބުނި ރަށު ކުދި ބަޔަކު އައިސްގެން އަބަދު ބޭރުން ކާން ޖެހޭތި މިގެއިން ނުކެވޭ ވާހަކަ.. " އަޙްމަދު އަކްރަމްއާ ޖެހިގެން އިށީނެވެ.\n" ފައިޒަން ނަހަދާނެ ދޮގެއް.. މަށަށް ހީވަނީ ފައިޒަން ރައްޓެހި ކުދިން ތިޔަ ދޮގު ހެދީ ކަންނޭނގެ.. " އަކްރަމް ކުޅިރޮއްޓެއް ހަފާލަމުން ހީލިއެވެ.\n" ބޭބޭ.. މިއީ އިބްރާހީމް.. އަޙްމަދުގެ ބޭބެ. އަދި އަފްޝާގެ ފިރިމީހާ.. " އިބްރާހީމް ހީލަމުން ކޮޓަރިން ނުކުމެގެން އައިސް އަކްރަމްގެ ގާތުގައި ހުއްޓުނެވެ.\n" އާން އިބްރާހީމް ދޯ؟ އަޙްމަދު ވަރަށް ގިނައިން ކިޔާނެ އިބްރާހީމް ވާހަކަ.. ވިޔަފާރި ކަންތައް ކިހިނެތްވަނީ؟ " އަކްރަމް ހީލަމުން އަހާލިއެވެ.\n" ހަމަ ރަނގަޅު. އަލްޙަމްދުލިﷲ... ބޭބޭ.. ބޭބެގެ ގާތުން ވަރަށް ބޮޑު ކަމަކު އެދެން އެބައޮތޭ.. " އިބްރާހީމް ވަކިން އިން ކުޑަ ސޯފާގައި އިށީނެވެ.\n" އެހެންތަ؟ އަނެއްކާ ކޮންކަމެއް؟ " އަކްރަމް އިބްރާހީމްއަށް ސަމާލުކަން ދިނެވެ. އޭރު އަޙްމަދު ވެސް އިބްރާހީމް ބުނަން އުޅޭ އެއްޗަކަށް ސަމާލުކަން ދީގެން އިނެވެ.\n" އަޅުގަނޑާ އަޙްމަދުގެ ހުރި ހަމައެކަނި ކޮއްކޮ އަލައިނާއަކީ ނަފްސާނީ ބަލުމަޑުކަމެއް ހުންނަ ކުއްޖެއް. އަލައިނާއަށް ކުޑައިރު ދިމާވި ކަމެއްގެ ސަބަބުން ޓުރައުމާއަކާ ކުރިމަތިވީ. އެކުޑައިރު ދިމާވި ކަންތައް ދޭތެރެ ދޭތެރެއިން ހަނދާންވާ ވަރަކަށް މީހާގެ ހަށިގަނޑު ވަރުދެރަވެގެން ހޭނެތޭ... ބޭހަކުން ވެސް ބައެއް ފަހަރަކު އަސަރެއް ނުކުރޭ.. ބައެއް ފަހަރު ހީވޭ މިއީ ސިހުރެއްގެ ސަބަބުން ވާކަމެކޭ ވެސް. އަފްޝާ ބުނި ފަހަކަށް އައިސް އަލައިނާ އެހާ އިސްލާމްދީނާ އެއްގޮތަށް ނޫޅޭ ވާހަކަ.. ނަމާދުކުރާތީ އެއްވެސް ނުދެކެމޯ.. ސިހުރެއް ހުރިތޯ ބަލަން މިކަމަށް ބޭބެއަށް ރުޤްޔާއެއް ކުރެވިދާނެތޯ؟ " އިބްރާހީމް އަހާލިއެވެ.\n" އަސްރާ އަލައިނާއަށް އަނިޔާކޮއްގެން ދޯ މިހެން މިވީ... މިހިރަ ޖެހިގެން ހުރިގޭ ލަތީފާ ވެސް ބުންޏޭ އަލައިނާއަށް ސިހުރު ހަދަނިކޮށޯ އަސްރާ މަރުވީ.. އެކަމަކު އޭގެ ފަހުން ވެސް އަލައިނާއަށް ސިހުރުގެ ކަންތައް ތަކުރާރުވިޔޭ އެދުވަސްކޮޅު. ފަހަރެއްގަ މިރަށަށް އަނެއްކާ އައީމަ ވެސް އެހެންވެދާނެ... " އަކްރަމް ދަތްދޮޅީގައި އަތް ވިއްދާލަމުން ވިސްނާލިއެވެ.\n" ކޮބާ މިހާރު އަލައިނާ؟ " އަކްރަމް އަހާލިއެވެ.\n" ވެއްޖެ ކޮޓަރީގައި .އިއްޔޭއްސުރެ މީހާ ހޭނެތުނު ގޮތަށް ހޭނާރާތީ އަޅުގަނޑުމެން ކަންބޮޑުވެފަ ތިއްބާ ބޭބެ ތިއައީ.. " އިބްރާހީމް އަލައިނާގެ ކޮޓަރިއާ ދިމާއަށް އިޝާރާތްކޮއްލަމުން ބުނެލިއެވެ.\n" ހިނގާބަލަ އަޅެ މިގަޑީގައި. މިގަޑީގައި ބޭބެއަށް އެކަން ބަލާލެވިދާނެ.. " އަކްރަމް ސޯފާއިން ތެދުވެ ޓޭބަލް މަތީގައި ހުރި ޓިޝޫ ފޮށިން ޓިޝުލެއް ނަގައި ދެއަތް ފުހެލަމުން ޖޫސްތަށި ހުސްކޮއްލިއެވެ. އަދި\nއިބްރާހީމްއާއި އަޙްމަދުގެ ފަސްފަހަތުން އަކްރަމް އަލައިނާގެ ގާތަށް ވަނެވެ. އޭރު ހޭވެރިކަމެއް ނެތް އަލައިނާގެ މޫނުމަތިން ވަރުދެރަކަން ފާޅުވޭވޭ ހުއްޓެވެ.\nއަކްރަމް އައޫޒާއި ބިސްމި ކިޔުމަށްފަހު އަޑު އިވޭވަރަށް ޤުރުއާނުގެ އާޔަތްތައް ކިޔަވަން ފެށިއެވެ. ފަސް ފަހަރަކު އާޔަތްތައް ކިޔާލުމުން އަލައިނާއަށް ހޭވެރިކަމެއްވެފައި މީހާގެ މުޅި ހަށިގަނޑު ތެޅެން ފެށިއެވެ. އިބްރާހީމްއާއި އަޙްމަދު ހައިރާންވެފައި އަކްރަމްއަށް ބަލާލި އިރު އެމޫނުމަތިން ފެނިގެން ދިޔައީ ހާސްކަމެވެ.\n" ހުއްޓާލާ! " އަލައިނާ ކަންފަތަށް އުދަނގޫވެގެން ޤުރުއާން ކިޔެވުން ހުއްޓުމަށް އަމުރުކުރިއެވެ. އޭރު އެދެލޮލުން ހޯސްލާފައި ކަރުނަ ފައިބަމުން ދިޔައިރު ތުރުތުރު އަޅަމުން ދިޔަ ދެއަތް ހަށިގަނޑުގައި ހާކަމުން ދިޔައީ ވޭނަށް ކެތް ނުވެގެން އުޅޭ ފަދައިންނެވެ.\n" އިބްރާހީމް އާދެބަލަ ބޭރަށް.. " އަކްރަމް ކޮޓަރިން ނިކުތެވެ. އޭނަގެ ފަސްފަހަތުން އިބްރާޙީމް ނުކުތް އިރު އިބްރާހީމް ހުރީ އަކްރަމް ބުނަން އުޅޭ އެއްޗަކަށް ކެތްމަދުވެފައެވެ.\n" އަލައިނާއަށް ޖެހިފައި އެވަނީ ސިހުރެއް ނޫން. އޭނައާ ޖިންނިއެއް އަވަލައިފައި އެހުރީ... " އަކްރަމް ފުންނޭވާއެއް ދޫކޮއްލަމުން ބުނެލިއެވެ.\nމަރިޔަމް އީނާޝް އަގީލް March 1, 2021\nވާވް ...... 😍😍\n😘aala March 2, 2021\nވ. ރީތި ވާހަކައެއް 💖💖💖💖💝💝


ގާޒީ ހައިލަމް ވަކިކުރަން ހުށަހަޅަން ނިންމައިފި – Haftha\nFri,5June, 2020, 10:14 am\nކުރިމިނަލް ކޯޓުގެ އިސް ގާޒީ އަހުމަދު ހައިލަމް ފަނޑިޔާރު ކަމުގެ މަގާމުން ވަކި ކުރުމަށް ރައްޔިތުންގެ މަޖިލީހަށް ހުށަހަޅަން ޖުޑީޝަލް ސާވިސް ކޮމިޝަން (ޖޭއެސްސީ) އިން މިރޭ ނިންމައިފިއެވެ.\nކުރީގެ ރައީސް އަބްދުﷲ ޔާމީނަށް އުފުލި މަނީ ލޯންޑްރިންގެ ދައުވާގެ ޝަރީއަތް ކުރިއަށް ގެންދެވި ހައިލަމް، މަގާމުން ވަކިކުރަން މަޖިލީހަށް ހުށަހަޅަން ނިންމީ ޖޭއެސްސީގެ ރައީސް ހިސާން ހަސަން ރިޔާސަތު ބެލެހެއްޓެވި އެކޮމިޝަންގެ މިއަދުގެ ބައްދަލުވުމުގައެވެ.\nއެގޮތުން، ޖޭއެސްސީގެ މިއަދުގެ ބައްދަލުވުމުގައި ނިންމާފައިވަނީ ހައިލަމްގެ ސުލޫކީ މައްސަލަ ތަހުގީގު ކުރުމުން އޭނާގެ ކިބައިގައި ފަނޑިޔާރެއްގެ ކިބައިގައި ހުންނަން ނުޖެހޭ ފަދަ އަމަލުތައް ފެނިފައިވާ ކަމަށާއި އެހެންވެ، އޭނާގެ މައްޗަށް ސުލޫކީ މައްސަލަ ސާބިތުވާ ކަމަށެވެ.\nހައިލަމް ފަނޑިޔާރުކަމުން ވަކިކުރަން ހުށަހަޅަން ނިންމާފައިވާ މިވަނީ، ސަސްޕެންޑުކޮށް އޭނާގެ ސުލޫކީ މައްސަލައެއް ބެލުމަށްފަހުއެވެ.\nހައިލަމް ސަސްޕެންޑްކުރީ ނަސްރުގެ ދުވަހުގެ މުނާސަބަތުގައި ތަހުނިޔާ ކިޔުމަށް އޭނާ ކްރިމިނަލް ކޯޓުގެ ވައިބާ ގްރޫޕަކަށް ފޮނުވި ފޮޓޯއެއްގައި ރައީސް އިބްރާހިމް މުހައްމަދު ސޯލިހާއި ރައްޔިތުންގެ މަޖިލީހުގެ ރައީސް މުހައްމަދު ނަޝީދުގެ ކަރުގައި ވާ ޖަހާފައިވާ ފޮޓޯއެއް ފޮނުއްވި މައްސަލައަކާ ގުޅިގެންނެވެ.\nނަމަވެސް އެ ފޮޓޯ ވައިބާ ގުރޫޕަށް ލީއިރު އެއީ އެބޭފުޅުންނަށް ނިސްބަތްކުރެވޭ ފަދަ ކުރެހުމެއްކަން ނޭނގޭ ކަމަށް ވިދާޅުވެ ހައިލަމް ނެރުނު ބަޔާނެއްގައި ވަނީ މައާފަށް އެދިވަޑައިގެންފައެވެ.


BREAKING: Fuvahmulaku Accident:2Zuvaanunves Niyaa Vehjje - Vaguthu\nފައްސި އިތުރު ނަމަވެސް ހޮސްޕިޓަލްގައި އެޑްމިޓް ކޮށްފައިވާ އަދަދު ދަށަށް! - 21 ގަޑިއިރު ކުރިން\nއެކްސިޑެންޓްގައި ނިޔާވި އާމިލް (ކ)، މުތީއު (ވ)\nޏ. ފުވައްމުލައް ސިޓީގައި ބާރަށް ދުއްވާފައި ދިޔަ ކާރެއް ކޮންޓްރޯލް ނުވެ ގޮސް ހިނގި އެކްސިޑެންޓްގައި ކާރުގައި ތިބި ދެ މީހުންވެސް ނިޔާވެއްޖެއެވެ.\nމި އެކްސިޑެންޓް ހިނގާފައި ވަނީ ބާރަށް ދުއްވާފައި ދިޔަ ކާރެއް ކޮންޓްރޯލް ނުވެ ގޮސް ގަހެއްގައި ޖެހިގެންނެވެ.\nމި ދެ މީހުންވެސް ނިޔާވެފައިވާ ކަން އެ ސިޓީ ހޮސްޕިޓަލުން ވަނީ ކަށަވަރުކޮށްދެއްވާފައެވެ.\nމި އެކްސިޑެންޓް ހިނގިއިރު، ފުރަތަމަ މަސައްކަތް ކުރަން ޖެހުނީ ކާރުގައި ތިބި ދެ މީހުން ތާށިވެފައި ތިބުމުން ދެ މީހުން ސަލާމަތް ކުރުމަށެވެ. އެކަަމަށް 20 ވަރަކަށް މިނުޓު ހޭދަވި އެވެ.\nއެ މަސައްކަތުގެ ތެރެެއިން ފުރަތަމަ ކާރު ތެރެއިން ނަގައިގެން ހޮސްޕިޓަލަށް ގެންދިޔައީ 24 އަހަރުގެ ޒުވާނެކެވެ. ހޮސްޕިޓަލުން ބުނީ، ދެވަނައަށް ގެންދިޔަ ޒުވާނާ އަކީ ކާކުކަން ކަށަވަރު ނުވާ ކަމަށެވެ.\n"ދެ މީހުންނަށްވެސް ސީރިއަސް އަނިޔާތަކެއް ލިބިފައި ވަނީ، ދެވަނައަށް ގެނައި ޒުވާނާ އައިޑެންޓިފައި ނުކުރެވޭ، އޭނާއަކީ ކާކުކަން އެނގޭނެ އެއްވެސް ޑޮކިއުމެންޓެއް އަދި ހޮސްޕިޓަލަށް ނުލިބޭ"،\nމި އެކްސިޑެންޓްގައި ނިޔާވެފައި ވަނީ އަހުމަދު މުތީއު އާއި އާމިލް އަހުމަދު އެވެ.\nމި ހާދިސާއާއި ގުޅިގެން ފުލުހުން ވިދާޅުވީ މިއެކްސިޑެންޓް ހިނގާފައިވަނީ މިއަދުގެ ހަވީރު 16:44 އެހާކަންހާއިރު، އެސިޓީގެ ފުނާޑު އަވަށު، ލެވިޝްގެ ކުރިމަތިން މުހައްމަދު ޖަމާލުއްދީން ނައިބު ތުއްތު މަގުގު ހުޅަނގު ފަރާތުގައި ހުރި ކިނބި ގަހެއްގައި ޖެހިގެން ކަމަށެވެ.\nމި އެކްސިޑެންޓް ހިނގިއިރު، ކާރު ދުއްވަން އިނީ 19 އަހަރުގު ޒުވާނެކެވެ. އެޒުވާނާ އަތުގައި ލައިސަންސް އޮންނަ ކަމަށްވެސް ފުލުހުން ވިދާޅުވިއެވެ. އަދި ކާރުގައި ތިބި ދެ ޒުވާނުންވެސް ހޮސްޕިޓަލަށް ގެންދެވުނުއިރު ނިޔާވެފައިވާ ކަމަށް ހޮސްޕިޓަލުން މައުލޫމާތު ދިން ކަމަށްވެސް ފުލުހުން ވިދާޅުވިއެވެ.\nފެބުރުއަރީ 27, 2021 17:42\nފުރާނައަކީ އަގުބޮޑު އެއްޗެއް ދުއްވާއެއްޗެހި ދުއްވުމުގައި ފަރުވާތެރިވުން މުހިންމު.\nإنا لله وإنا إليه راجعون. غفر الله لهما\nފެބުރުއަރީ 27, 2021 19:32\nހިތާމަވެރިހަބަރެއް. އެހެންމީހުނަށް އިބުރަތެއް\nފެބުރުއަރީ 28, 2021 08:18\nކޮބައިތޯ އިބުރަތަކީ. އެކަކީ ކުރިންވެސް ނުރައްކާތެރި އެކްސިޑެންޓެއްވީ މީހެއް. ހިނގާކޮންމެކަމަކީ އިބްރަތެއް ނޫން. އިބްރަތަކީ އެމީހަކު ލިބިގަންނަން ޖެހޭ އެއްޗެއް؟\nފެބުރުއަރީ 27, 2021 19:45\nކާރަކައް އެރުނީމަ ތިމާޔައް ނޭގޭހާލުގަވެސް ގަދަވާންވެގެން ޕެޑަލައް އޮބާލެވެނީ ކޮންޓްރޯލް ނުވާވަރައް. މިކަމުން އިބުރައް ހާސިލްކުރޭ. ދެމަރުހޫމުންނައް ފާފަފުއްސަވާ ހެޔޮރަހުމައް ލައްވާށި.\nފެބުރުއަރީ 27, 2021 21:32\nނޭނގޭތީއެއް ނޫން، ކިތަންމެ އެކަމެއް ކުރަން މޮޅުވިނަމަވެސް، މަރަކީ ބައްދަލުވުމުން ފިލާގެން ދުވެވޭނެ އެއްޗެއްނޫން. ފަރުވާ ކުޑަކުރުމުން ވެވޭ ކަމެއް އާދެ، ނަމަވެސް އެންމެނަކީވެސް އިންސާނުން، އަދި ތިމަންނަ ނުދަންނަ ބަޔަކީ އެކަމެއް ކުރަން އެންގޭ މީހުންނޭ ނޭނގޭ މީހުންނޭ ނިންމުމަކީ ރަނގަޅުކަމެއް ނޫން.\nފެބުރުއަރީ 27, 2021 20:13\nހިތާމަތައް ކުރިމަތި ވަނީ ކުރިން އެނގުމަކާ ނުލައެވެ. ނަމަވެސް، އެނބުރި ދަނީ އެތައް ފިލާވަޅެއް ދަސްކޮށްދީފައެވެ.\nނަސީބެއްނުން ތިމީހުން އަމިއްލަޔަށް ހެދި ގޯސްތެރެއިން އެހެން މީހަކަށް ގެއްލުމެއް ނުވިކަން.\nފެބުރުއަރީ 28, 2021 01:38\nފެބުރުއަރީ 28, 2021 10:24\nދެން އެދެކުދިންނަށް އެއްޗެހި ނުކިޔާ ހެޔޮދުޢާ ކޮށްލާ އެމީހުން ދެން މިހާރަކު ނެތެއްނުން\nއެވާހަކަ ދެއްކިޔަސް ކުރާނީ ކީއް ދެން ހއޔޮ ދުއާ ކޮްށްލާ ...


Omicron huttuvan qaumu thakun avas fiyavalhu thakeh elhumah WHO in govaalaifi - vNews.mv\nއޮމިކްރޮން ހުއްޓުވަން ގައުމުތަކުން އަވަސް ފިޔަވަޅުތަކެއް އެޅުމަށް ޑަބްލިޔުއެޗްއޯއިން ގޮވާލައިފި\nސައިފް އަޒްހަރު 09 December 2021, 14:01\nއޮމިކްރޮން ވޭރިއެންޓް ފެތުރުން ހުއްޓުވަން އަވަސް ފިޔަވަޅުތަކެއް އެޅުމަށް ދުނިޔޭގެ ސިއްހަތު ޖަމްއިއްޔާ، ޑަބްލިޔުއެޗްއޯގެ ޑިރެކްޓަރ ޖެނެރަލް ޑރ. ޓެޑްރޯސް އަދަނޮމް، ޑަބްލިޔުއެޗްއޯގެ މެމްބަރު ގައުމުތަކަށް ގޮވާލައްވައިފިއެވެ.\nޕްރެސް ކޮންފަރެންސެއްގައި ވާހަކަ ދައްކަވަމުން ޑރ. ޓެޑްރޯސް ވަނީ، ކޮވިޑް ބައްޔާ ދެކޮޅަށް ގައުމީ ފެންވަރުގައި އަޅަން ނިންމާފައިވާ ފިޔަވަޅުތައް އަލުން މުރާޖައާ ކުރުމަށާއި، ވެކްސިން ޖެހުމުގެ ޕްރޮގްރާމް އަވަސްކުރުމަށް ގައުމުތަކަށް ގޮވާލައްވާފައެވެ.\nމިހާރު ޖަހަމުންގެންދާ ވެކްސިންގެ ޑޯޒްތައް، އަލަށް ފެނިގެންއުޅޭ ވޭރިއެންޓުން ދިފާއުކޮށްދޭކަން ކަނޑައެޅިގެން ބުނަން އަދި މާ އަވަސް ނަމަވެސް، ފިޔަވަޅުތައް ވަރުގަދަ ކުރުމާއި، ވެކްސިން ޖެހުން އަވަސްކުރުން މުހިންމު ކަމަށް ދުނިޔޭގެ ސިއްހަތު ޖަމްއިއްޔާއިން ބުނެފައި ވެއެވެ.\nއޮމިކްރޮން ވޭރިއެންޓް ދުނިޔޭގެ އެތައް ގައުމަކަށް މިހާރު ފެތުރިފައި ވާއިރު، އޮމިކްރޮން ފެތުރޭ ސްޕީޑަށް ބަލާއިރު މި ވޭރިއެންޓުގެ ސަބަބުން ކޮވިޑްބަލީގެ ހާލަތަށް ބޮޑެތި ލޮޅުންތައް އަރާނެ ކަމަށް މިހާރު އަންދާޒާ ކުރެވިފައި ވެއެވެ.\nޑަބްލިޔޫއެޗްއޯގެ ޑިރެކްޓަރ ޖެނެރަލް ޑރ. ޓެޑްރޯސް އަދަނޮމް ވިދާޅުވީ، އޮމިކްރޮން ވޭރިއެންޓުން ބަލިޖެހޭ އިތުރު މީހުން ހޮސްޕިޓަލްތަކުގައި އެޑްމިޓްކުރަން ޖެހުމުގެކުރިން މިއީ ގައުމުތަކުން ފިޔަވަޅުތައް އަޅަންވީ ވަގުތު ކަމަށެވެ.\n"ހުރިހާ ގައުމަކަށް އަޅުގަނޑުމެން މިގޮވާލަނީ، ސަރވެއިލަންސާއި، ޓެސްޓްކުރުމާއި، ސީކުއެންސިންގ އިތުރުކުރަން. ފިޔަވަޅުތައް ވަރުގަދަ ނުކޮށްފިނަމަ ފުރާނަތައް ގެއްލިގެން ހިނގައިދާނެ"\nޑަބްލިޔޫއެޗްއޯގެ ހެލްތު އިމަޖެންސީ ޑިރެކްޓަރ މައިކަން ރަޔާން ވިދާޅުވީ، އޮމިކްރޮން ވޭރިއެންޓް ވަރަށް ފަސޭހައިން މީހުންގެ މެދުގައި ފެތުރޭ ކަމަށެވެ.\nއެހެންވެ، އެކެއްގެ ގައިން އަނެކަކުގެ ގަޔަށް ބަލި ފެތުރުން ހުއްޓުވުމަށް ކުރެވޭ މަސައްކަތްތައް ދެގުނަ އިތުރުކުރަންޖެހޭ ކަމަށް ވިދާޅުވިއެވެ.


Amilla gothun riyaasee inthikhaabah kurimathili candidate ge form elections commission in qabooleh nukuri Amilla gothun riyaasee inthikhaabah kurimathili candidate ge form elections commission in qabooleh nukuri\nއަމިއްލަގޮތުން ކުރިމަތިލި ކެންޑިޑޭޓުގެ ފޯމް އިލެކްޝަނުން ޤަބޫލެއް ނުކުރި\nރިޔާސީ އިންތިޚާބުގައި އަމިއްލަގޮތުން ވާދަކުރުމަށް ފޯމް ހުށަހެޅި ޙުސެއިން ނަޞީރުގެ ފޯމް ބަލައި ނުގަތުމަށް އިލެކްޝަންސް ކޮމިޝަނުން ނިންމައިފިއެވެ.\nއިލެކްޝަންސް ކޮމިޝަނުން ބުނީ ޙުސެއިން ނަޞީރު، ދަފްތަރު ނަމްބަރު 6562، ރައީސުލްޖުމްހޫރިއްޔާކަމަށް ކުރިމަތިލުމަށް ހުށަހަޅާފައިވާ ފޯމް ބަލައިނުގަތުމަށް ނިންމާފައިވަނީ، އެ ކޮމިޝަނަށް ހުށަހަޅާފައިވާ ފޯމުގެ މަޢުލޫމާތު ސައްޙަ ނުވުމުގެ ސަބަބުން ކަމަށެވެ.\nރައީސުލްޖުމްހޫރިއްޔާކަމަށް ކުރިމަތިލުމަށް އަމިއްލަ ކެނޑިޑޭޓެއްގެ ގޮތުގައި ފޯމް ހުށަހެޅި ޙުސެއިން ނަޞީރުގެ ރަނިންގމޭޓެއްގެ ގޮތުގައި ހުށައަޅާފައިވަނީ ޝައިޚް ނަސްރުﷲ މުސްތަފާއެވެ.\nރިޔާސީ އިންތިހާބަށް ކުރިމަތިލުމުގެ ފުރުޞަތު މިއަދު ހަވީރު 4:00 ހަމަވާއިރު، ރިޔާސީ އިންތިޚާބުގައި ވާދަކުރުމަށް މިހާތަނަށް ފޯމް ހުށަހަޅާފައިވަނީ، މިހާރު ވެރިކަންކުރާ މައި ޕާޓީ ޕީޕީއެމްގެ ރިޔާސީ ކެންޑިޑޭޓް ރައީސް ޢަބްދުﷲ ޔާމީން ޢަބްދުލްޤައްޔޫމާއި އިދިކޮޅު ކޯލިޝަންގެ ކެނޑިޑޭޓް އިބްރާހީމް މުޙައްމަދު ޞާލިހެވެ.\nމީގެ އިތުރުން ކުރީގެ ހޯމް މިނިސްޓަރ ޢުމަރު ނަޞީރާއި، އެލް.ޖީ.އޭގެ ކުރީގެ ނާއިބުރައީސް ޝުޖާޢު ޙުސެއިންވެސް ވަނީ ރިޔާސީ އިންތިޚާބުގައި ވާދަކުރައްވާނެކަން އިޢުލާން ކުރައްވާފައެވެ.


ފެނުގެ ދުވަހުގައި ފެން ކުންފުނިން އެދުން: ފެން އިސްރާފު ނުކޮށް، ގިނައިން އަތް ދޮވޭ – Haftha\nTue,7April, 2020, 7:08 pm\nފެނުގެ ދުވަހުގައި ފެން ކުންފުނިން އެދުން: ފެން އިސްރާފު ނުކޮށް، ގިނައިން އަތް ދޮވޭ\nމިއަހަރުގެ ބައިނަލްއަގްވާމީ ފެނުގެ ދުވަހާ ގުޅިގެން ކޮވިޑް 19އިން ރައްކާތެރިވުމަށްޓަކައި ސާފުތާހިރުވުމާ ގުޅޭގޮތުން އާންމުން ހޭލުންތެރިކުރުމުގެ ހަރަކާތްތަކެއް އެމްޑަބްލިޔުއެސްސީން ފަށައިފިއެވެ.\nކޮންމެ އަހަރެއްގެ ވެސް ފެނުގެ ދުވަސް ފާހަގަކުރުމަށް އެމްޑަބްލިޔުއެސްސީން ގިނަ ހަރަކާތްތަކެއް ހިންގަމުން އަންނައިރު، މިއަހަރުގެ ފެނުގެ ދުވަހުގެ މައިގަނޑު ހަރަކާތްތައް އަމާޒުކޮށްފައިވަނީ މިހާރު ދުނިޔޭގައި ހަލުވިކަމާއެކު ފެތުރެމުންދާ ކޮވިޑް 19 ބައްޔާމެދުގައި ރައްޔިތުން އިތުރަށް ހޭލުންތެރިކުރުވައި ސާފުތާހިރުކަމަށް ބާރު އެޅުމަށެވެ.\nއެގޮތުން ކޮވިޑް 19 އިން ސަލާމަތްވުމަށް ސިއްހީ މާހިރުން ރައްކާތެރިކަމާއެކު އަތްދޮވުމަށް ލަފާދޭއިރު އެމްޑަބްލިޔުއެސްސީން އެކަން ކުރުމުގައި ސަމާލުކަން ދޭންވީ ކަންތައްތައް ފާހަގަކޮށްފައެވެ. އެއީ:\nއަތްތިލަ މަދުވެގެން 20 ސިކުންތު ވަންދެން ސައިބޯނި ލައިގެން އަތްދޮވުން\nސައިބޯނިން ދެ އަތް އުނގުޅާއިރު އަތްތިލައިގެ ފަހަތް، އިނގިލިތަކުގެ ދޭތެރެ، ނިޔަފަތިތަކުގެ އަޑި ހިމެނުން\nފެން އިސްރާފު ނުވާގޮތަށް، ސައިބޯނި ލައިގެން 20 ސިކުންތު ވަންދެން އަތް އުނގުޅާއިރު ފެން އިސްކުރު ބަންދުކުރުން\nއަތް ދޮވުމަށްފަހު ޓިޝޫއަކުން ނުވަތަ ސާފު ތުވާއްޔަކުން ރަނގަޅަށް އަތް ހިއްކާލުން\nސައިބޯންޏާއި އިސްކުރުފެން ނެތް ހާލަތެއްގައި މަދުވެގެން 60 ޕަސެންޓް އަލްކަހޯލް ހިމެނޭ ސެނިޓައިޒާ ބޭނުން ކުރުން. އަދި ސެނިޓައިޒާ ބޭނުންކުރާއިރު ވެސް 20 ސިކުންތު ވަންދެން އަތްތިލައިގެ ހުރިހާ ދިމާލެއް އުނގުޅުން\nގިނަގިނައިން އަތް ދޮންނަން ބާރު އެޅުމުގެ އިތުރުން އަތް ދޮވުމަށް އިތުރަށް ސަމާލުކަންދޭން ދަނޑިވަޅުތައް ވެސް އެމްޑަބްލިއެސްސީން ފާހަގަކުރެ އެވެ.\nއެގޮތުން ކެއްސައި ކިނބިހި އެޅުމާއި ނޭފަތް ފޮޅާލުމަށްފަހު އަދި އާންމުން އެއްވެ އުޅޭތަނަކަށް ދިއުމަށްފަހު އަތް ދޮވުމަށް އިތުރަށް ސަމާލުކަން ދިނުމަށް އެމްޑަބްލިޔުއެސްސީން އިލްތިމާސް ކުރެއެވެ.\nއޭގެ އިތުރުން ގެއިން ބޭރުގައި ތަނެއްގައި އަތްލުމަށްފަހު ނުވަތަ ފައިސާގައި އަތްލުމަށްފަހު އަތް ދޮވުމަށާއި ބަލި މީހަކަށް އެހީތެރިވުމުގެ ކުރިންނާއި ބަލިމީހާ ބަލަމުންދާ ވަގުތު އަދި އޭގެ ފަހުން އަދި ކެއްކުމުގެ ކުރިންނާއި ފަހުން އަތް ދޮވުމަށް ވެސް ފެން ކުންފުނިން އެދެއެވެ.\nއެމްޑަބްލިޔުއެސްސީން ބުނީ، އާންމު ސާފުތާހިރުކަމަށްޓަކައި އެ ނޫން ހާލަތްތަކުގައި ވެސް އަތް ދޮވުމަށް ސަމާލުކަން ދޭންވާނެ ކަމަށެވެ.\nއެގޮތުން ފާހަނާ ބޭނުން ކުރުމަށްފަހު، އުކާލެވޭ ތަކެތީގައި އަތްލުމަށްފަހު، ގެންގުޅޭ ޖަނަވާރުގައި އަތްލުމަށްފަހު އަދި ފެންނަ ފެނުމަށް އަތްތިލަ ހަޑިވެފައި ހުރިނަމައާއި ތުއްތު ކުދިންގެ ނެޕީ ބަދަލު ކުރުމަށްފަހު އަތް ދޮވުމަށް ބާރު އަޅާފައިވެއެވެ.\nއެމްޑަބްލިޔުއެސްސީން ބުނީ، ދިރިއުޅުމުގައި ފެނަކީ މުހިންމު އެއްޗަކަށްވާއިރު ސާފު ރައްކާތެރި ބޯފެން އިސްރާފު ނުކޮށް ބޭނުންކުރަން އާދަކުރަންޖެހޭ ކަމަށެވެ. އަދި ސާފު ރައްކާތެރި ބޯފެން ހޯދުމަށް އެތައް ސަތޭކަ މޭލަކަށް ދަތުރުކުރަންޖެހޭ ބަޔަކު ވެސް މިދުނިޔޭގައި ދިރިއުޅެމުން އަންނަކަން ހަނދާން ކުރަންޖެހޭ ކަމަށް އެ ކުންފުނިން އެދެއެވެ.


70 kg ge Drug: hayyarukuri meehunge vanavaru haamakohfi\n72 ކިލޯގެ ޑްރަގާއެކު ހައްޔަރުކުރި މީހުން. -- ފޮޓޯ: ޕޮލިސް\nރާއްޖެއަށް ކަނޑުމަގުން ގިނަ އަދަދެއްގެ މަސްތުވާތަކެތި އެތެރެކުރާކަމަށް ފުލުހުންގެ އިންޓެލިޖެންސަށް ލިބުނު މައުލޫމާތަކާ ގުޅިގެން ހިންގި އޮޕަރޭޝަނެއްގައި 72 ކިލޯއަށްވުރެ ގިނަ މަސްތުވާތަކެއްޗާއެކު މިދިއަ އަންގާރަ ދުވަހު ހައްޔަރުކުރި މީހުންގެ ވަނަވަރު ފުލުހުން މިއަދު އާއްމުކޮށްފި އެވެ.\nފުލުހުންގެ އިންޓެލިޖެންސަށް ލިބުނު މައުލޫމާތާއި ގުޅިގެން ފުލުހުންގެ އިންޓެލިޖެންސާއި ޑްރަގް އެންފޯސްމަންޓް ޑިޕާޓްމަންޓާއި މެރިން ޕޮލިސް ގުޅިގެން ހިންގި މި އޮޕަރޭޝަނުގައި ހައްޔަރުކޮށްފައިވަނީ، އުމުރުން 26 އަހަރާއި 38 އަހަރާ ދެމެދުގެ ދިވެހި ފިރިހެނުންނެވެ.\nސ. ހުޅުދޫ / ދޭލިޔާގެ، އިރުފާން ތަޤިއްޔު (32އ)\nރ. އިނގުރައިދޫ / އެލެސްކާ، މުޙައްމަދު ވިޝާމް (28 އ)\nދ. މާއެނބޫދޫ / އަނބުގަސްދޮށުގެ، އަޙްމަދު ނަޞީރު (38އ)\nކ. މާލެ / މއ. ކަނޑޫގެ، ޢަލީ އަޙްމަދު (37އ)\nކ. މާލެ / ހ. ގާރޑަންބިޔުޓީ، މުޙައްމަދު އަކްރަމް (27އ)\nރ. އިނގުރައިދޫ / އެލެސްކާ، ޢަބްދުﷲ ވިޝާމް (26އ)\nހދ. ނޮޅީވަރަންފަރު / ނޫރީއާގެ، މުޙައްމަދު ޝަރީފް (34އ)\nލ. ގަން، ތުނޑި / ޕެރިސްހޮލިޑޭ، މުޙައްމަދު ފުރުޤާން (33އ)\nތ. ތިމަރަފުށި / ތަޑިރަތްމާގެ، މުޙައްމަދު ވަޖީޙު (35އ)\nރ. ރަސްގެތީމު / ފީރޯޒްގެ، އަޙްމަދު ޝިނާން (30އ)\nފުލުހުން މިއަދު ބުނީ ހައްޔަރުކުރި މީހުންގެ ތެރެއިން ސ. ހުޅުދޫ / ދޭލިޔާގެ، އިރުފާން ތަޤިއްޔު (32އ) އާއި ރ. އިނގުރައިދޫ / އެލެސްކާ، މުޙައްމަދު ވިޝާމް (28 އ) އަކީ މަސްތުވާތަކެތި އެތެރެކުރުމުގައި އެންމެ އިސްކޮށްތިބި ދެ މީހުން ކަމަށެވެ.\nފުލުހުންނަށް ލިބުނު މައުލޫމާތާ ގުޅިގެން ހަފްތާއެއްހާ ދުވަސްކުރިން ފަށައިގެން ހިންގަމުންދިޔަ އޮޕަރޭޝަނުގައި ފުލުހުން ދިޔައީ ރާއްޖޭގެ ކަނޑުގެ އެކި ސަރަޙައްދުތަކުގައި ހަރަކާތްތެރިވަމުންނެވެ.\nއަދި މިގޮތުން ހަރަކާތްތެރިވަމުންދަނިކޮށް، "މަސްޖަރީ" ނަމަކަށްކިޔާ ކަންނެލި ދޯންޏެއްގައި ރާއްޖެއިން ބޭރުން ރާއްޖެއަށް މަސްތުވާތަކެތި އެތެރެކޮށް، ލޯންޗެއްގައި ގޮސް ދޯނިން މަސްތުވާތަކެތި ނަގައިގެން މިދިއަ އަންގާރަ ދުވަހު މާލެއަށް އެތެރެކޮށްފައިވާކަމުގެ މައުލޫމާތު ލިބުމުން މާލެއަށް އެތެރެކުރި މަސްތުވާތަކެތި ކާރެއްގެ ޑިކީއަށް އަރުވާފައިވަނިކޮށް ފުލުހުން ވަނީ ހޯދާފައި އެވެ.\n72 ކިލޯގެ ޑްރަގު އެތެރެކުރުމުގައި އިސްކޮށް ތިބި ކަމަށް ފުލުހުން ތުހުމަތުކުރާ ދެ މީހުން -- ފޮޓޯ: ޕޮލިސް\nމި އޮޕަރޭޝަނުގައި ރާއްޖެ އެތެރެކުރި 72 ކިލޯއަށްވުރެ ގިނަ މަސްތުވާތަކެތި ވަނީ ހޯދާފައިވާކަމަށް ފުލުހުން ބުނެ އެވެ.\nމި އޮޕަރޭޝަނުގައި އެ 10 މީހުން ހައްޔަރުކޮށް، މާލޭގެ ބައެއް ގެތައް ބަލައިފާސްކޮށްފައިވާއިރު، ދެ ކާރާއި ލޯންޗެއް އަދި ދޯންޏެއް ފުލުހުންގެ ބެލުމުގެ ދަށަށް ގެނެސް ބަލައިފާސްކޮށްފައިވެ އެވެ.\nއަދި މި މައްސަލާގައި ހައްޔަރުކޮށްފައިވާ މީހުންނަކީ ރާއްޖެއަށް މަސްތުވާތަކެތި އެތެރެކުރި ދޯނީގައި ހަރަކާތްތެރިވަމުންދިޔަ މީހުންނާއި ލޯންޗުގައި މާލެއަށް މަސްތުވާތަކެތި އެތެރެކުރި މީހުންނާއި ކާރަށް މަސްތުވާތަކެތި އަރުވައިގެން ކާރުގައި ދިޔަ މީހުންނެވެ.\nހައްޔަރުކޮށްފައިވާ މީހުންގެ ބަންދާމެދު ގޮތެއް ނިންމުމަށް ކްރިމިނަލް ކޯޓަށް ހާޒިރުކުރުމުން އެމީހުން ހައްޔަރުކޮށްފައިވަނީ ގާނޫނާ އެއްގޮތަށްކަމަށް ކަނޑައަޅައި ދެމީހެއްގެ ބަންދަށް 15 ދުވަސް، ހަތަރު މީހެއްގެ ބަންދަށް 10 ދުވަސް، ތިން މީހުންގެ ބަންދަށް ހަތް ދުވަސް އަދި އެކަކުގެ ބަންދަށް ފަސް ދުވަސް ވަނީ އިތުރުކޮށްދީފައި އެވެ.\nމަސްތުވާތަކެއްޗާއި ދެކޮޅަށް ފުލުހުން ގެންދަނީ ބޮޑެތި އޮޕަރޭޝަންތަކެއް ހިންގަމުންނެވެ. މީގެ ކުރިން ކަނޑުމަތީ ހިންގި އޮޕަރޭޝަނެއްގައި 100 ކިލޯއަށްވުރެ ގިނަ މަސްތުވާތަކެތި އަތުލައިގެންފައިވެއެވެ. އަދި ހުޅުމާލެ ފަޅުތެރޭ އޮތް ދޯންޏަކުން 130 ކިލޯގެ މަސްތުވާތަކެތިވެސް އަތުލައިގަތެވެ. މަސްތުވެގެން މީހުން ތިބޭ އައްޑާތަކަށް އަމާޒުކޮށްވެސް ފުލުހުން ބޮޑު އޮޕަރޭޝަނެއް ފެށިއެވެ. އެ އޮޕަރޭޝަން މިވަގުތު ވަނީ މެދުކަނޑާލާފައެވެ.\nމޯލްޑިވްސް ޕޮލިސް ސާވިސް މަސްތުވާތަކެތި ކްރިމިނަލް ކޯޓް + ކޯސްޓް ގާޑް ކުށްކުރުން\n70 ކިލޯގެ ޑްރަގު މައްސަލަ: 10 މީހަކަށް ދައުވާ\nހައްޔަރުކުރި އީރާނު މީހުންނަށް ދައުވާނުކުރަން ނިންމައިފި\n149 ކިލޯ މައްސަލަ: ވާނުވާ ނޭނގޭ ބަންދެއްގައި؟!


މެލޭޝިއާގައި ދިރިއުޅޭ ދިވެހިނަށް 'ކެއަރ ޕެކެޖް' ފޮނުވުމާ ގުޅޭ އިއުލާން\nމިނިސްޓްރީ އޮފް ފޮރިން އެފެއާރޒް\nމެލޭޝިއާގައި ދިރިއުޅޭ ދިވެހިނަށް 'ކެއަރ ޕެކެޖް' ފޮނުވުމާ ގުޅޭ\nކޮވިޑް-19 އާއި ގުޅިގެން މެލޭޝިއާގައި ދިރިއުޅޭ ދިވެހިންގެ ގިނަ އަދަދެއްގެ ބަޔަކަށް ޒަރޫރީ ބޭނުންތަކަށް ބޭނުންވާ ބައެއްތަކެތި ހޯދުމަށް ދަތިތަކެއް ކުރިމަތިވެފައިވާތީ، މިފަދަ ފަރާތްތަކަށް ސަރުކާރުން އެހީތެރިކަން ފޯރުކޮށްދިނުމުގެ ގޮތުން 07 އޭޕްރީލް 2020 ވަނަ ދުވަހު މެލޭޝިއާއަށް މޯލްޑިވިއަން އިން ދަތުރުކުރުމަށް ހަމަޖެހިފައިވާ ފްލައިޓްގައި ދިވެހި ޢާއިލާތަކުން ފޮނުވަން ބޭނުންވާ ތަކެތި ހިލޭ، ފޮނުވައިދިނުމަށް ސަރުކާރުން ވަނީ ނިންމަވާފައެވެ.\nމިގޮތުން، މެލޭޝިއާގައި ދިރިއުޅޭ ދިވެހިންނަށް ތަކެތި ފޮނުވުމަށް ބޭނުންވާ ފަރާތްތަކުން، މި ޢިއުލާނާ އެކުގައިވާ އުސޫލާއި އެއްގޮތަށް، މިނިސްޓްރީގެ ވެބްސައިޓް މެދުވެރިކޮށް ފޯރމް ހުށަހެޅުމަށް ފުރުސަތު ހުޅުވާލަމެވެ. އަދި މިފަހަރު ފުރުސަތު ދެވޭނީ، ފޯމް ހުށަހަޅުއްވާ ތަރުތީބުން، އެންމެ ފުރަތަމަ ފޯމް ހުށަހަޅުއްވާ 500 ފަރާތަށެވެ.\nވެބްސައިޓް ލިންކް: /https://www.foreign.gov.mv/index.php/en\nއަދި ތަކެތި ބަލައިގަތުމަށް ހަމަޖެހިފައިވަނީ ވެލާނާ އިންޓަރނޭޝަނަލް އެއަރޕޯޓުގެ ޑިޕާރޗަރ ހޯލް ކައިރީގައި ބެހެއްޓިފައިވާ ހާއްސަ ކައުންޓަރު ތަކުން، 07 އެޕްރީލް 2020 ވާ އަންގާރަ ދުވަހުގެ ހެނދުނު 0800 އިން ހަވީރު 1630 އަށެވެ.\nމެލޭޝިއާއަށް 'ކެއަރ ޕެކެޖް' ފޮނުވުމާ ބެހޭގޮތުން އިތުރު މައުލޫމާތު ސާފުކުރެއްވުމަށް ހޮޓްލައިން ނަންބަރު: 3023996 އަދި 3023943 އާއ ގުޅުއްވުން އެދެމެވެ.\n13 ޝަޢުބާން 1441\nޕަބްލިޝްކުރި ގަޑި: 2342\n- މެލޭޝިއާގައި ދިރިއުޅޭ ދިވެހިނަށް 'ކެއަރ ޕެކެޖް' ފޮނުވުމާ ގުޅޭ އުސޫލް\n- Cargo Guidelines\n- Restricted Items List\n- މެލޭޝިއާގައި ދިރިއުޅޭ ދިވެހިނަށް 'ކެއަރ ޕެކެޖް' ފޮނުވުމާ ގުޅޭ އިއުލާން\n- - Cargo Guidelines


މަގުމަތީ ބައްތިތައް ލެޑް ލައިޓަށް ބަދަލު ކުރަނީ\nސަރުކާރުން ކުރިއަށް ގެންދާ “ފަހި އަލި” ޕްރޮގްރާމްގެ ދަށުން ބ. އޭދަފުށީ މަގުމަތީ ބައްތިތައް ލެޑް ލައިޓަށް ބަދަލުކުރުމުގެ މަސައްކަތް ފަށައިފި އެވެ.\nއޭދަފުށީ ކައުންސިލުގެ ރައީސް އަލީ ވަހީދު ވިދާޅުވީ ރަށްރަށުގެ ބަނދަރުތަކާއި މަގުމަތީ ބައްތިތައް ތިމާވެށްޓާ ރައްޓެހި އެއްޗިއްސަށް ހެދުމަށް ކުރިއަށް ގެންދާ މަސައްކަތުގެ ދަށުން އޭދަފުށީ މަގުމަތީ ބައްތިތައް ލެޑް ލައިޓަށް ބަދަލުކުރުމުގެ މަސައްކަތް މިދިޔަ ހަފްތާތެރޭ ފަށާފައިވާ ކަމަށެވެ. މި ލައިޓްތައް “ފަހި އަލި” ޕްރޮގްރާމް ދަށުން ކައުންސިލާ ހަވާލުކުރީ އެންވަޔަރަމަންޓް މިނިސްޓްރީންނެވެ.\nކައުންސިލުން ބުނީ މިނިސްޓްރީން ދީފައި ވަނީ3ވޮޓްގެ 200 ލައިޓް ކަމަށެވެ.\nލެޑް ލައިޓްތަކަށް ބަދަލުކުރުމުން މިހާރު ލައިޓްތަކަށް ދާ ކަރަންޓް ހަރަދުގެ 50 ޕަސެންޓް ކުޑަވެ، އެ އެއްޗެހި ބެލެހެއްޓުމަށް ހިނގާ ހަރަދު ވެސް ވަރަށް ބޮޑުތަން ކުޑަވެގެންދާނެ ކަމަށްވެސް ކައުންސިލުން ބުންޏެވެ.\nމިއީ ކާބަން ނިއުޓްރަލް ގައުމަކަށް ރާއްޖެ ހަދަން ކުރާ މަސައްކަތަށް އިތުރު ބާރެއް ލިބޭނެ ކަމެއް ކަމަށްވެސް ކައުންސިލުން ބުނެ އެވެ.\nޖެނުއަރީ 16, 2014 at 11:48 pm\nފުލި ބައްތި ދިއްލަންވީނު، ވީހާވެސް އަދިރިކޮށް ބާއްވާ، އޭރުން ރަގަޅުވާނެ. ލެޑޭބުނީމަ ހީވަނީ، ވަރަށް އަލިގަދަވާނެހެންތަ، ތިލެޑް ޖެހުމަށަވުރެ ރަގަޅުވާނެ ނުދިއްލާ އަނދިރިކޮށް ބޭއްވިއްޔާ ، އޭރުން ތިމާވެއްޓާ މާ ރަށްޓެހިވާނެ.


Laamarukazee nizaam furihama ah balaigannan jehey: Imran | Mihaaru\nލާމަރުކަޒީ ނިޒާމް ފުރިހަމައަށް ބަލައިގަންނަން ޖެހޭ: އިމްރާން\nމިނިސްޓަރު އިމްރާން: ލާމަރުކަޒީ ނިޒާމަށް އަންނަ ބަދަލުތައް ފުރިހަމަ އަށް ބަލައިގަތުމަށް އިމްރާން ގޮވާލެއްވި. ---ފޮޓޯ: ނިޝާން އަލީ/މިހާރު\n26 ފެބުރުއަރީ 2020 - 16:15\nރާއްޖޭގެ އިދާރީ ދާއިރާތައް ލާމަރުކަޒީ އުސޫލުން ހިންގާތާ ނުވަ އަހަރު ފުރުން ފާހަގަކޮށް، ނެރުއްވި ޚިތާބެއްގައި ކައުންސިލްގެ ބެލެނިވެރިފަރާތްކަމަށްވާ ލޯކަލް ގަވަމެންޓް އޮތޯރިޓީ (އެލްޖީއޭ)ގެ ރައީސް އިމްރާން ވިދާޅުވީ ލާމަރުކަޒީ ނިޒާމް މިހާރު ވަނީ އޭގެ ފޮނިމީރުކަން ރައްޔިތުންނަށް ގެނެސްދޭން ފައްކާވެފައި ކަަމަށެވެ. އެ ނިޒާމް ބާރުވެރިކުރުވަން، ގާނޫނަށް މި ފަހުން ގެނައީ އިންގިލާބީ ބަދަލުތަކެއް ކަން އިމްރާން ފާހަގަކުރެއްވި އެވެ.\nމިނިސްޓަރު ވިދާޅުވި ގޮތުގައި ކައުންސިލްތައް މާލީ ގޮތުން ބާރުވެރިކުރުވާފައި ވުމުން، މަރުކަޒީ ސަރުކާރަށް ބަރޯސާވެފައި ތިބުން ނިމުމަކަށް އަތުވެއްޖެ އެވެ. ކައުންސިލްގެ ނަމުގައި ވިޔަފާރިކުރުމާއި އާމްދަނީ ހޯދުމުގެ ބާރު ވެސް ކައުންސިލްތަކަށް ދޫކޮށްލާފައިވާ ކަން ފާހަގަކުރެއްވި އެވެ.\n"ކުރިން ދުވަހަކު ވެސް މާލީ ގޮތުން ރަށާއި އަތޮޅުތަކަށް ސަރުކާރުގެ މާލީ ބާރުތައް ދޫނުކޮށްލާ މިންވަރަށް މިވަނީ ދޫކޮށްލާފައި،" އިމްރާން ވިދާޅުވި އެވެ.\nގާނޫނަށް ގެނައި އިސްލާހާ އެކު ކައުންސިލްތަކުގެ 33 ޕަސެންޓް އަންހެނުންނަށް ޚާއްސަކުރަން ނިންމުމަކީ، މިނިސްޓަރު ވިދާޅުވި ގޮތުގައި، އަތޮޅާއި ރަށު ފެންވަރުގައި ސިޔާސަތު ކަނޑައެޅުުމާއި ގޮތް ނިންމާ ފެންވަރުގައި އަންހެނުންގެ ދައުރު އިތުރުކުރަން އޮތް ގޮންޖެހުމުން އަރައިގަތުމަށް އެޅުނު މުހިއްމު ފިޔަވަޅެކެވެ.\nމިނިސްޓަރު ވިދާޅުވީ ކައުންސިލްތަކުގެ ދައުރު ތިން އަހަރުން ފަސް އަަހަރަށް ދަންމާލުމަކީ ކައުންސިލްތަކުން ނަތީޖާ ނެރުމަށް ފަހިކޮށްދިން ފުރުސަތެއް ކަމަށެވެ.\nއެ ނިޒާމަށް ތައްސައްރަފް ފުދިފައިވާ ބަޔަކަށް ރައްޔިތުން ވާން ޖެހޭއިރު ކައުންސިލްތަކުގެ ރައީސުންނާއި މެމްބަރުން ޒިންމާދާރުކަމާ އެކު މަސައްކަތް ކުރަން މިނިސްޓަރު ގޮވާލެއްވި އެވެ. އެއާއެކު ކުރިއަށް އޮތް ކައުންސިލް އިންތިޚާބަށް ފަހު ސިޔާސީ ވާދަވެރިކަން ނިމުމަކަށް ގެނެސް ރަށާއި އަތޮޅު އަދި ސިޓީ ތަރައްގީކުރަން އެންމެން އަތުގުޅާލަން ޖެހޭ ކަމަށް ވިދާޅުވި އެވެ.\n"މުޅި ރަށް މުޅި އަތޮޅު ޝާމިލްވާނެހެން، މުޅި ސިޓީގެ ރައްޔިތުންގެ ބައިވެރިވުން ހޯދައިގެން ކުރިއަށް ދިއުމުގެ ވިސްނުން އިސްކުރަން މި ފުރުސަތުގައި އަޅުގަނޑު ގޮވާލަން،" އިމްރާން ވިދާޅުވި އެވެ.\nއިމްރާން އަބްދުﷲ، ހޯމް މިނިސްޓަރު އެލްޖީއޭ\nލާމަރުކަޒީ ނިޒާމް ބަލައިނުގަނެގެން އުޅެނީ ރައްޔިތުންނެއްނޫން، އަދި ކައުންސިލްތަކަކުންވެސް ނޫނ، އެނިޒާމް ބަލައިނުގަނެވިގެން އުޅެނީ މިނިސްޓްރީތަކުންނާއި އެލްޖީއޭއިން، އެލްޖީއޭއާއި ހޯމް މިނިސްޓަރު އުޅެނީ އެޓޮލސް މިނިސްޓްރީ ހެދިގެން ކައުންސިލްތަކުން ކުރާ ކަންކަމަށް އަތްބާނަން، ކައުންސިލުތަކަށް އެންމެ ދުއްޕާންކުރަނީ ހޯމްމިނިސްޓްރީއިން\nތިބޭފުޅުން ތި ޕްރޮމޯޓް ކުރާ "އީ-ކައުންސިލް" ނިމުން ދުވަހަކުން ކަމަކަށް ވާ ވަރުގެ ކަމެއް ވީކަމަށް އެލްޖީއެއް ވާނީ.\nރައިސް ޔާމިން މަގާމު ނުދިނީމަ. ރޔާމިނާ ދެކޮޅަށް ނިކުތީ. ދެއަގައިން ވާހަކަދައްކާ މީހުން ބަލައެއްނުގަންނަން.\nތިޔައީ ( ސިޔާސީ ) ޅެން ބަހުރުވަ. ދީނީ ( ޅެން ) ބަހުރުުވަ އަކީ ދަރިފުޅާ ގޭމް ކުޅެން ތިޔަ އިނީ ( މެންދުރު ) ކޮށްފިން ހެއްޔޭ އެހީމާ ދަރި ފުޅު ބުނާނެ ނަމާދު ނުކޮށް އިނީމާ މަންމާ މެންދުރު ނަމާދު ވިއްޔާ ފަހެ ނުކޮށް ވާނޭ ހޭ. ނުކުރާ ވާހަކައެއް ނުބުނޭނު. މުޅި ދައުލަތް ސަރުކާރު ރައީސް އިބޫ ރައީސް ނަޝީދު އެކަމުގައި އަދި ވަޒީރު ތިޔަ ވިދާޅު ވަނީ ތިޔަ އެއްޗެއް ބަލައި ގަންނަން ޖެހެޔޭ ދެއްތޮ


Oldest Library in the World; More than 700 years old – Ippi\n1157 އަހަރުފަހުން ދުނިޔޭގައި ހުރި އެންމެ ގިނަދުވަސްވީ ކުތުބުޚާނާ އާންމުނަށް ހުޅުވާލެވުނީ މިދިޔަ އަހަރުއެވެ. މި ކުތުބުޚާނާ ހުންނަނީ މޮރޮކޯގެ ސިޓީއެއް ކަމަށްވާ ފެޒްގައި ހުންނަ އަލް-ޤަރަވީން ޔުނިވާރސިޓީގައެވެ.\nއަލް-ޤަރަވީން ޔުނިވާރސިޓީއަކީ ގިނިސް ވޯލްޑް ރިކޯޑްސްގައި ވާގޮތުން ދުނިޔޭގައި ހުރި އެންމެ ގިނަދުވަސްވީ ޔުނިވާރސިޓީއެވެ. މި ޔުނިވާރސިޓީ ހުޅުވުނީ މީލާދީން 859 ވަނަ އަހަރުއެވެ. އެއީ ފެޒް ސިޓީއަކަށް ވުމުގެ 30 އަހަރު ކުރިންނެވެ. މި ޔުނިވާރސިޓީގެ ފައުންޑަރ އަކީ ވަރަށް މުއްސަދި އަރަބި އަންހެނެއް ކަމުގައިވާ ފާތިމާ އަލް-ފިޚްރީ ނަމަކަށް ކިޔާ މީހެކެވެ. އޭނާވަނީ މިސްކިތަކާއި މަދަރުސާއެއްވެސް ޔުނިވާރސިޓީގެ ކައިރީގައި ބިނާކޮށްފައެވެ.\nއިސްލާމި ތަޢުލީމަށް ޚާއްޞަ އަލް-ޤަރަވީން ޔުނިވާރސިޓީގައި ކުތުބުޚާނާއެއް ގާއިމްކުރީ މިލާދީން 1359 ވަނަ އަހަރުއެވެ. މި ކުތުބުޚާނާގައި9ވަނަ ގަރުނުގެ ޤުރުއާނުގެ ފަތްފުތްތަކަކާއި، 10 ވަނަ ގަރުނުގައި ލިޔުނު ރަސޫލާ މުޙައްމަދު ޞައްލައްﷲ އަލައިހިވަސަލަމްގެ ސިޔަރަތާއި، އަދި ސިއްހަތާއި، ސައެންސާ ގުޅުންހުރި މަޢުލޫމާތު އެކުލެވޭ އެތައް ފޮތްތަކެއް ވަނީ ރައްކާކުރެވިފާވެއެވެ.\nއެއް ޖީލުން އަނެއް ޖީލައް މި ހުރިހާ ލިޔެކިޔުންތަކެއް ރައްކާތެރިކަމާއެކު ފޯރުކޮށްދިނުމުގެ މަޤްޞަދުގައި އަލް-ޤަރަވީން ޔުނިވާރސީޓީގެ އިދާރާއިން ޔުނިވާރސިޓީގެ ކުތުބުޚާނާ ހުރީ ވަރަށް ގިނަ އަހަރުތަކެއް ވަންދެއް ބަންދުކޮށްފައެވެ. މިގޮތައް ބަންދުކޮށްފައި ބެހެއްޓީ ކުތުބުޚާނާގައި ހުރި ލިޔެކިޔުންތައް ގެއްލި ނުވަތަ ވަގަށް ނަގާފާނެތީއެވެ. އެތައް ހަނގުރާމަތަކަކާއި އަދި ވެރިކަންތަކެއް ފެށި ނިމިގެން ދިޔަ އިރުވެސް މި އުސޫލު މިދިޔަ އަހަރާއި ޖެހެންދެން އޮތީ މިގޮތަށެވެ.\nAl-Qarawiyyin librarian in 1931\nއެހެންނަމަވެސް މި ޔުނިވާރސިޓީއަކީ އެތައް ޒާމާންތަކެއްވެފައި ހުރި ތަނަކަށްވުމާއެކު ގިނަ މައްސަލަތަކެއް ކުރިމަތިވިއެވެ. އެގޮތުން އެންމެ ބޮޑު މައްސަލަތަކެއް ކުރިމަތިވީ ޔުނިވާރސިޓީގެ ކުތުބުޚާނާއަށެވެ. ގިނަ ދުވަސްތަކެއް ވަންދެން ޔުނިވާރސިޓީގެ ކުތުބުޚާނާއާއި އިންވެގެން ހުންނަ މިސްކިތުގެ ފުރާޅުން ކުތުބުޚާނާގެ ތެރެއަށް ފެން އެޅި ވަރަށް ގިނަ ގެއްލުންތަކެއް ލިބުނެވެ. އަދި ކުތުބުޚާނާ އެހާ ގިނަ ދުވަސްތަކެއް ވަންދެން ނުހުޅުވާ ބަންދުކޮށްފައި ހުރުމުން އެތަން ބަލަހައްޓާ ފަރާތްތަކަށްވެސް މިކަން ރޭކާލާފައެއް ނުވެއެވެ. ކުތުބުޚާނާގެ ފްލޯބޯޑުތަކުގެ ދެމެދުން ފެންފައިބާ، ބިލްޑިންގެ ފައުންޑޭޝަންވެސް ހުރީ ނުރައްކާތެރި ހާލަތެއްގައެވެ.\nމިކަމާއިމެދު މޮރޮކޯގެ މިންސްޓްރީ އޮފް ކަލްޗަރއިން ކަންބޮޑުވެ، ކުތުބުޚާނާއަށް ލިބިފައިހުރި ގެއްލުންތައް ބަލާއި ކުތުބުޚާނާ އަލުން މަރާމާތުކުރުމަށް ކުރެވިދާނެ ކަންތައް ބެލުމަށްޓަކައި އާކިޓެކްޗާރުންގެ ޓީމާކާ ހަވާލުކުރިއެވެ. އެއާއެކު އިންޖީނިއަރުންލައްވާ އިމާރާތުގެ ފައުންޑޭޝަން އަލުން ރާނާއި، ރަނގަޅު ނަރުދަމާގެ ނިޒާމެއް ބަހައްޓާއި، އަދި ފުރާޅުގެ ކޮންމެ މުއްޓެއް ވަކިވަކިން ބަދަލުކުރިއެވެ.\nކުތުބުޚާނާ މަރާމަތުކުރުމުގެ ތެރޭގައި ކުތުބުޚާނާއާއި ބެހޭގޮތުން ކުރިން ނޭގޭ ބައެއް ކަންތައްތައްވެސް ވަނީ ހޯދިފައެވެ. އެގޮތުން ކުތުބުޚާނާއާއި މިސްކިތާއި ގުޅުވައިދޭ ސިއްރު ދޮރެއްވަނީ ފެނިފައެވެ. މި ދޮރު އިނީ މިސްކިތުގެ 16 ގަރުނުވީ ގުއްބެއްގެ ބިއްދޮށުގައި ފޮރުވިފައެވެ.\nA visitor in Al-Qarawiyyin Library 2016\nމަރާމާތާއެކު ކުތުބުޚާނާއަށްވަނީ ޒަމާނީ ވަރަށް ގިނަ ބަދަލުތަކެއްވެސް ގެނެސްފައެވެ. މިގޮތުން ކުތުބުޚާނާގެ ލައިޓްގްސްއާއި، ހީޓިންނާއި އަދި އެއާރ ކޮންޑިޝަން ވަނީ ޒަމާނީ ފެންވަރަށް ބަދަލު ގެނެސްފައެވެ. މީގެ އިތުރުން ޒަމާންވީ މުހިންމު ލިޔެކިޔުންތައް ރައްކާކުރުމަށް ކުތުބުޚާނާގެ ބޭސްމަންޓްގައި ހައި-ޓެކް ލެބޯރެޓަރީއެއް ވަނީ ހަދާފައެވެ. މީގެ އިތުރުން ޔުނިވާރސިޓީގެ އެހެނިހެން ބައެއް ތަންތަންވެސް ވަނީ މަރާމާތުކޮށްފައެވެ.\nކުތުބުޚާނާ ބަލަހައްޓާ އިދާރާއިން މިހާރުވަނީ ޒަމާންވީ ލިޔެކިޔުންތައް ގެއްލި ނުވަތަ ނެތިގެން ހިނގާދާނެކަމުގެ ބިރައްޓަކައި، ކުތުބުޚާނާގައި ހުރި ހުރިހާ ލިޔެކިޔުންތަކެއް ސްކޭންކުރުމަށްފަހު ޑިޖަޓަލައިޒް ކުރަން ފަށާފައެވެ.\n9 Apr 2017 28 Jun 2017 by Ippi Categories: Articles\tLeaveacomment


Rocket Hamalaa Thakeh Dhee Israel Ah Bodethi Gehlun Thakeh Dheefi - Vaguthu\nރޮކެޓް ހަމަލާތަކެއްދީ އިސްރާއީލަށް ބޮޑެތި ގެއްލުންތަކެއް ދީފި\nހަމާސް ޖަމާއަތުން ދިން ހަމަލާ\nފަލަސްތީނުގެ ހަމާސް ޖަމާއަތުން އިސްރާއީލަށް ރޮކެޓް ހަމާލަތަކެއްދީ ބޮޑެތި ގެއްލުން ތަކެއް ދީފިއެވެ.\nހަމާސް އިން ފޮނުވާލި ހަމަލާތަކުގައި އިސްރާއީލް ސިފައިންގެ މީހަކަށް އެކި ކަހަލަ އަނިޔާތަކެއް ވަނީ ވެފައެވެ. އެހެން ނަމަވެސް އަނިޔާތަކުގެ ތަފްސީލެއް ހާމަ ކޮށްފައެއް ނުވެއެވެ.\nހަމާސްއިން ހަމަލާތަކެއް ދީފައިވަނީ އިސްރާއީލުގެ އަޝްކެލޮންގެ ބައެއް އިމާރާތްތަކަށާއި ބަހަކަށެވެ.\nއެގްރޫޕުން ހަމަލާތަކެއް އިސްރާއީލަށް އަމާޒު ކޮށްފައިވަނީ އިސްރާއީލުން އެޖަމާއަތުގެ ސަރަހައްދުތަކަށް ވައިގެން ހަމަލާތަކެއް ދިނުމާއި ގުޅިގެން ބަދަލު ހިފުމުގެ ގޮތުންނެވެ.\nފާއިތުވި 11 ދުވަހުގެ ތެރޭގައި އިސްރާއީލާއި ޣައްޒާއާއި ދެމެދުގައި ހިނގަމުން އަންނަ ހަމަލާ ބަދަލު ކުރުމުގެ ތެރޭގައި މިހާތަނަށް ޣައްޒާއިން 227 މީހަކު ވަނީ ޝަހީދުކޮށްލާފައެވެ. އަދި އިސްރާއީލުގެ 12 މީހަކު ވަނީ މިހަމަލާތަކުގައި މަރުވެފައެވެ.\nއިސްރާއީލުން ދެމުން އަންނަ ހަމަލާތައް ހުއްޓާލުމަށް ބޮޑެތި ގައުމުތަކުން ގޮވާލަމުން ދިޔަ ނަމަވެސް، އިސްރާއީލުން ބުނެފައިވަނީ ހަމަލާތައް ހުއްޓާ ނުލާނެ ކަމަށެވެ. އަދި ހަމަލާތައް ހުއްޓާލާނީ ހަމާސް ޖަމާއަތް މައިތިރި ކުރެވުނު ދުވަހަކުން ކަމަށް ވަނީ ބުނެފައެވެ.\nއިޒްރޭލު ޔަހޫދީ ސަރުކާރުން ޕަލަސްޠީނަށް ދެވޭޙަމަލާގަ އެއްފަހަރާ ހަލާކުވެމުޅިޤައުމު ސުންނާފަތި ވެގެން ނުދިއުމުން ބައިޑެން ލޯކުޑަކޮށް އިތުރުން ކޮލެޓީމޮޅު ހަތިޔާރު އިޒްރޭލައްވިއްކަން ކެތްމަދުވެގެން ބޮލުރޮދި\nކެނޑިގެން ތެޅިބާލާތަން އެންމެނަށްވެސް ފެނޭނޫންތޯ؟ ކިތައްމެގާތްވެގެން އުޅުނަސް ޔަހޫދީންނާއި، ނަޞާރާއިން މުސްލިމުންނާ ހިތާހިތުގެގުޅުމެއްނޯންނާނެ؟\nމެއި 20, 2021 22:41\nބޮޑު މައްކާރު ދޮގުވެރިން...ކޮން 12 އޭކިޔާކަށް\nހަމާސްގެ ރޮކެޓް ހަމަލާތަކުގަައި އިޒްރޭލްގެ 30 ހަކަށް ވުރެ ގިނަ ޔަހޫދީން މަރުވެއްޖެ..ހަގީގަތް ފޮރުވަނީ...އަދި ހަމާސްގެ ރޮކެޓްތައް އިޒްރޭލްގެ ތަންތަނަށް އަރާ ޑެމޭޖްވާ މަދު ތަނެއް ދުނިޔެއަށް\nމެއި 21, 2021 19:32


48 gadi iru Dhiraagu Maldives Road reyhugai 50 percent full vejje | Mihaaru\nމިދިޔަ އަހަރު ބޭއްވި ދިރާގު ރޯޑު ރޭހުގެ ބައިވެރިން ދުވަނީ: މި އަހަރުގެ ރޭސް އޮންނާނީ މި މަހުގެ 24 ގައި ހުޅުމާލޭގައި.---މިހާރު ފައިލް ފޮޓޯ\n48 ގަޑިއިރު، ދިރާގު ރޭހުގެ 50 ޕަސެންޓް ފުލްވެއްޖެ\n06 ނޮވެމްބަރ 2017 - 11:364comments\nމި މަހުގެ 24 ގައި ހުޅުމާލޭގައި ބާއްވާ މި ރޭހުގައި ބައިވެރިވުމަށް ރަޖިސްޓްރީ ކުރެވޭނީ މި މަހުގެ 15 ގެ ނިޔަލަށެވެ. ރެޖިސްޓްރީ ކުރެވޭނީ އެ އިވެންޓުގެ ރަސްމީ ވެބްސައިޓް މެދުވެރިކޮށެވެ. އަދި ރޭހުގައި ބައިވެރިވެވޭނީ އެންމެ ފުރަތަމަ ރަޖިސްޓްރީ ކުރާ 3،000 މީހުންނަށް ކަމަށް ދިރާގުން ބުނެ އެވެ.\nއެ ރޭހުގައި ބައިވެރިވުމުގެ ފުރުސަތު މިދިޔަ ހޮނިހިރު ދުވަހު ހުޅުވާލިއިރު ދިރާގުގެ މާކެޓިން ކޮމިއުނިކޭޝަން އެންޑް ޕީއާރް މުހައްމަދު މިރުޝާން ހަސަން ވިދާޅުވީ މިހާތަނަށް ލިބޭ ތަރުހީބު ވަރަށް ރަނގަޅު ކަމަށެވެ.\nދިރާގުން 2007 ގައި ތައާރަފްކުރި އެ ދުވުމަކީ ރާއްޖޭގައި އެންމެ ގިނަ ބަޔަކު ބައިވެރިވާ ދުވުމުގެ ރޭހެވެ. އުމުރުން 7-45 އަހަރާ ދެމެދުގެ މީހުންނަށް ހުޅުވާލައިގެން ބާއްވާ މި ރޭހުގެ މައިގަނޑު ބޭނުމަކީ ދުޅަހެޔޮކަމާއި ރަނގަޅު ސިއްހަތު އަދި އާއިލީ ގުޅުން ބަދަހި ކުރުމާއި ރަހްމަތްތެރިކަން އާލާކުރުން ކަމަށް ދިރާގުން ބުންޏެވެ.\nDhiraagu Road Race 2016\nމި ފަހަރު ރޭހުގެ ޝިއާރަކީ ވެސް ކުޑަކުދިންގެ ހައްގުތައް ހިމާޔަތްކޮށް ރައްކާތެރި ކުރުމުވެ. މި ރޭސް މެދުވެރިކޮށް ރާއްޖޭގެ ފަސް ޖަމިއްޔާއަކަށް ދިރާގުން އެހީދެ އެވެ. ރޭހުގައި ބައިވެރިވާ ދުވުންތެރިން އެއިން ކޮންމެވެސް އެއް ޖަމިއްޔާއެއް ތަމްސީލްކުރަން ޖެހެ އެވެ.\nއިތުރު ލިޔުންތައް ދިރާގު ދިރާގު ބްރޯޑްބޭންޑް ރޯޑް ރޭސް ދިރާގު މޯލްޑިވްސް ރޯޑް ރޭސް ދިރާގު ރޯޑު ރޭސް 2017


Porto ge Eder Militao Real ah badhaluvaan ebbasvejje – adduLIVE\nޕޯޓޯގެ އެޑާ މިލިޓާއޯ ރެއާލަށް ބަދަލުވާން އެއްބަސްވެއްޖެ\nMar 14, 2019, 21:00 މުޙައްމަދު އަދުހަމް\nޔުއެފާ ޗެމްޕިއަންސް ލީގުގެ ގްރޫޕް ސްޓޭޖުގައި ޝާލްކާއާ ދެކޮޅަށް ޕޯޓޯ ކުޅުނު މެޗުގެ ތެރެއިން. --ފޮޓޯ: ގެޓީ އިމޭޖަސް\nޕޯޗުގަލްގެ އެފްސީ ޕޯޓޯ އަށް ކުޅޭ ބްރެޒިލްގެ ޒުވާން ޑިފެންޑަރު އެޑާ މިލިޓާއޯ އަންނަ ސީޒަނުގައި ރެއާލް މެޑްރިޑަށް ބަދަލުވާން އެއްބަސްވެއްޖެއެވެ.\nއެންމެ ފަހުގެ މީޑިއާ ހަބަރުތައް ބުނާގޮތުން، އުމުރުން 21 އަހަރުގެ މިލިޓާއޯ ރެއާލަށް ބަދަލުވަނީ ހަ އަހަރު ދުވަހުގެ އެއްބަސްވުމެއްގެ ދަށުން 50 މިލިއަން ޔޫރޯގެ ފީ އަކަށެވެ.\nއުމުރުން 14 އަހަރުގައި ސައޮ ޕައޮލޯގެ ޔޫތު ޓީމަށް ކުޅެން ފެށި މިލިޓާއޯ އަށް އެ ކްލަބުގެ ސީނިއާ ޓީމުން ޖާގަ ލިބުނީ 2017 ވަނަ އަހަރުގައެވެ. އޭގެ އެއް އަހަރު ފަހުން މިލިޓާއޯ ޕޯޓޯ އަށް ބަދަލުވީ މިދިޔަ އޯގަސްޓްމަހުގައި ސައޮ ޕައޮލޯ އިން4މިލިއަން ޔޫރޯގެ ފީ އަކަށެވެ.\nޑިފެންސްގެ މެދުތެރޭގައި ކުޅޭ މިލިޓާއޯ ވަނީ ޕޯޓޯ އަށް މި ސީޒަނުގައި މިހާތަނަށް ކުޅުނު 34 މެޗުގައި ތިން ގޯލް ކާމިޔާބުކޮށް އިތުރު ދެލަނޑުޖެހުމަށް އެހީތެރިވެދީފައެވެ. އެގޮތުން، މިހާރު ކުރިއަށްދާ ޔުއެފާ ޗެމްޕިއަންސް ލީގުގެ ކުއާޓާ ފައިނަލަށް އެ ޓީމު ދަތުރުކޮށްފައިވާއިރު އެ މުބާރާތުގެ ގްރޫޕް ސްޓޭޖުގައި ޖަރުމަންގެ ޝާލްކާ އަތުން ޕޯޓޯ މޮޅުވިއިރު އޭނާ ވަނީ ލަނޑުޖަހާފައެވެ.\nބްރެޒިލްގެ ގައުމީ ޓީމަށް މިހާތަނަށް އެއް މެޗު ކުޅެދީފައިވާ މިލިޓާއޯ ވަނީ މި އަހަރުގެ ޖޫން މަހުގައި ފެށުމަށް ހަމަޖެހިފައިވާ ކޮޕާ އެމެރިކާ އަށް ތައްޔާރުވުމަށްޓަކައި އެ ޓީމުން މި މަހުގެ 23 ވަނަ ދުވަހު ޕެނަމާއާ ދެކޮޅަށް އަދި 26 ގައި ޗެކް ރިޕަބްލިކާ ދެކޮޅަށް ކުޅޭ މެޗުތަކަށް ނެގި ސްކޮޑުން ޖާގަ ހޯދައިފައެވެ.\nމިލިޓާއޯ އަކީ ރެއާލްގެ ކޯޗުކަމާއި ދާދިފަހުން ހަވާލުވި ޒައިނުއްދީން ޒިދާން ކުރިއަށް އޮތް ސީޒަނަށް އެ ޓީމަށް ގެނައި ފުރަތަމަ ކުޅުންތެރިޔާއެވެ. މިލިޓާއޯ ރަސްމީކޮށް ރެއާލަށް ބަދަލުވާނީ މިއަހަރުގެ ޖޫން މަހުގައެވެ.\nޔޫރަޕްގެ ކްލަބް ފުޓްބޯޅައިގެ ރަސްގެފާނުގެ ގޮތުން މަޝްހޫރުވެފައިވާ ރެއާލަށް މި ސީޒަނުގައި ދެން އިތުރު ތައްޓެއް ހޯދުމުގެ ފުރުޞަތު ގެއްލިފައިވާއިރު ލީގުގައި އެ ޓީމު އޮތީ ތާވަލްގެ ތިންވަނައިގައެވެ. ލީގުގެ އެންމެ ކުރީގައި އުޅޭ ބާސެލޯނާއާ ރެއާލްއާ ދެމެދު 12 ޕޮއިންޓްގެ ފަރަގެއް އޮތްއިރު ތާވަލްގެ ގަދަ 8 ގައި ހިމެނޭ ޓީމުތަކުގެ ތެރެއިން ސެވިއްޔާ (36) ފިޔަވައި ބައިކޮޅަށް އެންމެ ގިނަ ގޯލް ވަދެފައިވަނީ ރެއާލް ކޮޅަަށެވެ. އެ ޓީމު ކޮޅަށް 32 ލަނޑުވަދެފައިވެއެވެ.\nލީގުގައި ރެއާލް ދެން ކުޅޭ މެޗުގައި އަންނަ ހޮނިހިރު ދުވަހު ނިކުންނާނީ ސެލްޓާ ވިގޯއާ ދެކޮޅަށެވެ. ރެއާލްގެ ދަނޑުގައި ކުޅުމަށް ހަމަޖެހިފައިވާ މި މެޗު ފަށާނީ ރާއްޖޭގަޑިން 20:15 ގައެވެ.


ނ.ކުޑަފަރީ ސްކޫލްގައި އިމާރާތްކުރާ 8 ކްލާސްރޫމު އަދި މަލްޓި ޕާޕަސް ހޯލް އިމާރާތްކުރުމުގެ މަސައްކަތް\n1. މިނިސްޓްރީ އޮފް އެޑިއުކޭޝަންގެ އެދިލެއްވުމުގެ މަތިން، ނ.ކުޑަފަރީ ސްކޫލްގައި އިމާރާތްކުރާ 8 ކްލާސްރޫމު އަދި މަލްޓި ޕާޕަސް ހޯލް އިމާރާތްކުރުމުގެ މަސައްކަތް ކޮށްދޭނެ ފަރާތެއް ހޯދަން ބޭނުންވެއެވެ. ވީމާ، މިމަސައްކަތަށް ބީލަން ހުށަހެޅުމުގެ ފުރުޞަތު މިކަމަށް ޝަރުތުހަމަވާ ހުރިހާ ފަރާތްތަކަށް ހުޅުވާލަމެވެ.\n2. މި ބީލަންތަކުގައި ބައިވެރިވެވޭނީ މިނިސްޓްރީ އޮފް ނޭޝަނަލް ޕްލޭނިންގ ،ހައުސިންގ އެންޑް އިންފްރާސްޓްރަކްޗަރގެ "ޢިމާރާތްކުރުމުގެ ޢަމަލީ މަސައްކަތްކުރާފަރާތްތަކުގެ ގަވާއިދު" ގައިވާ ގޮތުގެމަތީން ރަޖިސްޓަރީވެފައިވާ ފަރާތްތަކަށެވެ. ރާއްޖެއިންބޭރު ކުންފުނިތަކުން "ޢިމާރާތްކުރުމުގެ ޢަމަލީ މަސައްކަތްކުރާފަރާތްތަކުގެ ގަވާއިދު"ގައި މި މަރުހަލާގައި ރަޖިސްޓްރީ ވާކަށް ނުޖެހޭނެއެވެ. ނަމަވެސް، ރާއްޖޭން ބޭރު ކުންފުނިތަކުން "ޢިމާރާތްކުރުމުގެ ޢަމަލީ މަސައްކަތްކުރާފަރާތްތަކުގެ ގަވާއިދު" ގެ 13 ވަނަ މާއްދާގައި ބަޔާންކުރާ ލިޔެކިއުންތައް ބީލަމާއެކު ހުށަހަޅަން ވާނެއެވެ. އަދި "ޢިމާރާތްކުރުމުގެ ޢަމަލީ މަސައްކަތްކުރާފަރާތްތަކުގެ ގަވާއިދާ"އި ފޮރިން ޑައިރެކްޓް އިންވެސްޓްމަންޓް ޕޮލިސީގެ ދަށުން ފުރިހަމަވާންޖެހޭ ކަންކަން ފުރިހަމަވާނޭކަން ކަށަވަރުކުރުމަކީ އެފަރާތެއްގެ ޒިންމާއެކެވެ.\n3. މި މަސައްކަތްތަކަށް ޝަރުޠުހަމަވާ ފަރާތެއް ހޯދުމުގެ ކަންތައް ކުރިޔަށް ގެންދެވޭނީ ނޭޝަނަލް ކޮމްޕެޓިޓިވް ބިޑިންގ (އެން.ސީ.ބީ) އުޞޫލުގެ މަތިންނެވެ. މިކަމަށް ކުރިމަތިލާ ފަރާތްތަކުގައި ހުންނަންޖެހޭ ޝަރުޠުތަކާއި އިވެލުއޭޓްކުރެވޭ ކްރައިޓީރިއާ ބީލަން ފޮތުގައި ބަޔާންކުރެވިފައިވާނެއެވެ.\n4. ބީލަމުގައި ބައިވެރިވުމަށް  -/500 ރުފިޔާ (ފަސްސަތޭކަ ރުފިޔާ) ގެ ނޮން-ރިފަންޑަބަލް ރަޖިސްޓްރޭޝަން ފީއެއް ދައްކަވަންޖެހޭނެއެވެ. ފައިސާ ބަލައިގަންނާނީ 25 މާރިޗު 2021 އިން 20 އެޕްރީލު 2021 އަށް، މިމިނިސްޓްރީގެ އޮންލައިން ޕޭމަންޓް ޕޯޓަލް - ބަނޑޭރި ޕޭ  (https://bandeyripay.finance.gov.mv) މެދުވެރި ކޮށެވެ. އަދި ފައިސާ ދެއްކުމަށްފަހު، ބީލަމަށް ރަޖިސްޓްރީވުމަށް އެދޭ ފަރާތުގެ ނަމާއި އެޑްރެސް، ގުޅޭނެ ނަންބަރާއި އީ-މެއިލް އެޑްރެސް އަދި ފައިސާ ދެއްކި ރަސީދުގެ ކޮޕީ ތިރީގައިވާ އީމެއިލް އެޑްރެހަށް ފޮނުއްވަންވާނެއެވެ.\n5. މި މަސައްކަތްތާއި ބެހޭ އެންމެހައި ލިޔެކިޔުންތައް ސޮފްޓްކޮޕީ ފޯރމެޓުގައި މި މިނިސްޓްރީގެ ވެބްސައިޓް www.finance.gov.mv އިން 28 މާރިޗު 2021 ފެށިގެން ޑައުންލޯޑް ކުރެވެން ހުންނާނެއެވެ. އަދި މިބީލަމާއި ގުޅިގެން ދޫކުރެވޭ އެންމެފަހުގެ މަޢުލޫމާތުތަށް ވެބްސައިޓް މެދުވެރިކޮށް ހޯދުމަކީ ބީލަމަށް ކުރިމަތިލާ ފަރާތުގެ ޒިންމާއެކެވެ.\n6. މި ޕްރޮޖެކްޓުތަކާއި ބެހޭގޮތުން އެއްވެސް ސުވާލެއްވާނަމަ އީމެއިލް ކުރައްވާނީ 8 އެޕްރީލު 2021 ވާ ބުރާސްފަތި ދުވަހުގެ 13:00ގެ ކުރިން، ތިރީގައިވާ އީމެއިލް އެޑްރެހަށެވެ.\n7. މި ޕްރޮޖެކްޓުތަކު ޕްރޮޖެކްޓުގެ ބިޑްސެކިޔުރިޓީގެ ގޮތުގައި -/90,000ރ (ނުވަދިހަ ހާސް ރުފިޔާ)ހުށަހަޅަން ޖެހޭނެއެވެ. ބިޑް ސެކިޔުރިޓީގެ މުއްދަތަކީ ބިޑް ހުޅުވާ ތާރީޚުންފެށިގެން 148 ދުވަހެވެ.\n8. ބީލަން ހުޅުވުން އޮންނާނީ 22 އެޕްރީލު 2120 ވާ ބުރާސްފަތި ދުވަހުގެ 11:00 ގައި މިމިނިސްޓްރީގެ ނެޝަނަލް ޓެންޑަރގެ ޖަލްސާކުރާ މާލަމުގައެވެ. ބީލަންތައް ހުންނަންވާނީ ސިޓީއުރައެއްގައި ބަންދުކުރެވިފައެވެ. ބޭރުގައި ބީލަމަށް ދެވިފައިވާ ނަން، ހުޅުވަން ކަނޑައެޅިފައިވާ ތާރީޚާއި ވަޤުތު އަދި ބީލަން ހުށަހަޅާ ފަރާތުގެ ނަން ލިޔެވިފައި އޮންނަންވާނެއެވެ.\nފޯން : 9603349296+| 9603349106+| 9603349147+\nސުންގަޑި: 22 އޭޕްރިލް 2021 1100


Badhalah badhalu hifan nikui2kudhin lein kalhive nimihjje\nބަދަލަށް ބަދަލު ހިފަން ނިކުތް ދެ ކުދިން ލެއިން ކަޅިވެ ނިމިއްޖެ!\nމައްސަލަ ހޫނުވީ ލޯބިވެރިއެއްގެ މައްސަލައިގައި\nވަޅި ޖެހުމުގެ ކުރިން ވެސް ދެ ގްރޫޕުން ތަޅައިގެން\nމާރާމާރީ ހިންގުމުގައި އުޅުނީ 10 އަހަރުން ދަށުގެ ކުދިން\nމާރަމާރީތައް ހުއްޓި ގޭންގުތައް "ސައިޒު"ވީ ކަމަށް ހީކޮށްގެން ތިއްބައި، އިއްޔެ ރޭ މުޅި ރާއްޖެ ސިއްސުވާލާ، ބިރުވެރި ކަމަކަށް ވައްޓާލީ، ދެ ކުޑަ ކުއްޖެއް ގަޔަށް ވަޅި ޖަހައި މަރާލުމާ ގުޅިގެންނެވެ. އޭގެ ތެރެއިން އެއް ކުއްޖަކީ ކ. ކާށިދޫ، ރަންފަރު، އަހުމަދު އިރުޝާން ހިލްމީ އެވެ. ދެން މަރުވީ ކ. މާލެ، މ. ސަރުމާގެ، ފާތިރު މުހައްމަދެވެ. މިއީ އުމުރުން 14 އަހަރުގެ ދެ ކުދިންނެވެ. ދެ ކުދިންގެ މަރުވެސް ހިނގީ ވަރަށް ގާތްގާތުގަ އެވެ. ސުވާލަކީ މިއީ އިއްތިފާގެއް ހެއްޔެވެ؟ ނޫނީ ދެ ކުދިންގެ މަރުގެ ފަހަތުގައި ވަނީ ބަދަލަށް ބަދަލު ހިފުންތޯއެވެ؟\nހަގީގަތަކީ އިރުޝާންއާއި ފާތިރަކީ ވެސް މާލޭގައި ފުއްޕާލައިގެން އުޅޭ ދެ ގޭންގަށް ނިސްބަތްވާ ދެމީހުންކަމެވެ. ނަން ހާމަ ނުކުރުމަށް ޝަރުތުކޮށް "އަވަސް" އާ ވާހަކަ ދެއްކި ގޭންގް މެމްބަރަކު ބުނި ގޮތުގައި އިރުޝާމާއި ފާތިރު ދެމެދު ބޮޑު ލޭއޮހޮރުވުމެއް ހިނގީ ލޯބިވެރިޔެއްގެ ސަބަބުންނެވެ. އަދި މި ކުރިމަތިލުމެއްގައި ގިނައީ 18 އަހަރުން ދަށުގެ ކުދިން ކަމަށް ވެސް އޭނާ ބުންޏެވެ.\nފުލުހުން ރޭ ބުނީ ދެ ގްރޫޕެއްގެ ދެމެދުގައި މާރާމާރީ ފެށުނީ، އިއްޔެ ހަވީރު 5:45 އެހާކަން ހާއިރު، ޝަހީދު އަލީ ހިނގުމާއި މަޖީދީ މަގު ގުޅޭ ކަންމަތީގައި ހުރި ޒުވާނަކަށް ގްރޫޕަކުން ހަމަލާދިނުމާ އެކުގައި ކަމަށެވެ. އެހެން ނަމަވެސް ފާތިރު ނިސްބަތްވާ ގޭންގުގައި އުޅޭ މީހަކު "އަވަސް" އަށް ކިޔައި ދިން ގޮތުގައި މައްސަލަ ފެށުނީ އެ ދުވަހު މެންދުރުގެ ވަގުތެއްގައި އިރުޝާންއާ އޭނާގެ ރައްޓެއްސަކު ފާތިރުމެންގެ ގޭންގުގެ މެމްބަރުންތަކަކާ ދިމާކޮށްލައިފ ހަމަ ނުޖެހުން އުފައްދުމުން ކަމަށެވެ. އަދި އެތަނުގައި މާރަމާރީ ހިންގައި މީހެއްގެ ބޯ ފަޅައިލި ކަމަށްވެސް އޭނާ ބުންޏެވެ.\n"އެންމެ ފުރަތަމަ މާރަމާރީތައް ފެށުނީ ހަވީރުއެއް ނޫން. އިއްޔެ މެންދުރު އިރުޝާންއާ އޭނަގެ ރައްޓެއްސެއް އަންނަނީ މި ހިސާބަށް [ޝަހީދު އަލީ ހިނގުން ކައިރިއަށް]. އައިސް ތަޅައިފޮޅައި ގަނެ އެކަކުގެ ބޯ ވެސް ފަޅައިލި. އަހަރެން ވީނުވީ ބަލަން އައިއިރު ފުލުހުން އައިސް އެކަން ހުއްޓުވައިފި. އެކަމަކު އަހަރުންގެ ގްރޫޕު މީހުން ހަވީރު ގަޑި ދިޔައީ އިރުޝާންގެ ގޭކައިރިޔަށް. އޭނާ އެތާ ހުއްޓައި ކަރަށް ވަޅި ޖަހައި މަރައިލި. އަދި އެއަށް ފަހު އިރުޝާމް ގަޔަށް ވަޅި ޖެހިކަމުގެ ބަދަލު ހިފަން އިރުޝާން ނިސްބަތްވާ ގޭންގު މީހުން އަހަރުން ހިސާބަށް އައިސް ފާތިރު މަރާލީ،" އޭނާ ކިޔައި ދިނެވެ.\nކޮންމެއަކަސް އިރުޝާންއާ ފާތިހުވެސް ނިމިގެން އެ ދިޔައީ ރަނގަޅަކަށް ނޫނެވެ. 14 އަހަރުގެ ކުއްޖެއްގެ ފަރާތުން އާއިލާވެސް އެފަދަ ކަމެއް އުންމީދު ނުކޮށްފާނެ އެވެ.\nމިވަގުތު ކާށިދޫގައި ހުރި އިރުޝާމްގެ ކާފަ މުހައްމަދު އިބްރާހިމް، "އަވަސް"އާ ވާހަކަދައްކަމުން ބުނީ އިރުޝާމް މަރުވުމުގެ ކުރިން އިއްޔެ ހަވީރު ގެއިން ނިކުތީވެސް ވަރަށް ރަނގަޅަށް ހުރެ ކަމަށެވެ. އަދި އެއްވެސް މައްސަލައެއް ޖެހިގެން އުޅޭ ވާހަކަ ނުބުނާ ކަމަށާއި އެފަދަ ކަމެއް ފާހަގަވެސް ނުވާ ކަމަށް އޭނާ ބުންޏެވެ.\n"އެއީ ވަރަށް މަޑުމައިތިރި ކޮށް ހުންނަ ކުއްޖެއް. އަހުލާގުވެސް ރަނގަޅު ވާނެ. ވަރަށް ބަސް މަދު ވާނެ. ނަމަވެސް ދެން އެކި ކަހަލަ ރައްޓެހިން އުޅޭކަން އެނގޭ. އޭނާ އެއްވެސް މީހަކައި ދުޝްމަނީ އެއް އޮތްކަމެއް ނޭންގެ އެކަހަލަ ވާހަކައެއްވެސް ނުދައްކައި. ހަމަ ރަނގަޅަށް އުޅެނީ. އިއްޔެ ގެއިން ނިކުމެގެން ދިޔައީވެސް އެންމެނަށް ބާއި ވެސް ކިޔާފަ،" އިބްރާހިމް ބުންޏެވެ.\nއިބްރާހިމް ބުނީ އޭނާގެ ކާފަ ދަރި ނިޔާވި އިރު އިރުޝާން ވަނީ ކޯހެއް ހަދަން ކޮލެޖަކަށް ފޯމްވެސް ލާފަ ކަމަށެވެ. އަދި އަންނަ މަހު ކޮލެޖަށް ވެސް ނިކުންނަން ގޮތަށް ހަމަޖެހިފައިވާ ކަމަށެވެ.\nކަން މިހެން އޮއްވައި އިއްޔެ އަނެއްކައި ވެސް ބިރުވެރިކަން އިތުރަށް ބޮޑުވިއެވެ. އިއްޔެ މެންދުރު ފަހުގެ ވަގުތެއްގައި އަނެއްކައި ވެސް ބަޔަކު މީހެއްގެ ގަޔަށް ވަޅި ޖަހައި ޒަހަމްކޮށްލި އެވެ. މިފަހަރު ކަރަށް އަމާޒު ނުވީ ކަން ނަސީބެވެ. އެމީހާ ފަޔަށް ވަޅި ހަރައި އައިޖީއެމްއެޗް އިން ދަނީ ފަރުވާ ދެމުންނެވެ. އަދި އަވަސް އަށް އެނގިފައިވާ ގޮތުގައި އެމީހާ ގަޔަށް ވަޅި ހެރީވެސް އިރުޝާމްއާ ފާތިރުގެ މަރާ ގުޅިގެނެވެ. ބަދަލަށް ބަދަލު ހިފުންތައް ފެށުނީ ހެއްޔެވެ؟ ގޭންގުތައް ކޮންޓްރޯލުން ކެންޑި ފުލުހުންގެ ބާރުތައް ނެތެން ފެށީ ހެއްޔެވެ؟\nމާރަމާރިތަކާއި ވަޅިން ހަމަލާ ދިނުމުގެ ކަންތައް ގަނޑު ފެށުމުން ފުލުހުން އިތުރަށް މަގުމަތީ ހަރަކާތްތެރިވާން ފަށައިފި އެވެ. މިފަހަރު ސިފައިންވެސް ނިކުމެއްޖެ އެވެ. ކުޑައެއް ބޮޑެއް ނުބަލައި މަގުމަތިން ހުއްޓުވައި ސުވާލު ކުރެއެވެ. ފުލުހުން މިހާތަނަށް ވަނީ 19 މީހަކު ހައްޔަރު ކޮށްފައެވެ. ނަމަވެސް އެއީ ސީދާ އެ މައްސަލައަށް ކަމެއް ފުލުހުން ޔަގީނެއް ނުކޮށްދެއެވެ. ކޮންމެއަކަސް ކުއްލިއަކަށް އެ ދެކުދިން މަރުވުމާއި އެކު ސިފައިންނާއި ފުލުހުން ނިކުމެ މުޅި މާލެ ބަލަހައްޓަން ފަށާނީ އިތުރު ކޮންކަމަކަށް ހެއްޔެވެ.


ކޮމްޕިއުޓަރ ވައިރަސްއަށް ބަލާލުމެއް | ޓެކްނޮލޮޖީ | ޢިލްމު\nBack ކަވާސާ ޢިލްމު ޢިލްމުގެ ބައިތައް ޓެކްނޮލޮޖީ ކޮމްޕިއުޓަރ ވައިރަސްއަށް ބަލާލުމެއް\n- އޯގަނިކްވައިރަސްތައް ހަށިގަނޑުގެ ސެލްތަކުގެ ވަޒީފާތައް ބަދަލުކުރާފަދައިން ކޮމްޕިއުޓަރ ވައިރަސް، ކޮމްޕިއުޓަރަށް އަޅާފައިހުންނަ ޕްރޮގްރާމުތަކުގެ މަސައްކަތް ބަދަލުކުރެއެވެ.\n- އޯގަނިކްވައިރަސް ހަށިގަނޑުގެ ތެރޭގައި ވިހައި، އޭގެ ޢަދަދު އިތުރުކުރާފަދައިން، ކޮމްޕިއުޓަރ ވައިރަސްވެސް ނަކަލުތައް އުފައްދައިގެން އަމިއްލައަށް އޭގެ ޢަދަދު އިތުރުވެއެވެ.\n- ހަށިގަނޑުގެ ސެލްއަކަށް ކޮންމެ ވައިރަހަކުންވެސް އަސަރުކުރަނީ އެއްފަހަރުއެވެ. މީގެމާނައަކީ ހަމަ އެވައިރަހުން އެސެލްއަށް ދެވަނަފަހަރަށް ގެއްލުމެއްނުލިބޭނެއެވެ. ކޮމްޕިއުޓަރ ޕްރޮގްރާމްތަކަށްވެސް، ވައިރަހުގެ އަސަރުކުރަނީ މިކަހަލަ ގޮތަކަށެވެ.\n- ހަށިގަނޑަށް ވައިރަސްވަނަސް އޭގެ އަސަރުތައް ނުފެނި ދުވަސްތަކެއް ނަގާފާނެއެވެ. ހަމަ އެފަދައިން ކޮމްޕިއުޓަރ ޕްރޮގްރާމަކަށް ވައިރަސް އެރިޔަސް އޭގެ ގެއްލުން ނުފެނި ދުވަސްތަކެއްވަންދެން ހުރެދާނެއެވެ.\n- ދެވައްތަރުގެ ވައިރަހަށްވެސް، އޭގެ އޮނިގަނޑު، ނުވަތަ ސިފަބަދަލުކުރުމުގެ ކުޅަދާނަކަން ލިބިގެންވެއެވެ.\nކޮމްޕިއުޓަރ ވައިރަހަކީ ކޮބާ؟\nވައިރަހަކީވެސް އެހެން ޕްރޮގްރާމްތަކެކޭ އެއްފަދައިން އުފައްދާފައިހުންނަ ކޮމްޕިއުޓަރ ޕްރޮގްރާމެކެވެ. އެކަމަކު ވައިރަސް ޕްރޮގްރާމެއްގެ ބޭނުމަކީ ކޮމްޕިއުޓަރ ސިސްޓަމަށް ވީހާވެސް ބޮޑަށް މައްސަލަތައްކުރިމަތިކުރުވާ، ބޮޑެތިގެއްލުންތައް ދިނުމެވެ. މިމަޤްޞަދު ޙާޞިލްކުރުމަށްޓަކައި އެހެން ޕްރޮގްރާމްތަކާއި ގުޅުމުގެ ޤާބިލްކަން ވައިރަސް ޕްރޮގްރާމަށް ދޭންޖެހެއެވެ.\nކޮޕީތައް އުފައްދަމުންގޮސް، އޭގެ ޢަދަދު އިތުރުކޮށް، އެހެން ޕްރޮގްރާމުތަކަށް ޙަމަލާދިނުމުގެ ފުރުޞަތުވެސް ވައިރަހަށް ހޯދައިދެވެއެވެ. ހަމައެފަދައިން ސިސްޓަމްގެ މެމޮރީގައި ( ހަނދާނުގައި )ވެސް ވައިރަސް ވަކިހިއްޕާލައެވެ.\nޑިސްކްތަކުންނާއި، މުވާސަލާތުކުރުމަށް ގެންގުޅޭ ތަފާތު ވަސީލަތްތަކުން، އެއްކޮމްޕިއުޓަރުން އަނެއްކޮމްޕިއުޓަރަށް، ވައިރަހަށް ދަތުރުކުރެވިދާނެއެވެ. އެހެންކަމުން، ކޮމްޕިއުޓަރ ވިއުގައެއްގެ ތެރެއިން، ޤައުމަކުން ފެންނަ ވައިރަހެއް، އެހެންޤައުމުތަކުގައި އިސާހިތެއްގެ ތެރޭގައި ފެތުރިދާނެއެވެ.\nވައިރަސްގެ ބައެއް ވައްތަރުތައް\n2000މ. ވަނައަހަރުގެ މެއިމަހުގެ4ވަނަ ދުވަހު ފިލިޕީންސްއިން ފުރަތަމަ ފެނުނު 'އައިލަވްޔޫ' ވައިރަހަކީ ފަހަކަށް ވަރަށްބޮޑަށް ފެތުރުނު، މަޝްހޫރު ވައިރަހެކެވެ. ނަމަވެސް އޭގެ އުފެއްދުމަށްބަލާއިރު، އޭގެފަހުން ޢާއްމުވި މެލީސާ ވައިރަހަކީ މާ ހިމުން އެއްޗެކެވެ. އައިލަވްޔޫ ވައިރަހުގެ ފާހަގަކޮށްލެވޭ ކަމަކީ އެއަށް ލިބިފައިވާ އަވަހަށް ފެތުރިގަތުމުގެ ކުޅަދާނަކަމެވެ. އީމެއިލްއިން މިވައިރަސް އަންނައިރު، މެއިލްގެ ސުރުޚީއަކަށް އޮންނަނީ އައިލަވްޔޫ ( އަހަރެން ކަލާދެކެ ލޯބިވަމެވެ. ) އެވެ. މިމެއިލް ހުޅުވުމުން ވައިރަސްގެ އަސަރު ސިސްޓަމްއަށް ކުރަންފަށައެވެ. އަދި އީމެއިލްގެ އެޑްރެސް ބުކްގައި ހުންނަ ހުރިހާ އެޑްރެސްތަކަކަށް، އެސުރުޚީ ޖަހާފައިވާ މެއިލްއެއްގެ ތެރެއިން މިވައިރަސް ވާޞިލުވެއެވެ. އައިލްޔޫގެ ގެއްލުން ލިބެނީ ވިންޑޯޒް ބޭނުންކުރާ ސިސްޓަމްތަކަށާއި، ވެބް ބްރޯޒަރ އެއްގެ ގޮތުގައި އިންޓަރނެޓް އެކްސްޕްލޯރަރ ބޭނުންކުރާ ކޮމްޕިއުޓަރުތަކަށެވެ.\n26 އޭޕްރީލް 1986މ. ގައި ކުރީގެ ރޫސީވިލާތުގެ ޔުކްރެއިންގައި ހިނގައިދިޔާ ' ޗަރްނަބީލް ރިއެކްޓަރ' ގެ ޙާދިސާއާއި ގުޅުވައިގެން ހަދާފައިވާ ޗަރްނަބީލް ވައިރަހަކީވެސް ފާހަގަކޮށްލެވޭ ވައިރަހެކެވެ. މިވައިރަސް އެކްޓިވޭޓްވަނީ ނުވަތަ މަސައްކަތްކުރަނީ ކޮންމެއަހަރެއްގެވެސް އޭޕްރީލްމަހުގެ 26 ވަނަ ދުވަހުއެވެ. ތަޖުރިބާކާރުން ދެކޭގޮތުގައި މިއީ ވަރަށް ރަނގަޅަށް ފަރުމާކުރެވިފައިވާ ވައިރަސް ޕްރޮގްރާމެކެވެ. ނަމަވެސް ވަކި ދުވަހަކަށް މަސައްކަތްކުރާގޮތަށް ހަދާފައިވާ، މިޒާތުގެ ވައިރަސްތަކުން ސަލާމަތްވުމަށް، އެދުވަސްކައިރިވުމުން، ކޮމްޕިއުޓަރުގެ ތާރީޚުބަދަލުކޮށްލުން ފުދެއެވެ. ކޮންމެއަހަރެއްގެ މާރޗްމަހުގެ 26ވަނަ ދުވަހު 'މަސައްކަތަށް ނުކުންނަ ' މައިކަލް އެންޖެލޯ އަކީވެސް މިކަހަލަ ވައިރަހެކެވެ. މިއީ މަޝްހޫރު ކުރެހުންތެރިޔާ މައިކަލް އެންޖެލޯގެ އުފަންދުވަހަށް ނިސްބަތްކޮށް ތައްޔާރުކޮށްފައިވާ އެއްޗެކެވެ.\nޓްރޯޖަން ހޯރސް ވައިރަސްތައް އުފައްދާފައިވަނީ ގްރީކް ގްރީކްމީހުން ހަނގުރާމަތަކުގެ ސިފައިންވަދެ ފިލާތިބޭ، ލަކުޑިން ހަދާފައިވާ ބިޔަ އަސްތަކުން އައިޑިޔާ ނަގައިގެންނެވެ.\nވައިރަސް އުފައްދާމީހުންގެ ބޭނުމަކީ ބައެއް ފަހަރަށް ، މަޖަލަށް އެހެން މީހަކަށް ގެއްލުމެއް ދިނުމެވެ. ނަމަވެސް ޢިލްމީ މައިދާނުގައި އިންސާނުން ހޯދަމުން އަންނަ ކުރިއެރުންތައް ހުއްޓުވުމަށާއި، ޢުދުވާނީ ބޭނުންތަކަށްވެސް މިކަހަލަ ޕްރޮގްރާމުތައް ފަތުރާމީހުން ވަރަށް ގިނައެވެ. މިޒަމާނުގައި ގާތްގަނޑަކަށް ބޮޑެތި ހުރިހާ ކަމެއްވެސް ކުރަނީ ކޮމްޕިއުޓަރ ގެ ޙިއްޞާއާއި އެކުކަމަށްވުމާއިއެކު، ހަނގުރާމަތަކުގައިވެސް ބޭނުންކުރެވިދާނެ 'ނުރައްކާތެރިކަން ބޮޑު ހަތިޔާރެއް' ގެ ގޮތުގައި ކޮމްޕިއުޓަރ ވައިރަސް މާނަކުރެވެއެވެ.\nވައިރަސް ޕްރޮގްރާމުތަކާއި އިދިކޮޅަށް މަސައްކަތްކުރާ އެންޓި-ވައިރަސް ޕްރޮގްރާމުތައް ހުރެއެވެ. އެހެންކަމުން ވައިރަހުން ސަލާމަތްވުމަށްޓަކައި، އަބަދުވެސް އެންޓި-ވައިރަސް ޕްރޮގްރާމެއް ކޮމްޕިއުޓަރަށް އަޅާފައި ބެހެއްޓުމަކީ ބުއްދިވެރިކަމެކެވެ. އަދި ޤަވާޢިދުން ޕްރޮގްރާމު އަޕްޑޭޓް ( އެންމެފަހުގެ ގޮތަށް ބަދަލުކުރުން ) ކުރަމުން ގެންދަން ޖެހޭނެއެވެ. އެއީ ވަރަށް އަވަސް އަވަހަށް މުޅިން އައު ވައިރަސްތައް ފެތުރެމުން އަންނާތީއެވެ.\nތިރީގައި އެވަނީ މީގެ އިތުރުން ވައިރަހުން ރައްކާތެރިވުމަށް ކުރެވިދާނެ ބައެއް ކަންކަމެވެ.\n- ކޮންފަރާތަކުން އައި މެއިލްއެއްކަން މުޅިން ގައިމުނުވާ މެއިލްތައް ނުހުޅުވުން.\n- ގޮތްނޭނގޭ ޑިސްކްތައް ބޭނުން ނުކުރުން\n- ބޭނުމެއްނެތި އިންޓަރ ނެޓުން އެއްޗިހި ޑައުންލޯޑް ނުުކުރުން.\n- މުހިއްމު ފައިލްތަކުގެ ކޮޕީތައް، ސީ.ޑީ، ފްލޮޕީ، ޕެންޑްރައިވް ކަހަލަ އެއްޗިއްސަށް ނަގާފައި ރައްކާކޮށްފައި ބެހެއްޓުން. އޭރުން ވައިރަސް އެރިޔަސް ފަހުން މިފައިލްތައް ބޭނުންކުރެވޭނެއެވެ.\n- ވަކި ތާރީޚެއްގައި މަސައްކަތްކުރާ ވައިރަސްތައް މަސައްކަތްފަށާ ދުވަހާއި ދިމާކޮށް ކޮމްޕިއުޓަރގެ ތާރީޚު ބަދަލުކޮށްލުން.\nކަޢުބާ ހުރި ފަރާތް ހޯދިދާނެ2ދުވަސް